স্থিতপ্ৰজ্ঞস্য কিমাসীতা -চুমিন্দ্ৰ চৌধুৰী\n( আসক্তি, ক্রোধ আৰু হতাশা মুক্তিৰ মহা মন্ত্র)\nএবাৰ জাপানৰ এগৰাকী প্ৰসিদ্ধ জৈন বৌদ্ধধৰ্মৰ গুৰুক তেওঁৰ এজন অনুগামীয়ে নিজৰ গৃহত অনুস্থিত কৰা এখন প্ৰাৰ্থনা সভালৈ আমন্ত্ৰণ কৰিছিল। সেই আমন্ত্রণ মৰ্মে যথা দিনাখন অনুগামীজনৰ চহৰত থকা বিশাল অট্টালিকা এটাৰ সপ্তম মহলাৰ প্ৰাৰ্থনা গৃহত ধৰ্ম জ্ঞান দিবলৈ জৈন গুৰুজন শিষ্য সমন্বিতে একত্রিত হৈছিল। পাছে দৈব্য দুৰ্বিপাকত সেইদিনাখন প্ৰাৰ্থনা সভা চলি থকাৰ সময়তে এক প্ৰলয়ংকাৰী ভূমিকম্পই সমগ্ৰ জাপান কপাই তুলিছিল। ভূঁইকঁপৰ প্ৰচণ্ড জোকাৰণিৰ বাবে চহৰবাসী আতংকিত হৈ প্ৰাণৰ মমতাত ছেদেলি-ভেদেলি হৈ পৰিছিল। সাত মহলাৰ প্ৰাৰ্থনা গৃহত একত্রিত হোৱা ভক্তসকলেও নিজৰ নিজৰ জীৱন বচাবলৈ অট্টালিকাৰ তলত থকা বাগিচা খনলৈ প্ৰাণটাকি দৌৰিছিল। গৃহস্থ অনুগামীজনেও প্ৰাণৰ মমতাত সাত মহলাৰ পৰা তললৈ দৌৰি থাকোঁতে পঞ্চম মহলাৰ চিৰিখনতে বহু লোকৰ ভিৰৰ মাজত আৱদ্ধ হৈ পৰিছিল। ঠেলা হেঁচা ল'গা মানুহৰ ভিৰৰ মাজত গৃহস্থ অনুগামীজনে বাকীবোৰ অতিথিৰ সৈতে জৈন গুৰুজনক নেদেখি চিন্তাম্বিত হৈ পৰিছিল। গুৰুজন দুৰ্ভাগ্যবশতঃ কোঠাৰ মাজতেই আৱদ্ধ হৈ থাকিল বুলি আশংকা কৰি অনুগামীজনে ক্ষন্তেক সময়ো পলম নকৰি সপ্তম মহলালৈ ঢাপলি মেলিছিল।\nকিন্ত এইয়া কি?\nজৈন গুৰুজন দেখো এইহেন বিপদসংকুল সময়তো নিৰ্বাক নিৰ্বিকাৰ হৈ বহিথকা স্থানতে ধ্যানমগ্ন হৈ আছে। জৈন গুৰুজনৰ নিৰুদ্বেগ শান্ত শৌম মুখাৱয়ব দেখি অনুগামীজনে থতমত খাইছিল। দেখাত তেওঁক সাইলাখ প্ৰভূ অমিতাভৰ দৰেই লাগিছিল। ভূমিকম্পৰ জোকাৰণি ইতিমধ্যেই সামকটাত গৃহস্থ অনুগামীজনে কিবা কোৱাৰ আগতেই জৈন গুৰুজনে চকু মেলিয়েই পুনৰ ধৰ্ম জ্ঞানৰ ভাষণ দিব লৈ আৰম্ভ কৰিছিল। হতচকিত অনুগামীজনে তেতিয়া জৈন গুৰুজনক সাষ্টাঙ্গে প্ৰণাম কৰি কৈছিল, প্ৰভূ ক্ষমা কৰিব।দৰাচলতে আপুনি আপোনাৰ ভাষণ কোন ডোখৰত এৰিছিল মোৰ একেবাৰেই মনত নাই।তদুপৰি অলপ আগতে মেদিনী কঁপাই যোৱা ভূঁইকঁপৰ প্ৰলয়ৰ মাজত আমি সকলোৱেই আতংকিত হৈ যেনি-তেনি লৱৰি ধপৰি অট্টালিকাৰ তলত থকা বাগিচাখনলৈ ধপলিয়াই গৈছিলো। আপোনাক ভিৰৰ মাজত নেদেখি আসন্ন বিপদৰ আশংকা কৰি মই উভতি আহিছোঁ। কিন্ত আপুনি ইয়াতেই ভয় সংকোচ নকৰাকৈ দ্বিধাহীন ধ্যানত মগ্ন হৈ থকা দেখি তবধ মানিলোঁ। সংঘটিত হৈ যোৱা এই বিপদৰ সময়ত আপোনাৰ মনত অকনো শংকাৰ সৃষ্টি হোৱা নাছিল নে? কি অলৌকিক শক্তিৰ ভৰষাত আপুনি ইমান ভয়ংকৰ বিপদৰ সময়তো সুস্থিৰতাৰে ধ্যানত মগ্ন হৈ থাকিব পাৰিছিল তাৰ বিষয়ে সবিশেষ জানিবলৈ খুব মন গৈছে প্ৰভু।\nএটা দীঘলীয়া উশাহ টানি জৈন গুৰুজনে অনুগামীজনক কৈছিল । ভয় মোৰো লাগিছিল।ময়ো আতংকিত হৈ দৌৰিছিলো। তোমালোকে ভয়ত বিতত হৈ সাতমহলাৰ পৰা বাহিৰলৈ দৌৰ ধৰিছিলা। ছয় মহলা,পাঁচমহলা, চাৰিমহলা, তিনিমহলা, দুই মহলাৰ পৰা সকলো মানুহ আতংকিত হৈ বাহিৰলৈ আৰু বাটে-পথে বাহিৰত থকা সকলে নিৰাপত্তা বিচাৰি ভিতৰলৈ ধপলিয়াই লৰ মাৰিছিল। মুঠৰ ওপৰত যিয়েই যেনি পাৰে তেনিয়েই সকলোৱেই প্ৰাণৰ মমতাত দৌৰিছিল। ময়ো উৎকন্ঠিত হৈ দৌৰিছিলো মোৰ নিজৰ ভিতৰত থকা একেবাৰে সুৰক্ষিত স্থানলৈ। যিটো স্থানত উপস্থিত হোৱাৰ পাছত হেজাৰ এনে ভূমিকম্পইয়ো মোৰ একো ক্ষতি সাধন কৰিব নোৱাৰে।মোৰ ভয় লাগিছিল জানোছা সেই সুৰক্ষিত স্থান পোৱাৰ আগতেই অট্টালিকাটো ভাঙি পঢ়াৰ বাবে মই আঘাত প্ৰাপ্ত হৈ পৰো অথবা মোৰ মৃত্য ঘটে। মৃত্যুলৈ মই ভয় নকৰো। সূৰ্য্য উদয় হ'লে অস্তও হ'ব। ভূমিষ্ঠ হোৱাৰ আগতে যিদিনাই আমি মাতৃৰ গৰ্ভত সঞ্চাৰি হৈছিলো সেই দিনাখনৰ পৰাই আমি মৃত্যুৰ ফালে এখোজ-এখোজ কৈ আগুৱাই গৈ আছোঁ। তদুপৰি আমি যদি জুকিয়াই চাওঁ প্ৰতিটো মুহুৰ্ততে ঘটা শ্বাস আৰু প্ৰশ্বাসো জীৱন আৰু মৰণৰ এক প্ৰক্ৰিয়া মাথোন।নিশাহত দেহৰ আমাৰ দেহৰ পৰা নিৰ্গত বায়ু যদি পৰৱৰ্তী উশাহত উভতি নাহে তেতিয়াই আমাক মৃত বুলি কোৱা হ'ব।গতিকে প্ৰতিটো মূহুৰ্ততে আমি মৰো আৰু জী উঠোঁ। গতিকে মৃত্যুৰ ভয় মোৰ বাবে অপ্ৰাসংগিক। কিন্তু মোৰ ভিতৰত থকা সুৰক্ষিত স্থানত উপস্থিত হৈ মই মৰা আশা কৰোঁ। কাৰণ সেই সুৰক্ষিত স্থানত উপস্থিত হোৱাৰ পাছত ঘটা মোৰ কায়াৰ মৃত্যু মোৰ বাবে নিৰৰ্থক।\nজৈন গুৰুজনৰ উত্তৰ শুনি অনুগামীজনে একো নুবুজি তেওঁৰ ভৰিত দীঘল দি পৰি কৈছিল, প্ৰভূ আপোনাৰ কথা এই মুৰুখে একো বুজিব পৰা নাই। আপোনাৰ ভিতৰত থকা সুৰক্ষিত স্থানখনৰ বিষয়ে অলপ বুজাই কওঁক মহাত্মা।\nজৈন গুৰুজনে অনুগামীজনক উদ্দে্শ্যি পুনৰ সৰলতাৰে কৈছিল, বাচা একমাত্ৰ কঠোৰ ধ্যানৰ অনুশীলনৰ জৰিয়তে এজন মানুহে নিজৰ ভিতৰত থকা সেই সুৰক্ষিত স্থানত উপস্থিত হ'ব পাৰে।এই স্থানত উপস্থিত হ'বলৈ এজন মানুহ প্ৰথমেই কাম,ক্রোধ লোভ, মোহ, শোক, সুখ, আনন্দ, বিষাদ, ৰোগ আৰু জ'ৰা তথা দুখ বেদনা আদি চিন্তাৰে অস্থিৰ নিজৰ মনটোক নিজৰ নিয়ন্ত্ৰণত ৰাখি ধ্যানত আত্ম বিলীন হ'বলৈ কঠোৰ অনুশীলন কৰিব লাগিব। এইদৰে কৰা ধ্যানৰ কঠোৰ অনুশীলনৰ অন্তত এদিনাখন তোমাৰ স্থিতপ্ৰজ্ঞ প্ৰাপ্তি হ'ব। অৰ্থাত তুমি স্থিৰ বুদ্ধি লাভ কৰিবা। সেই অৱস্থাত তেতিয়া আকাল-বিকাল , সুখ-দুখ , জৰা-মৃত্য, ৰোগ-ভোগ, কাম-ক্রোধ, ধন-সম্পত্তি লোভ-মোহ, সকলোবোৰ তোমাৰ বাবে ভাবলেশহীন হৈ পৰিব, আঘাতপ্ৰাপ্ত হৈয়ো তুমি একোৱেই কষ্ট অনুভৱ নকৰিবা, ধন-ধানে গজগজীয়া হৈয়ো উদাসীন হৈ থাকিবা,কোনোবাই তোমাক উপহাস অথবা খঙ কৰিলেও তুমি নিৰ্বিকাৰ হৈ থাকিবা।পৃথিৱীৰ কোনো বৈষয়িক অনুভৱে তোমাক বিচলিত কৰিব নোৱাৰিব।তোমাৰ বাবে মৃত্যু তথা অমৰত্বৰ কোনো পাৰ্থক্য নাথাকিব।গতিকে বাচা নিজে বুদ্ধিৰ অধীন নহৈ নিজৰ জ্ঞান তথা বুদ্ধিক যিজনে স্থিৰ কৰি ৰাখিব পাৰে তেৱেঁই হৈছে স্থিতপ্ৰজ্ঞ। আৰু স্থিতপ্ৰজ্ঞ একমাত্ৰ যোগ সাধনাৰ জৰিয়তেহে প্ৰাপ্তি লাভ কৰিব পাৰি।যোগ শক্তিৰ বলত যেতিয়া স্থিতপ্ৰজ্ঞ প্ৰাপ্তি লাভ কৰিবা তুমিও তেতিয়া মোৰ দৰে নিজৰ ভিতৰত থকা বিশেষ স্থানত উপস্থিত হৈ সৰ্বদাই সুৰক্ষিত হৈ থাকিবা ।\nজৈন বৌদ্ধ ধৰ্মৰ গুৰুজনে কোৱা একেখিনি কথাই প্ৰায় সাত হেজাৰ বছৰ আগতে শ্ৰীমদ্ভগৱদগীতাত ভগৱান শ্ৰীকৃষ্ণই অৰ্জ্জুনক কৈছিল, হে পাৰ্থ তুমি আত্মিক যোগবলৰ দ্বাৰা নিজৰ অন্তৰাত্মাৰ জৰিয়তে পৰমাত্মাক চিনিব লৈ চেষ্টা কৰা।স্থিতপ্ৰজ্ঞৰ দৰে নিষ্কাম কৰ্ম কৰি যোৱা।\nতেতিয়া অৰ্জ্জুনে ভগৱান শ্ৰীকৃষ্ণক সুধিছিল-\n"স্থিতপ্রজ্ঞাস্য কা ভাসা সমাধিস্থস্য কেশৱ।\nস্থিতধিঃ কিং প্রভাসেত কিমাসীতা ব্রজেতা ।।"\nহে কেশৱ, স্থিতপ্ৰজ্ঞ মানে কি ? স্থিতপ্ৰজ্ঞ লোক সকলৰ উঠা,বহা চালচলন ,কথা বতৰা কেনেকুৱা হয়? অলপ বুজাই দিয়াচোন।\nঅৰ্জ্জুনৰ প্ৰশ্নৰ উত্তৰত মহাপ্ৰভু বাসুদেৱ নন্দনে কৈছিল -\n" প্রজাহাতি ইয়াদা কামান সর্বান পার্থ মনোগতান।\nআত্মান্যেৱত্নামানা তুস্থা স্থিতপ্রজ্ঞাস্তদোচ্যতে।"\nটঅৰ্থাত হে পার্থ, যিজন ব্যক্তিয়ে মনৰ সমস্ত বাসনা সম্পূৰ্ণৰূপত পৰিত্যাগ কৰি নিজে নিজৰ মাজত আত্মীয়সুখ তথা প্ৰশান্তি বিচাৰি পাই তেওঁকেই স্থিতপ্ৰজ্ঞ ব্যক্তি বুলি কোৱা হয়।\n"দুখেষভানুদ্ভিগনামাঃ সুখেষু বিগতস্পৃহঃ।\nভিতৰাগভয়ক্রোধঃ স্থিতধিৰ্মুনিৰুষ্যতে ।।"\nঅৰ্থাত যিজন ব্যক্তি প্ৰতিকূল পৰিস্থিতিটো কম্পিত নহয়, ভোগ বিলাসিতাৰ প্ৰতি নিষ্পৃহ হৈ থাকে আৰু আসক্তি, ভয় ও ক্রোধৰ পৰা মুক্ত তেওঁকেই স্থিৰ বুদ্ধিৰ মুনি বুলি কোৱা হ'য় ।\n"য়হঃ সর্বত্রানাভিষ্ণেহস্তত্তত্প্রাপ্য শুভাশুভম্।\nনাভিনন্দতি না দ্বেষ্টী তস্য প্রজ্ঞা প্রতিষ্টিতা ।।"\nঅৰ্থাত জ্ঞান প্রতিষ্ঠিত ব্যক্তিৰ কোনো বস্তুৰ প্ৰতিয়েই আকৰ্ষণ তথা আসক্তি নাই সেই বাবে তেওঁলোকে সন্মুখীন হোৱা জীৱনৰ যিকোনো পৰিস্থিতি অথবা বস্তুক ভাল-বেয়া দৃষ্টিভংগীৰে গ্ৰহণ অথবা প্রত্যাখ্যান নকৰে। নিৰাসক্ত আৰু নিষ্কাম কৰ্ম কৰা স্থিতপ্ৰজ্ঞ লোকে সেই বাবে প্ৰসংশা অথবা নিন্দাৰ ভাষাৰে কথা নকয়।\n"য়দা সংহারতে চায়ং কুরমোঙ্গানিভ সর্বশঃ।\nইন্দ্রিয়নীন্দ্রিয়ার্থেভ্যাস্তস্য প্রজ্ঞা প্রতিষ্টিতা।।\nঅৰ্থাত কাছই যিদৰে আগজাননী পালেই ভৰি আৰু মুৰ দেহৰ কঠিন খোলাটোৰ ভিতৰত সুমুৱাই লয় ঠিক তেনেদৰে এজন স্থিতপ্ৰজ্ঞ লোকে নিজৰ মনটো ইন্দ্ৰিয়ৰ সুখৰ বাবে ইন্দ্ৰিয়ৰ দ্বাৰা পৰিচালিত হোৱাৰ আগতেই ইন্দ্ৰিয়ৰ পৰা সম্পূৰ্ণ নিলগাই ৰাখে।ইন্দ্ৰিয়ৰ পৰা আঁতৰি তেওঁলোকে সমাধিত বহি পৰে। সেইয়াই হৈছে এজন স্থিতপ্ৰজ্ঞ ব্যক্তিৰ ভাৱাবেগহীন মনৰ পৰম অৱস্থা।\nবিষায়া বিনিবর্তন্তে নিৰাহাৰস্য দেহিনঃ।\nৰসবর্জং ৰসোঁপস্য পৰাং দ্রৃষ্টভা নিবর্ততে।।"\nঅৰ্থাত আত্মোপলব্ধিৰ স্ব অভিজ্ঞতা অবিহনে আসক্তিৰ নাশ অসম্ভৱ।স্থিতাপ্রজ্ঞা ব্যক্তি এজনে সদায় আত্মপ্রতিষ্ঠাৰ মাধ্যমেৰে নিৰাসক্ত হৈ পৰে।\nদয়াময় গোবিন্দৰ মুখে স্থিতপ্ৰজ্ঞতাৰ বিষয়ে সবিশেষ জনাৰ পাছত ধনুৰ্ধৰ অৰ্জ্জুনে কৈছিল, যি বুজিলো কেশৱ কোনো দৈব্য শক্তি অবিহনে এজন সাধাৰণ সাংসাৰিক মনুষ্যই স্থিতপ্ৰজ্ঞৰ দৰে চৰম মানষিক স্তৰত উপনীত হ'ব পৰাটো অসম্ভৱ যেন লাগিছে। অৰ্জ্জুনৰ কথাত সন্মতি জনাই যদুনন্দনে প্ৰত্যুত্তৰত কৈছিল, পাৰ্থ তোমাৰ কথা এশ শতাংশই সত্য। ভাগৱত কৃপা অবিহনে কোনো কাৰ্য্য সিদ্ধ নহয়। সেই বাবে মানুহে পুৰুষাৰ্থৰ লগে লগে প্ৰভূৰ ভক্তিৰ ওপৰতো আস্থা ৰাখিব লাগে।পৰমাত্মাক ভক্তি কৰিলে মন সাত্বিক হৈ পৰে। লগতে বৈষয়িক আসক্তিও নষ্ট হৈ যায় বৈষয়িক আসক্তিয়ে মনুষ্য জীৱন ধ্বংস কৰি পেলায়।এই আসক্তিয়েই মানুহৰ মনত মায়া- মোহ ,কাম-ক্রোধ আৰু হিংসা-লালসা সৃষ্টি কৰে।তীব্ৰ আসক্তিৰ ফলত উদয় হোৱা অভিলাষ পূৰণ ন'হলে মনত ক্ষোভ আৰু ক্রোধৰ সৃষ্টি হয়।ক্রোধৰ ফলশ্ৰুতিত অবিবেক আৰু অবিচাৰ উদ্ভৱ হয়।যিদৰে বতাহৰ কোবত জ্বলি থকা বন্তি গছিৰ অগ্নিশিখা নুমাই যায় ঠিক তেনেদৰ মনত উদয় হোৱা ক্রোধৰ বলত মনুষ্যৰ স্মৃতিৰ অধঃপতন হয়। মনুষ্যৰ স্মৃতি নাশ হ'লে বুদ্ধিৰো বিনাশ হয়।চৈতন্য অবিহনে মানৱ শৰীৰৰ যি দশা হয় বুদ্ধি অবিহনেও মনুষ্যৰ পতন অৱশ্যম্ভাৱী। সেই কাৰণে মানুহে আসক্তিৰ পৰা মুক্ত হৈ নিৰাসক্ত জীৱন যাপনৰ প্ৰয়াস কৰিব লাগে।\nএইখিনি শুনাৰ পাছত কুন্তী নন্দন অৰ্জ্জুনে প্ৰভু জগন্নাথক স্থিতপ্ৰজ্ঞৰ কোনো এটা স্পষ্ট উদাহৰণ দিবলৈ অনুৰোধ কৰিছিল। তেতিয়া প্ৰভূ বংশীধৰে সৰলতাৰে কৈছিল, সখা অৰ্জ্জুন স্থিতপ্ৰজ্ঞ লোকসকল অথাই সাগৰৰ দৰে গভীৰ আৰু গম্ভীৰ স্বভাৱৰ হয়। পৰ্বত ভৈয়ামৰ মাজেৰে নদী বৈ গৈ অৱশেষত সাগৰত মিলিত হয়। শৰালি শুকাই তৰাং দিয়া নদী সমূহে বাৰিষা কালত বৰষুণৰ পানীৰে ফোটোকাৰে উফন্দি কাল ৰূপ ধাৰণ কৰে। বাঢ়নী পানীয়ে নদীৰ দুইকাষ খহাই গাওঁ ভূইৰ মাজেৰে বৈ গৈ প্ৰাকৃতিক পৰিৱেশ বিনষ্ট কৰে। সাধাৰণ মানুহ এজনেও নদী এখনৰ দৰে জীৱনত লাভ কৰা ঐশ্বৰ্য্য-বিভূতি, মান-সন্মান,বিদ্যা-বুদ্ধি,সা-ক্ষমতা, ৰূপ-লাৱণ্যৰে অহংকাৰত মতলীয়া হৈ আসক্তিৰ কবলত হিতাহিত জ্ঞান হেৰুৱাই ইন্দ্ৰিয়ৰ অধীন হৈ পৰে।ইন্দ্ৰিয়ৰ অধীন হৈ লোভ-মোহ, কাম-ক্রোধৰ প্ৰভাৱত বিবেক বুদ্ধি হেৰুৱাই পেলাই।\nবাৰিষা বা শৰালি সাগৰৰ জলৰাশি কম বেচি হ'লেও নদীৰ দৰে শুকাই তৰাং নিদিয়ে অথবা ফেনে-ফোটোকাৰে উফন্দি নুঠে।\nসদায়েই জলৰাশিক নিজৰ ভিতৰত সুমুৱাই ৰাখে।পাৰ ভাঙি যেনিয়ে তেনিয়ে বৈ গৈ পাৰিপাৰ্শ্বিক পৰিৱেশৰ ক্ষতি সাধন নকৰে।স্থিতপ্ৰজ্ঞ লোক এজনো সাগৰৰ দৰে। তেওঁ দুখৰ দিনতো বিষাদ নকৰে সুখ সমৃদ্ধিৰ দিনটো নিৰাসক্ত হৈ থাকে। নিজে নিজৰ বুদ্ধিক স্থিৰ কৰি ৰাখে। শক্তি আৰু ক্ষমতাৰ বলত বলীয়ান হৈ অহংকাৰ নকৰে।\nহে সুধীবৃন্দ আহঁকছোন আমিও গীতাৰ পৰম জ্ঞানেৰে উদ্বুদ্ধ হৈ স্থিতপ্ৰজ্ঞতাৰ বিষয়ে আৰু বিস্তৃত ভাৱে অধ্যয়ন কৰিবৰ প্ৰয়াস কৰোঁ।স্থিতপ্ৰজ্ঞতাৰ অধ্যয়নে আমাৰ উশৃংখল যুৱ প্ৰজন্মক বহু পৰিমাণে প্ৰভাৱান্বিত কৰিব বুলি আশা কৰোঁ। ভাবিলেই আচৰিত লাগে সাত হেজাৰ বছৰ আগতেই শ্ৰীমদ্ভগৱদগীতাত উল্লিখিত স্থিতপ্ৰজ্ঞতা আজি পৃথিৱীৰ বিভিন্ন দেশৰ বহুজাতিক প্ৰতিষ্ঠান সমূহৰ লীডাৰশ্বিপ ডেভেলপমেন্ট প্ৰ'গ্ৰামত অন্তৰ্ভুক্ত কৰা হৈছে। আমাৰ দেশৰ জ্ঞান ভাণ্ডাৰৰ দ্বাৰা সমগ্ৰ বিশ্ব উপকৃত হৈছে।কিন্ত দূৰ্ভাগ্যৰ কথা হ'ল দেশৰ এচাম শিয়াল বুদ্ধিৰ ৰাজনৈতিক নেতাই কৰি থৈ যোৱা ধৰ্মীয় কৰণৰ ফলশ্ৰুতিত আমাৰ দেশৰ বহু পুৰণি চিন্তাধাৰা আৰু দৰ্শনৰ অধ্যয়ন তথা ৰূপায়ন কৰাৰ বাবে আমি সুযোগ হেৰুৱালোঁ। এইখিনিতেই আৰু এটা কথা উল্লেখ কৰিব লাগিব যে স্থিতপ্ৰজ্ঞতাৰ অধ্যয়নে হতাশাগ্ৰস্ত যুৱ প্ৰজন্মৰ মাজত নতুনকৈ দেখা দিয়া আত্ম হত্যাৰ দৰে চৰম সিদ্ধান্ত লোৱাৰ প্ৰৱণতা হ্ৰাস কৰিব বুলিও আশা কৰিব পাৰি। সেই বাবে আজিৰ আধুনিক যুৱ প্ৰজন্মই ভাৰতৰ প্ৰাচীনতম চিন্তাধাৰা আৰু দৰ্শনবোৰ অধ্যয়ন কৰা উচিত।\nনয়ডা, উত্তৰ প্ৰদেশ।


২০২১-২২ ৰ বাজেটৰ সাৰাংশ\nPosted On: 01 FEB 2021 2:10PM by PIB Guwahati\nআজি কেন্দ্ৰীয় বিত্ত ও কৰ্প’ৰেট পৰিক্ৰমা মন্ত্ৰী শ্ৰীমতী নিৰ্মলা সীতাৰমণে সংসদত কেন্দ্ৰীয় বাজেট, ২০২১-২২ দাখিল কৰে। এয়া হৈছে অপ্ৰত্যাশিত ক’ভিড-১৯ সংকটৰ মাজতে এই নতুন দশকৰ প্ৰথমখনি বাজেট আৰু প্ৰথমখনি ডিজিটেল বাজেট। আত্মনিৰ্ভৰ ভাৰতৰ অৰ্থে দৃষ্টি প্ৰোথিত কৰি, তেওঁ কয়, এয়া হৈছে স্ব সামৰ্থ্য আৰু দক্ষতাক লৈ পূৰ্ণ বিশ্বাসী ১৩০ কোটি ভাৰতীয়ৰ অভিব্যক্তি। তেওঁ কয় যে বাজেটৰ প্ৰস্তাৱসমূহে ৰাষ্ট্ৰ প্ৰথম, কৃষকৰ আয় দুগুণ, শক্তিশালী আন্তঃগাঁথনি, স্বাস্থ্যৱান ভাৰত, সু শাসন, যুৱ সমাজৰ অৰ্থে সুযোগ, সকলোৰে বাবে শিক্ষা, নাৰী সবলীকৰণ আৰু সৰ্বাংগীন উন্নয়ন তথা আনসমূহৰ বাবে সংকল্পৰাজিক সুদৃঢ় কৰি তুলিব। তদুপৰি, স্বাধীনতাৰ ৭৫ বছৰ পূৰ্তিৰ শুভলগনত ২০২২ ৰ আমৰুট মহোৎসৱত মূৰ্ত হ’বলগীয়া ২০১৫-১৬ ৰ বাজেটৰ ১৩ টি অংগীকাৰৰৰ ক্ষীপ্ৰ-ৰূপায়ণৰ পথটিত আগৱাই যোৱাৰ ৰূপৰেখা অংকন কৰা হৈছে এই বাজেটখনিৰ জৰিয়তে। এইসমূহো আত্মনিৰ্ভৰতাৰ দৃষ্টিৰ সৈতে অতিশয় প্ৰাসংগিক বুলি তেওঁ ব্যক্ত কৰে।\n২০২১-২২ ৰ অৰ্থে বাজেট প্ৰস্তাৱসমূহ ৬ টা স্তম্ভৰ ওপৰত প্ৰতিষ্ঠিত।\nবাস্তৱ ও আৰ্থিক মূলধন আৰু আন্তঃগাঁথনি\nআকাংক্ষিত ভাৰতৰ অৰ্থে সৰ্বব্যাপী উন্নয়ন\nমানৱ সম্পদৰ পুনৰুজ্জীৱন\nউদ্ভাৱন আৰু গৱেষণা ও উন্নয়ন\nন্যূনতম চৰকাৰ আৰু সৰ্বাধিক প্ৰশাসন\nস্বাস্থ্য আৰু কল্যাণৰ অৰ্থে ২০২০-২১ ৰ বাজেট প্ৰাক্কলন (BE) ৯৪,৪৫২ কোটি টকাৰ বিপৰীতে ২০২১-২২ ৰ বাজেট প্ৰাক্কলন ২,২৩,৮৪৬ কোটি টকা ব্যয় – এয়া বৃদ্ধিৰ হাৰ ১৩৭%।\nবিত্তমন্ত্ৰীগৰাকীয়ে ঘোষণা কৰে যে ৬ বছৰত ৬৪,১৮০ কোটি টকা ব্যয়েৰে এনএইচএমৰ সংযোজন হিচাপে কেন্দ্ৰীয়ভাৱে পৃষ্ঠপোষকতা কৰা নতুন আঁচনি পিএম আত্মনিৰ্ভৰ স্বাস্থ্য ভাৰত যোজনাৰ শুভাৰম্ভ কৰা হ’ব। ইয়াৰ জৰিয়তে প্ৰাথমিক, আনুষাংগিক আৰু তৃতীয় কেয়াৰ স্বাস্থ্য প্ৰণালীৰ সামৰ্থ্য বৃদ্ধি কৰা হ’ব। তদুপৰি নতুন আৰু ক্ৰমবৰ্ধমান ৰোগৰ চিনাক্তকৰণ আৰু চিকিৎসা প্ৰদানৰ অৰ্থে বৰ্তমানে থকা ৰাষ্ট্ৰীয় প্ৰতিষ্ঠানসমূহ সুদৃঢ় কৰি তোলা হ’ব আৰু নতুন প্ৰতিষ্ঠান স্থাপন কৰা হ’ব। ৰাষ্ট্ৰীয় স্বাস্থ্য অভিযানত ইয়াক সংযোজিত কৰা যাব। এই আঁচনিখনৰ অধীনত মূল মধ্যবৰ্ত্তিতা সমূহ তলত উল্লেখ কৰা হৈছেঃ\n১৭,৭৮৮ গ্ৰাম্য আৰু ১১,০২৪ নগৰীয়া স্বাস্থ্য আৰু কল্যাণ কেন্দ্ৰৰ অৰ্থে সহায়\nসকলো জিলাত সংহত জন স্বাস্থ্য লেব আৰু ১১ ৰাজ্যত ৩৩৮২ খণ্ড জন স্বাস্থ্য ইউনিট স্থাপন;\n৬০২ জিলা আৰু ১২ কেন্দ্ৰীয় প্ৰতিষ্ঠানত ক্ৰিটিকেল কেয়াৰ হাস্পতাল ব্লক স্থাপন;\nৰাষ্ট্ৰীয় ৰোগ নিয়ন্ত্ৰণ কেন্দ্ৰ (NCDC), ইয়াৰ ৫ আঞ্চলিক শাখা আৰু ২০ মেট্ৰ’পলিটান স্বাস্থ্য নিৰীক্ষণ ইউনিটৰ সুদৃঢ়কৰণ;\nসকলো জন স্বাস্থ্য লেবক সংযোজিত কৰাৰ অৰ্থে সকলো ৰাজ্য/কেন্দ্ৰীয় শাসিত অঞ্চললৈ সংহত স্বাস্থ্য় তথ্য পৰ্টেলৰ সম্প্ৰসাৰণ;\n১৭ নতুন জন স্বাস্থ্য ইউনিট কাৰ্যক্ষম কৰি তোলা আৰু ৩২ বিমানবন্দৰ, ১১ সাগৰীয়া বন্দৰ আৰু ৭ ভূমি সীমাৰ প্ৰৱেশ পথত থকা ৩৩ জন স্বাস্থ্য ইউনিটৰ সুদৃঢ়কৰণ;\n১৫ স্বাস্থ্য় জৰুৰীকালীন অপাৰেশ্যন কেন্দ্ৰ আৰু ২ ম’বাইল চিকিৎসালয় স্থাপন; আৰু\nএকক স্বাস্থ্যৰ অৰ্থে ৰাষ্ট্ৰীয় প্ৰতিষ্ঠান, বিশ্ব স্বাস্থ্য সংস্থা (WHO) দক্ষিণ-পূব এছিয়া অঞ্চলৰ অৰ্থে আঞ্চলিক গৱেষণা প্লেটফৰ্ম, ৯ জৈৱ-সুৰক্ষা III পৰ্যায়ৰ লেবৰেটৰী আৰু ভাইৰ’ল’জিৰ অৰ্থে ৪ আঞ্চলিক ৰাষ্ট্ৰীয় প্ৰতিষ্ঠান স্থাপন।\n২০২১-২২ বাজেট প্ৰাক্কলনত ক’ভিড-১৯ ৰ ভেকচিনৰ অৰ্থে ৩৫,০০০ কোটি টকাৰ ব্যৱস্থা।\nবছৰি ৫০,০০০ শিশুৰ মৃত্যু ৰোধ কৰিবলৈ বৰ্তমানে ৫ ৰাজ্যৰপৰা সমগ্ৰ ৰাষ্ট্ৰখনতে মেড-ইন-ইণ্ডিয়া নিইম’ক’কাল ভেকচিন প্ৰদান কৰা হ’ব।\nপুষ্টিজনিত উপাংশ, প্ৰদান, স্পৰ্শ কৰা আৰু ফলাফল সুদৃঢ়কৰণৰ অৰ্থে, চৰকাৰে পৰিপূৰক পুষ্টি কাৰ্যক্ৰম আৰু পোষণ অভিযানক একত্ৰিত কৰিব আৰু মিছন পোষণ, ২.০ ৰ শুভাৰম্ভ কৰিব।\nপানী যোগান আৰু স্বচ্ছ ভাৰত অভিযানৰ সৰ্বজনীন ক’ভাৰেজ\nবিত্তমন্ত্ৰীগৰাকীয়ে ঘোষণা কৰে যে সৰ্বজনীন পানী যোগানৰ অৰ্থে জলজীৱন অভিযান (নগৰীয়া) ৰ শুভাৰম্ভ কৰা হ’ব। সমূহ ৪,৩৭৮ নগৰীয়া স্থানীয় নিকায়ৰ ২.৮৬ কোটি গৃহস্থীক সামৰি টেপ সংযোগ আগবঢ়োৱা হ’ব। ২,৮৭,০০০ কোটি টকা ব্যয় সাপেক্ষে ৫ বছৰৰ বাবে ইয়াক ৰূপায়ণ কৰা হ’ব। তদুপৰি, মুঠ ১,৪১,৬৭৮ কোটি টকা আৰ্থিক অনুদানেৰে নগৰীয়া স্বচ্ছ ভাৰত অভিযান ৰূপায়ণ কৰা হ’ব। ২০২১ ৰপৰা ২০২৬ লৈ ৫ বছৰৰ বাবে ইয়াক ৰূপায়ণ কৰা যাব। তদুপৰি, বায়ু প্ৰদূষণ ৰোধ কৰিবলৈ ২,২১৭ কোটি টকা ৪২ নগৰীয়া কেন্দ্ৰসমূহলৈ আগবঢ়োৱাৰ প্ৰস্তাৱ জনাইছে চৰকাৰে। পুৰণি আৰু আনফিট বাহন চিনাক্ত কৰিবলৈ স্বেচ্ছামূলক বাহন স্ক্ৰেপিং পলিচীও ঘোষণা কৰা হয়। ব্যক্তিগত বাহনৰ ক্ষেত্ৰত ২০ বছৰৰ পাছত আৰু বাণিজ্যিক বাহনৰ ক্ষেত্ৰত ১৫ বছৰৰ পাছত অট’মেটেড ফিটনেছ চেন্টাৰত ফিটনেছ টেষ্টৰ প্ৰস্তাৱ জনোৱা যায়।\nআত্মনিৰ্ভৰ ভাৰত- প্ৰডাকশ্যন লিংকড ইনচেনটিভ আঁচনি\nবিত্তমন্ত্ৰীয়ে কয় যে এখনি ৫ ট্ৰিলিয়ন আমেৰিকান ডলাৰৰ অৰ্থনীতিৰ অৰ্থে, আমাৰ মেনুফেক্সাৰিং খণ্ডৰ নিৰন্তৰভাৱে দ্বৈত অংকত বিকশিত হৈছে। আমাৰ মেনুফেক্সাৰিং কোম্পানীসমূহ বৈশ্বিক যোগান শৃংখল, শেহতীয়া প্ৰযুক্তিৰ এটা সংহত অংশ হোৱাটো আৱশ্যকীয়। উল্লেখিত লক্ষ্যসমূহত উপনীত হ’বলৈ, ১৩ খণ্ডত পিএলআই আঁচনিৰ অৰ্থে অহা ৫ বছৰত ১.৯৭ লাখ কোটি টকা হ’ব। এই আঁচনিৰ জৰিয়তে আত্মনিৰ্ভৰ ভাৰতৰ অৰ্থে মেনুফেক্সাৰিং গ্ল’ৱেল চেম্পিয়ন গঢ়ি তোলা যাব। ই মূল খণ্ডসমূহৰ স্কেল আৰু ৰূপ সাধন কৰাত সহায় কৰিব আৰু গ্ল’ৱেল চেম্পিয়নৰ প্ৰতিপালনত সহায় আগবঢ়াব তথা আমাৰ যুৱ সমাজৰ অৰ্থে নিয়োগ সৃষ্টি কৰিব।\nএকেদৰে, বস্ত্ৰ উদ্যোগটোক বৈশ্বিকভাৱে প্ৰতিযোগিতামূলক কৰি তুলিবলৈ, বৃহৎ বিনিয়োগক আকৰ্ষিত কৰি তুলিবলৈ আৰু কৰ্মসংস্থাপন সৃষ্টিৰ বৰ্ধনৰ অৰ্থে পিএলআইৰ সংযোজন স্বৰূপে মেগা ইনভেষ্টমেন্ট টেক্সটাইল পাৰ্ক (MITRA) শীৰ্ষক এখনি আঁচনি শুভাৰম্ভ কৰা হ’ব।\n২০১৯ ৰ ডিচেম্বৰত বিত্তমন্ত্ৰীগৰাকীয়ে ঘোষণা কৰা ৰাষ্ট্ৰীয় আন্তঃগাঁথনি পাইপলাইন (NIP) হৈছে এটি অনন্য প্ৰচেষ্টা। ৬৮৩৫ টা প্ৰকল্পৰে আৰম্ভ হোৱা ইয়াক এতিয়া ৭,৪০০ প্ৰকল্পলৈ সম্প্ৰসাৰিত কৰা হৈছে।\nআন্তঃগাঁথনি অৰ্থায়ন – ডেভলপমেন্ট ফাইনেন্সিয়েল ইনষ্টিটিউশ্যন (DFI)\nআন্তঃগাঁথনি খণ্ডটোক প্ৰবুদ্ধ কৰি, শ্ৰীমতী সীতাৰমণে কয় যে আন্তঃগাঁথনিৰ অৰ্থে দীৰ্ঘ ম্যাদী ঋণ অৰ্থায়ন আৱশ্যকীয়। আন্তঃগাঁথনি অৰ্থায়নৰ অৰ্থে সৰবৰাহকাৰী, সক্ষমকাৰী আৰু অনুঘটক হিচাপে ক্ৰিয়া কৰিবলৈ এটা পেছাগতভাৱে পৰিচালিত ডেভলপমেন্ট ফাইনেন্সিয়েল ইনষ্টিটিউচন প্ৰয়োজনীয়। সেই অনুসাৰে, ডিএফআই প্ৰতিষ্ঠাৰ অৰ্থে এখনি বিধেয়ক উত্থাপন কৰা হ’ব। ইয়াৰ অৰ্থে কেন্দ্ৰীয় বাজেটত ২০,০০০ কোটি টকা আবন্টন দিয়া হৈছে। যাৰ জৰিয়তে তিনি বছৰ সময়সীমাৰ ভিতৰত ঋণদাতাৰ অৰ্থে ৫ লাখ কোটি টকাৰ পৰ্ট’ফলিঅ’ থকাৰ লক্ষ্য নিৰ্ধাৰণ কৰা হয়।\n“ৰাষ্ট্ৰীয় মনিটাইজেশ্যন পাইপলাইন”ৰ শুভাৰম্ভ কৰা হ’ব। ইয়াৰ অৰ্থে কেতবোৰ গুৰুত্বপূৰ্ণ পদক্ষেপ হৈছেঃ\nভাৰতৰ ৰাষ্ট্ৰীয় ঘাইপথ প্ৰাধিকৰণ আৰু পিজিচিআইএলে প্ৰত্যেকেই এটা আন্তঃগাঁথনি আইটিৰ পৃষ্ঠপোষকতা কৰিব। যাৰ জৰিয়তে আন্তঃৰাষ্ট্ৰীয় আৰু ঘৰুৱা আনুষ্ঠানিক বিনিয়োগকাৰীক আকৰ্ষিত কৰা যাব।\nৰেলৱেয়ে ডেডিকেটেড ফ্ৰেইট কৰিড’ৰ সম্পদ নগদীকৰণ কৰিব।\nপৰৱৰ্তী পদক্ষেপত বিমানবন্দৰৰ নগদীকৰণ কৰা হ’ব।\nপথ আৰু ঘাইপথ আন্তঃগাঁথনি\nবিত্তমন্ত্ৰীয় ঘোষণা কৰে যে ৫.৩৫ লাখ কোটি টকীয়া ভাৰতমালা পৰিযোজনাৰ অধীনত, ৩.৩ লাখ কোটি টকা ব্যয় সাপেক্ষে ১৩,০০০ কিঃমিঃ ৰৰোধিক দৈৰ্ঘ্যৰ পথ নিৰ্মাণ কৰিবলৈ আগবঢ়া হৈছে। সৰ্বকালৰ সৰ্বাধিক ব্যয় হিচাপে পথ পৰিবহণ আৰু ঘাইপথ মন্ত্ৰালয়ৰ অৰ্থে ১,১৮,১০১ লাখ কোটি টকা ধাৰ্য্য কৰা হৈছে – ইয়াৰে ১,০৮,২৩০ কোটি টকা কেপিটেলৰ অৰ্থে। পথ আন্তঃগাঁথনিৰ বৰ্ধনৰ অৰ্থে অৰ্থনৈতিক বুলনিৰ পৰিকল্পনা কৰা হৈছে।\nভাৰতীয় ৰেলৱেয়ে ভাৰতৰ অৰ্থে ৰাষ্ট্ৰীয় ৰেল পৰিকল্পনা (২০৩০) প্ৰস্তুত কৰিছে। ইয়াৰ জৰিয়তে ২০৩০ ৰ ভিতৰত ‘ফিউচাৰ ৰেডী’ ৰেলৱে প্ৰণালী গঢ়ি তোলা হ’ব। মেক ইন ইণ্ডিয়া কৌশলক সুগম কৰি তুলি লজিষ্টিক ব্যয় লাঘৱ কৰিবলৈ ২০২২ ৰ জুনত পশ্চিম ডেডিকেটেড ফ্ৰেইট কৰিড’ৰ (DFC) আৰু পূব ডিএফচি কাৰ্যক্ষম হৈ উঠিব। ৰেলৱেৰ অৰ্থে ১,১০,০৫৫ কোটি টকা ধাৰ্য্য কৰা হৈছে। ইয়াৰে ১,০৭,১০০ কোটি টকা মূলধনী ব্যয়ৰ অৰ্থে।\nচৰকাৰখনে মেট্ৰ’ ৰেল নেটৱৰ্কৰ সম্প্ৰসাৰণ আৰু চিটি বাছ সেৱাৰ বৃদ্ধিৰদ্বাৰা নগৰীয়া অঞ্চলত ৰাজহুৱা পৰিবহণৰ শ্বেয়াৰ বৃদ্ধি কৰিবলৈ অহৰহ কাৰ্য সম্পাদন কৰি আহিছে। ৰাজহুৱা বাছ পৰিবহণ বৃদ্ধিৰ অৰ্থে ১৮,০০০ কোটি টকীয়া এখন নতুন আঁচনিৰ শুভাৰম্ভ কৰা হ’ব।\nযোৱা ৬ বছৰত ১৩৯ গিগা ৱাটৰ সংস্থাপিত সামৰ্থ্য আৰু ১.৪১ লাখ চাৰ্কিট কিঃমিঃ ৰ ট্ৰেন্সমিশ্যন লাইনৰ সংযোজন ঘটোৱা হৈছে আৰু ২.৮ কোটি গৃহস্থী অতিৰিক্তভাৱে সংযোজিত কৰা হৈছে।\nবিতৰণ কোম্পানীসমূহৰ প্ৰয়োগসাধ্যতাৰ ওপৰত গুৰুতৰ মনোযোগ ব্যক্ত কৰি, বিত্তমন্ত্ৰীগৰাকীয়ে পুনৰায় গঠিত, সংস্কাৰ-মূলক আৰু ফলাফল-সংযোজিত নতুন শক্তি বিতৰণ খণ্ড আঁচনিৰ অৰ্থে ৫ বছৰত ৩,০৫,৯৮৪ কোটি টকা ব্যয়ৰ প্ৰস্তাৱ জনায়।\nবন্দৰ, জাহাজ, জলপথ\nমূল বন্দৰসমূহৰ অভিযান পৰিচালনাৰে ব্যক্তিগত অংশীদাৰিত্বক সংযোজিত কৰা হ’ব। ইয়াৰ বাবে ৰাজহুৱা ব্যক্তিগত অংশীদাৰিত্ব মডেল যুগুত কৰা যায়। সেই উদ্দেশ্যৰে মূল বন্দৰসমূহ পৰিচালনাৰ অৰ্থে ২১-২২ বিত্তীয় বৰ্ষত পিপিপি-ধৰণেৰে ২,০০০ কোটি টকা মূল্যৰ ৭ প্ৰকল্প আগবঢ়োৱা হ’ব।\nপেট্ৰ’লিয়াম ও প্ৰাকৃতিক গেছ\nশ্ৰীমতী সীতাৰমণে কয় যে ক’ভিড-১৯ মহামাৰীটোৰ সময়ছোৱাত কোনো ধৰণৰ বাধা অবিহনেই দেশখনৰ সকলো অঞ্চললৈ ইন্ধনৰ যোগান অব্যাহত ৰখা যায়। জনসাধাৰণৰ দৈনন্দিন জীৱন-যাপনত এই খণ্ডৰ গুৰুত্বপূৰ্ণ ভূমিকাৰ প্ৰতি লক্ষ্য ৰাখি, নিম্ন উল্লেখিত প্ৰচেষ্টাৰাজি ঘোষণা কৰা যায়ঃ\nউজ্জ্বলা আঁচনিয়ে বৰ্তমানে প্ৰায় ৮ কোটি হিতাধিকাৰীক সেৱা আগবঢ়াইছে আৰু ১ কোটিৰো অধিক হিতাধিকাৰীক সামৰি ল’বলৈ ইয়াৰ সম্প্ৰসাৰণ কৰা হ’ব।\nচৰকাৰে অহা ৩ বছৰত চিটি গেছ ডিষ্ট্ৰিবিউশ্যন নেটৱৰ্কৰে ১০০ অধিক জিলাক সামৰি ল’ব।\nজম্ম-কাশ্মীৰত এটা নতুন গেছ পাইপলাইন প্ৰকল্প ৰূপায়ণ কৰা হ’ব।\nএটা স্বতন্ত্ৰ গেছ পৰিবহণ প্ৰণালী অপাৰেটৰ স্থাপন কৰা হ’ব।\nবিত্তমন্ত্ৰীগৰাকীয়ে এছইবিআই আইন, ১৯৯২, ডিপ’জিটৰী আইন, ১৯৯৬, চিকিউৰিটি কনট্ৰেক্টচ (ৰেগুলেশ্যন) আইন, ১৯৫৬ আৰু গভমেন্ট চিকিউৰিটি আইন, ২০০৭ ৰ ব্যৱস্থাৰাজি একত্ৰিত কৰাৰ প্ৰস্তাৱ জনায়। এই আইনসমূহক একত্ৰিত কৰি এটা একক চিকিউৰিটি মাৰ্কেট ক’ড বিবৰ্তিত কৰা হ’ব। চৰকাৰখনে জিআইএফটি-আইএফএছচি ত বিশ্বমানৰ এটা ফিন-টেক হাব স্থাপনৰ অৰ্থে সহযোগিতা আগবঢ়াব।\nবীমা খণ্ডত এফডিআই বৃদ্ধি\nতেওঁ তদুপৰি বীমা আইন, ১৯৩৮ ৰ সংশোধনীৰ প্ৰস্তাৱ জনায়। ইয়াৰ জৰিয়তে অনুমোদনযোগ্য় এফডিআই সীমা ৪৯% ৰপৰা ৭৪% লৈ বৃদ্ধি কৰাৰ পোষকতা কৰে বিত্তমন্ত্ৰীগৰাকীয়ে।\nপুনঃ বিয়িয়োগ আৰু কৌশলী বিক্ৰী\nক’ভিড-১৯ সত্বেও চৰকাৰে কৌশলী পুনঃবিনিয়োগৰ অৰ্থে কাম অব্যাহত ৰাখিছে। বিত্তমন্ত্ৰীগৰাকীয়ে কয়, ২০২১-২২ ত বিপিচিএল, এয়াৰ ইণ্ডিয়া, শ্বিপিং কৰ্প’ৰেশ্যন অৱ ইণ্ডিয়া, কন্টেইনাৰ কৰ্প’ৰেশ্যন অৱ ইণ্ডিয়া, আইডিবিআই বেংক, বিইএমএল, পৱন হংস, নীলাচল ইস্পাত নিগম লিমিটেড ইত্যাদিৰ কৌশলী পুনঃ বিনিয়োগ সম্পূৰ্ণ হৈ উঠিছে। আইডিবিআই বেংকৰ বাহিৰে, দুটা ৰাজহুৱা খণ্ডৰ বেংক আৰু এটা সাধাৰণ বীমা কোম্পানীৰ ব্যক্তিগতকৰণ কৰা হ’ব।\n২০২১-২২ ত এলআইচিৰ আইপিঅ’ প্ৰৱৰ্তন কৰিব।\n3. আকাংক্ষিত ভাৰতৰ অৰ্থে সৰ্বব্যাপী উন্নয়ন\nআকাংক্ষিত ভাৰতৰ অৰ্থে সৰ্বব্যাপী উন্নয়ন শীৰ্ষক স্তম্ভটোৰ অধীনত বিত্তমন্ত্ৰীগৰাকীয়ে কৃষি আৰু সংযোগী খণ্ড, কৃষকৰ কল্যাণ আৰু গ্ৰামীণ ভাৰত, প্ৰব্ৰজিত শ্ৰমিক আৰু কৰ্মীক বিত্তীয় অন্তৰ্ভুক্তিৰে সামৰি লোৱাৰ কথা ঘোষণা কৰে।\nকৃষকসকলৰ কল্যাণৰ অৰ্থে চৰকাৰখন অংগীকাৰবদ্ধ বুলি ব্যক্ত কৰি বিত্তমন্ত্ৰী নিৰ্মলা সীতাৰমণে কয়, খাদ্যশস্যৰ ক্ৰয় আৰু কৃষকসকলক পৰিশোধৰ তীব্ৰ বৃদ্ধিসহ উৎপাদনী ব্যয়ৰ অতিকমেও ১.৫ গুণ অধিক নিশ্চিত মূল্যৰে এমএছপি আমোলত “সাগৰসদৃশ পৰিৱৰ্তন” সাধন হৈছে।\nসকলো ৰাজ্য/কেন্দ্ৰীয় শাসিত অঞ্চললৈ স্বামিত্ব আঁচনি সম্প্ৰসাৰিত কৰা হৈছে। ২২ বিত্তীয় বৰ্ষত কৃষিজাত ক্ৰেডিট ১৬.৫ লাখ কোটি টকালৈ বৃদ্ধিৰ লক্ষ্য নিৰ্ধাৰণ কৰা হৈছে। গ্ৰাম্য আন্তঃগাঁথনি উন্নয়ন পুঁজি ৩০,০০০ কোটি টকাৰপৰা ৪০,০০০ কোটি টকালৈ বৃদ্ধি কৰা হ’ব। ক্ষুদ্ৰ জলসিঞ্চন পুঁজি ১০,০০০ কোটি টকালৈ দুগুণ কৰা হৈছে। ২২ বিনষ্টযোগ্য পণ্য়লৈ ‘অপাৰেশ্যন গ্ৰীণ স্কিম’ সম্প্ৰসাৰিত কৰা হ’ব।\nআধুনিক মৎস্য পালন আশ্ৰয় আৰু মাছ লেণ্ডিং কেন্দ্ৰৰ অৰ্থে বিনিয়োগ কৰা হ'ব। তামিল নাডুত বহুমুখী সমুদ্ৰ উদ্ভিদ পাৰ্ক স্থাপন কৰা যাব।\nপ্ৰব্ৰজিত শ্ৰমিক আৰু কৰ্মী\nচৰকাৰে ওৱান নেশ্যন ওৱান ৰেচন কাৰ্ড আঁচনি প্ৰৱৰ্তন কৰিছে। অসংগঠিত শ্ৰমিক বল, প্ৰব্ৰজিত শ্ৰমিকৰ তথ্য সংগ্ৰহ কৰিবলৈ পৰ্টেল প্ৰৱৰ্তন কৰা যায়। ৪ শ্ৰম সংহিতা ৰূপায়ণৰ কাম অব্যাহত ৰখা হৈছে।\nএছচি, এছটি আৰু মহিলাৰ অৰ্থে ষ্টেণ্ড আপ ইণ্ডিয়া আঁচনি সূচনা কৰা যায়। এমএছএমই খণ্ডলৈ ১৫,৭০০ কোটি টকা আবন্টন দিয়া হৈছে যাৰ পৰিমাণ পূৰ্ববৰ্তী বৰ্ষৰ বাজেট প্ৰাক্কলনতকৈ দুগুণ।\n4. মানৱ সম্পদৰ পুনৰুজ্জীৱন\nবিত্তমন্ত্ৰীগৰাকীয়ে কয় যে স্কুলীয়া শিক্ষাৰ অধীনত ৰাষ্ট্ৰীয় শিক্ষা নীতি (NEP) ৰ উপাংশসমূহ ৰূপায়ণৰদ্বাৰা ১৫,০০০ বিদ্যালয় সুদৃঢ় কৰা যাব। ১০০ নতুন সৈনিক বিদ্যালয় স্থাপন কৰা হ’ব। উচ্চ শিক্ষাৰ অধীনত ভাৰতৰ উচ্চ শিক্ষা আয়োগ স্থাপনৰ অৰ্থে আইন প্ৰৱৰ্তন কৰা যাব। এখন চহৰৰ সকলো চৰকাৰী মহাবিদ্য়ালয়, বিশ্ববিদ্যালয়, গৱেষণা প্ৰতিষ্ঠানক সামৰি ল’বলৈ আনুষ্ঠানিক ছত্ৰ গঠন প্ৰতিষ্ঠা কৰা হ’ব। লেহত কেন্দ্ৰীয় বিশ্ববিদ্যালয় স্থাপন কৰিবলৈ আগবঢ়া হৈছে।\nঅনুসূচিত জাতি আৰু অনুসূচিত জনজাতিৰ কল্যাণ\nচৰকাৰে জনজাতীয় অধ্যুষিত অঞ্চলসমূহত ৭৫০ একলৱ্য আদৰ্শ আৱাসিক বিদ্যালয় স্থাপন কৰিব। অনুসূচিত জাতিৰ ছাত্ৰ-ছাত্ৰীসকলৰ কল্যাণৰ অৰ্থে মেট্ৰিক পৰৱৰ্তী স্কলাৰশ্বীপ আঁচনিৰ পুনৰাই গঠন কৰা হ’ব।\nযুৱ সমাজৰ অৰ্থে এপ্ৰেনটিছশ্বীপ সুযোগ বৃদ্ধিৰ লক্ষ্যৰে চৰকাৰখনে এপ্ৰেনটিছশ্বীপ আইনৰ সংশোধনীৰ চিন্তা-চৰ্চা কৰিছে। বিত্তমন্ত্ৰীগৰাকীয়ে কয় যে শিক্ষা-পৰৱৰ্তী এপ্ৰেনটিছশ্বীপ, ইঞ্জিনিয়াৰিঙৰ স্নাতক আৰু ডিপ্লমাধাৰীসকলৰ প্ৰশিক্ষণ আগবঢ়াবলৈ বাহাল থকা ৰাষ্ট্ৰীয় এপ্ৰেনটিছশ্বীপ প্ৰশিক্ষণ আঁচনি (NATS) ৩,০০০ কোটিৰো অধিক টকাৰ ব্যৱস্থাৰে পুনৰ্যোজিত কৰা হ’ব। নিৰ্মলা সীতাৰমণে কয় যে প্ৰত্যয়িত কৰ্মশক্তি নিয়োজনসহ উন্নত দক্ষতা মাপকাঠি, মূল্যায়ন আৰু প্ৰমাণপত্ৰদানৰ অৰ্থে সংযুক্ত আৰৱ আমিৰাত (UAE) ৰ সৈতে এটি প্ৰচেষ্টা অব্যাহত ৰখা হৈছে। জাপানৰ ঔদ্যোগিক আৰু বৃত্তিমূলক দক্ষতা, কৌশল আৰু জ্ঞান হস্তান্তৰ সুচলতৰ কৰি তুলিবলৈ ভাৰত আৰু জাপানৰ মাজত সহযোগী প্ৰশিক্ষণ আন্তঃ প্ৰশিক্ষণ কাৰ্যক্ৰম (TITP) ৰ ব্যৱস্থা কৰা হৈছে। এনে প্ৰচেষ্টা আন বহু ৰাষ্ট্ৰৰ সৈতে আগবঢ়াই নিয়া হ’ব বুলি বিত্তমন্ত্ৰীগৰাকীয়ে সদৰী কৰে।\n5. উদ্ভাৱন আৰু গৱেষণা ও উন্নয়ন\nবিত্তমন্ত্ৰীগৰাকীয়ে বাজেট ভাষণত কয় যে ২০১৯ ৰ জুলাইত নেশ্যনেল ৰিচাৰ্ছ ফাউণ্ডেশ্যনৰ মডেলিটি ঘোষণা কৰা হৈছিল। পৰিশোধৰ ডিজিটেল ম’ডক প্ৰোৎসাহিত কৰি তুলিবলৈ প্ৰস্তাৱিত আঁচনিৰ অৰ্থে ১,৫০০ কোটি টকা ধাৰ্য্য কৰা হৈছে। নেশ্যনেল লেংগুৱেজ ট্ৰেন্সলেশ্যন মিছন (NTLM) শীৰ্ষক এটি নতুন প্ৰচেষ্টা গ্ৰহণ কৰা হ’ব। নিউ স্পেছ ইণ্ডিয়া লিমিটেড (NSIL) ৰ দ্বাৰা পিএছএলভি-চিএছ৫১ উৎক্ষেপন কৰা হয়। ডীপ অ’ছিয়ান মিছনৰ অৰ্থে পাঁচ বছৰত ৪,০০০ কোটি টকা ধাৰ্য্য কৰা হৈছে।\n6. ন্যূনতম চৰকাৰ আৰু সৰ্বাধিক প্ৰশাসন\nবাজেটখনিৰ ছটা স্তম্ভৰ শেষৰটো সন্দৰ্ভত ব্যক্ত কৰি বিত্তমন্ত্ৰীগৰাকীয়ে কয় যে ক্ষীপ্ৰ ন্যায়দান নিশ্চিত কৰিবলৈ ন্যায়াধীকৰণসমূহৰ সংস্কাৰ সাধনাৰ্থে ব্যৱস্থা গ্ৰহণ কৰি থকা হৈছে। সংযোগী হেল্থকেয়াৰ কৰ্মীসকলৰ অৰ্থে ৰাষ্ট্ৰীয় আয়োগ ইতিমধ্যে গঠন কৰা হৈছে। নেশ্যনেল নাৰ্ছিং এণ্ড মিডৱাইফ কমিশ্যন বিল প্ৰৱৰ্তন কৰা হৈছে।\nবাজেট ভাষণৰ খণ্ড B ত, কেন্দ্ৰীয় মন্ত্ৰী শ্ৰীমতী নিৰ্মলা সীতাৰমণে কৰ প্ৰশাসন, মামলা-মোকৰ্দমা ব্যৱস্থাপনা আৰু প্ৰত্যক্ষ কৰ প্ৰশাসনৰ ইজ অৱ কমপ্লিয়েন্সৰ অধিক সৰলীকৰণৰ পোষকতা কৰে।\nপ্ৰত্যক্ষ কৰৰ প্ৰস্তাৱ\nবিত্তমন্ত্ৰীগৰাকীয়ে জ্যেষ্ঠ নাগৰিকসকললৈ আয় কৰ ৰিটাৰ্ণ ফাইলিঙত সাহাৰ্য্য আগবঢ়ায়। তদুপৰি আয় কৰ প্ৰচিডিঙৰ অৰ্থে সময় হ্ৰাস কৰিবলৈ বিবাদ নিষ্পত্তি কমিটি গঠন কৰা হ’ব বুলি ব্যক্ত কৰে। ফেছলেছ মূল্যায়ন আৰু ফেছলেছ আপিল প্ৰৱৰ্তন কৰা, এনআৰআইলৈ শিথিলকৰণৰ কথা কয়।\nশ্ৰীমতী নিৰ্মলা সীতাৰমণে তেওঁৰ বাজেট ভাষণত কয় যে মহামাৰী-পৰৱৰ্তী সময়ত এখনি নতুন বিশ্বৰ অনুক্ৰম প্ৰত্যক্ষ কৰা হৈছে আৰু ইয়াত ভাৰতে এটা উল্লেখনীয় ভূমিকা পালন কৰিবলৈ আগবাঢ়িছে।\nপৰোক্ষ কৰৰ প্ৰস্তাৱ\nপৰোক্ষ কৰৰ প্ৰস্তাৱ প্ৰসংগত, মন্ত্ৰীগৰাকীয়ে কয় যে যোৱা কেইটামান মাহত অভিলেখ সংখ্যক জিএছটি সংগ্ৰহ কৰা হৈছে। তেওঁ উল্লেখ কৰে যে জিএছটিক সৰলীকৃত কৰিবলৈ এলানি পদক্ষেপ গ্ৰহণ কৰা হৈছে। জিএছটিএন প্ৰণালীৰ সামৰ্থ্য ঘোষণা কৰা হৈছে।\nশুল্ক নীতিৰ সন্দৰ্ভত, বিত্তমন্ত্ৰীগৰাকীয়ে কয় যে ঘৰুৱা মূল্য় সংযোজনক প্ৰোৎসাহিত কৰিবলৈ শুল্ক হাৰ হ্ৰাস কৰা হৈছে। ইলেকট্ৰনিক আৰু ম’বাইল ফোন উদ্যোগৰ ক্ষেত্ৰত মন্ত্ৰীগৰাকীয়ে কয় যে চাৰ্জাৰৰ কিছু অংশ আৰু ম’বাইলৰ কিছু উপাংশৰ ওপৰত কেতবোৰ ৰেহাই আঁতৰ কৰা হৈছে। ম’বাইলৰ কিছু অংশৰ শুল্ক শূন্যৰপৰা ২.৫% লৈ সংশোধনী কৰা হৈছে।\nবিত্তমন্ত্ৰীগৰাকীয়ে কয় যে ছ’লাৰ চেল আৰু ছ’লাৰ পেনেলৰ অৰ্থে পৰ্যায়ক্ৰমিক মেনুফেক্সাৰিং প্লেন ঘোষণা কৰা যাব। বাজেটখনিত এমএছএমই ক লাভান্বিত কৰিবলৈ কেতবোৰ নিৰ্দিষ্ট সংশোধনী ঘটোৱা হৈছে। ইয়াৰ ভিতৰত অন্তৰ্ভুক্ত কৰা হৈছে ষ্টীল স্ক্ৰিউ আৰু প্লাষ্টিক বিল্ডাৰ ৱেৰৰ ওপৰত শুল্ক ১৫% লৈ বৃদ্ধি কৰা হৈছে।\n(Release ID: 1694606) Visitor Counter : 496\nRead this release in: Gujarati , Odia , Telugu , English , Urdu , Hindi , Marathi , Punjabi , Kannada\n(Release ID: 1694606)


লটিঘটি – ফটাঢোল\nMay 3, 2022 লটিঘটি\t2 Comments\nপ্ৰথম প্ৰেমপত্ৰখন-সদানন্দ ভূঞা\nশিৰোনামটো লিখিবলৈ গৈয়েই দুই নেত্ৰযুগলৰ পৰা চকুৰপানী সৰসৰকৈ বাগৰি আহিছে , হৃদয়খন দেখোন ৰমৰমকৈ পুৰিছে । সকলোৱে কয়… বুকুৰ ভিতৰত উমি উমি জ্বলি থকা দুখৰ বোজা গোপনে লুকুৱাই ৰাখিলে বোলে বুকুৰ ভিতৰত বায়ু জমা হয় । অসহ্যকৰ বেদনাত ছটফটাই থাকিব লাগে । কাৰোবাৰ আগত সেই দুখবোৰ প্ৰকাশ কৰিলে বোলে দুখৰ বোজা পাতল হয় । কথাটো নোহোৱাও নহয় । আজি ৪৬/৪৭ বছৰে ডাঙিব নোৱাৰা সেই গধুৰ দুখৰ বোজা কেনেকৈ সহি আছোঁ সেয়া ভুক্তভোগী এই দুৰ্ভগীয়াৰ বাহিৰে কোনে বুজিব বাৰু ? দুখৰ\nআগলি কলপাত লৰে, সৰগৰ সীমাৰে কোনে জাঁপ মাৰে – দীক্ষিতা বৰা\nমন হীৰা দৈ মোৰে নো কলৰ বাৰীত মন হীৰা দৈ থোকা থোকে লাগিছে বাৰী ভৰি পকিছে ঐ কল।। মন হীৰা দৈ পূৱে নো ঐ পশ্চিমে মন হীৰা দৈ উত্তৰ আৰু দক্ষিণে গছে গছে আছে পকা কল।। চিঞৰি চিঞৰি গীতটি গাই অহা ল’ৰাজনে দীঘল পদূলিটোৰে সোমাই চাইকেলখন ৰখালে। মজবুত কাঠৰ জপনাখন খুলি এইবাৰ তেওঁ সোমাই গ’ল, গ’ল মানে কলবাৰীখনলৈ সোমাই গ’ল। গছে গছে পূৰঠ হৈ থকা কলৰ থোকবোৰ… “আহঃ, সৰগ যেন ইয়াতেই” বাৰীখনৰ মাজতে ৰৈ দুহাত সম্প্ৰসাৰণ কৰি বতাহজাকক সাৱটি লোৱাৰ\nমনেশ্বৰৰ কপৌফুল : নীলাক্ষি কাকতি\n“—ঘেন ঘেন তাখি ঘেন, তিঘেনটি ঘেন দাউ, খিট খিট তাখিখিত তিখিতটি খিট দাউ, ঘেন খিটি ঘেন দাউ, তিঘেন খিটি ঘেন দাউ, খিট তাখি ঘেন ঘেনা ঘেন৷” দূৰৰ পৰাই ঢোল আৰু পেপাৰ শব্দই ভোলাৰাম বৰুৱা হাইস্কুলৰ ফিল্ডখন মুখৰিত কৰি তুলিছে৷ এইখন ফিল্ডতে এইবাৰ দুদিনীয়াকৈ স্থানীয় ডেকা-গাভৰুৱে মিলি ৰঙালী বিহুৰ সাংস্কৃতিক অনুস্থান পাতিছে৷ অঞ্চলটোৰ গণ্যমান্য লোক দুই এজনেও তেওঁলোকৰ লগত হাত উজান দিছে৷ যেতিয়াৰপৰাই বিহুৰ অনুস্থান পতাটো ঠিক হৈছিল তেতিয়াৰপৰাই ডেকা-গাভৰুৰ দলটোৰ উলাহে নধৰা হৈছিল৷ তেতিয়াৰপৰাই আবেলি আটাইকেইজনেই হাইস্কুলৰ ফিল্ডত গোট খাইহি\nMay 3, 2022 লটিঘটি\t3 Comments\nশিশুপাল খেদা : অৰবিন্দ গোস্বামী\nমানুহজন ডেকা কালৰেপৰা বেচ গহীন গপচ।আশীৰ দশকতে ডাক্তৰী পাছ কৰি তেওঁ দক্ষিণ আফ্ৰিকালৈ যায়।পাঠকে আকৌ সেইজনাক তাহানিৰ গান্ধীৰ দৰে কিবা বেৰিষ্টাৰী পঢ়িবলৈ যোৱা বুলি নাভাবিব।মানুহজনে আনে নকৰা কিবা এটা কৰিবলৈ বৰ ভাল পাইছিল।এইবাৰ তেওঁ দক্ষিণ আফ্ৰিকালৈ গৈছিল কোনো এখন বিশেষ শিক্ষানুষ্ঠানত পশু-পক্ষীৰ শব্দৰ অৰ্থৰ বিষয়ে পঢ়িবলৈ।কম সময়ৰ ভিতৰতে তেওঁ এই বিষয়ত বিশেষজ্ঞ হৈ উঠিল।আশীৰ দশকৰ মাজভাগলৈ তেওঁ পুণৰ অসমলৈ ঘূৰি আহে।ডাক্তৰী পাছ কৰা আৰু বিদেশতো কিবা পঢ়ি ঘূৰি অহা বুলি গম পাই গাঁৱৰে বহু মানুহ সৰুকণ ভূঞাৰ ঘৰলৈ আহিল।এনেয়ো তাহানিৰ\nMay 3, 2022 লটিঘটি\t7 Comments\n“বিগ-ব্ৰেকিং” : দিগন্ত কুমাৰ ভট্টাচাৰ্য\nসাতবজাৰ বাতৰি শেষ হোৱাৰ লগে লগে ছাব-এডিটৰ বৰাই এডিটৰ-ইন-চিফ চলিহালৈ চালে-‘ছাৰ, একো ব্ৰেকিং নিউজ নায়েই ন’ বজাৰ প্ৰাইম টাইমলৈ। সকলোবোৰ অলৰে’ডি সাতবজাৰ নিউজত দেখুওৱা হৈ গৈছে৷’ ‘আচ্ছা, সেই শিল্পী গোলাপ গগৈৰ অৱস্থা কেনে? আছে নে জীয়াই? নে গ’লগৈ..? এসপ্তাহ আগতেই যোৱা-থোৱা অৱস্থা আছিল দেখোন৷ পৰমাক কৈছিলোঁ নিউজ এটা ৰে’ডি কৰি থবলৈ, থৈছে নে? আমাৰ চেনেলতেই কিন্তু ফাৰ্ষ্ট মিনিমাম দহ মিনিটৰ ভিডিঅ’ৰে নিউজ টেলিকাষ্ট হ’ব লাগিব, মনত ৰাখিবা৷’ ‘পৰমাই দুদিন আগতেই ৰে’ডি কৰি থৈছে, ছাৰ৷ এডিট কৰাও হৈ গৈছে৷ ব্ৰিলিয়েন্ট ভিডিঅ’৷\nMay 3, 2022 লটিঘটি\t4 Comments\nলটিঘটি : পদ্মলোচন ভৰদ্বাজ\nবন্ধুত্ব এটা জটিল সমীকৰণ কোনো সুত্ৰ অথৱা উপপাদ্যৰে তাক বুজিব নোৱাৰি কিম্বা ঐকিক নিয়মেৰে এটা উত্তৰ পাব নোৱাৰি কোনো বিশেষ কাৰ্য-কাৰণ সম্পৰ্ক নোহোৱাকৈ হৃদয় যেতিয়া কাৰোবাৰ অনুৰাগী হয় ক’ৰবাত নিৰাপত্তা অনুভৱ কৰে সেয়ে বন্ধুত্ব৷ আমি প্ৰায় বন্ধু ১৯৭০ ৰ পৰা ১৯৮০ মাজৰ সময়চোৱাত জন্ম লৈছো,আমাৰ ওপৰত বিশেষ আৰ্শীবাদ আছে …আমি আধুনিকো নহয় প্ৰাচীনো নহয় ….….আৰু এনেকুৱাও নহয় যে আধুনিকতাৰ জ্ঞান নাইকীয়া ……!!! কিন্তু এতিয়াৰ দৰে দিন অতিবাহিত কৰা নাছিলো৷ স্কুল চুটীৰ পিছত আমি বহুত খেলিছিলো প্ৰকৃত বন্ধুৰ লগত৷ এতিয়াও\nApril 1, 2022 লটিঘটি\t4 Comments\nসেই সময় -অসীমা দত্ত শইকীয়া\nকলেজৰ ফাংশ্যনত ঘৰৰ পৰা যাবলে নিদিয়ে কোনোদিন। ফেচাৰ্চৰ দিনা দিনত যাবলে পাওঁ। ৰাতি ঘৰত নিদিয়ে। এদিন কিবাকে অনুমতি পালোঁ, লগৰজনীৰ ঘৰত থাকি ফাংশ্যন চাম। মায়ে কৈছে ফেঁচা চাৱ, হুদু চাৱ সোনকালে ঘূৰিবি। লগৰজনীৰ ঘৰ গৈ পাই, দেউতাকজনৰ মতি গতি দেখি মই মনতে সেপ ঢুকিছোঁ। এইৰ বাপেকচোন আমাৰ মাৰ মানুহজনে পঢ়া কলেজৰ প্ৰিঞ্ছিপাল হেৰৌ। এটুপি দিয়েও এইজনে। এইৰ মাকে কোনজন অপদেৱতাক জপ কৰি পালে এইভাগ। কলেজ সিহঁতৰ ঘৰৰ পৰা বৰ দূৰত নহয়। বাপেকে কৈছে তহঁতদুজনীয়ে ফাংশ্যনত ভাও লোৱা নাই নহয় ……\nApril 1, 2022 লটিঘটি\t2 Comments\nচাৰো তৰফ গোপিয়া বীচ মেঁ কানহাইয়া-পংকজ কুমাৰ নেওগ\nআমি মাস্কাট, ওমানলৈ অহা প্ৰায় ২০ বছৰেই হ’ব এতিয়া। বৰ্তমান আমি থকা ঘৰটোৰ মালিক এজন ওমানী ভদ্ৰলোক; অৱসৰৰ আগেয়ে তেখেতে ওমান ৰিফাইনেৰীত কাম কৰিছিল। চৌহদ বুলিবলৈ বিশেষ নাই যদিও ঘৰটো দুমহলীয়া আৰু কোঠাবোৰ বেছ আহল-বহল; আজি ৯ বছৰে এইটো ঘৰতে আছোঁ। ইয়াৰ আগৰ ঘৰটোত আছিলোঁ চাৰি বছৰ। কোনো এজন লোকৰ ব্যক্তিগত ঘৰ ভাড়া ল’লে এটাই সমস্যা; সৰু-সুৰা বা ডাঙৰ যিকোনো কামৰ বাবে ঘৰৰ মালিকক মাতি আনি মেৰামতি কৰিবলগীয়া কামখিনি দেখুৱাব আৰু বুজাব লাগে আৰু সেইমতে তেওঁ পানী কলৰ মিস্ত্ৰী, বাঢ়ৈ\nApril 1, 2022 লটিঘটি\t3 Comments\nলালুকী পেহী-পাৰ্থ জ্যোতি বৰুৱা\nপুৰা এপেট মানুহ গিলি লৈ উগাৰি আছে চিনেমা হলটোৱে। হাউচফুল। জনপ্ৰিয় অসমীয়া চিনেমা। হা: হা: হা:…আচৰিত হ’ব নালাগে। এতিয়াৰ নহয়, চৌত্ৰিশ বছৰৰ আগৰ কথা কৈছোঁ। এতিয়া পাক্কা হিষ্ট্রী হৈছেগৈ। তেতিয়া এনেকুৱাই হৈছিল। বহুদিনৰ মূৰত এখন অসমীয়া চিনেমাই মুক্তি পায়। পালে কিন্তু ৰক্ষা নাই। মানুহ হিল-দ’ল ভাঙি ওলাই আহে চিনেমা চাবলৈ। প্রমচ’নৰ বাবে তেতিয়া ঘৰে ঘৰে টিভিও সুলভ নাছিল, গাঁৱলৈ বাতৰি কাকতো নোসোমাইছিল। ফেইচবুকৰ কথা নকওঁৱেই বাৰু। তদুপৰি অভিনেতা অভিনেত্রীয়ে কলেজে কলেজে বা চহৰে চহৰে গৈ স্পেচিয়েল কেম্পেইন কৰিব লগীয়াও নহৈছিল।\nApril 1, 2022 লটিঘটি\tOne comment\nবিলৈ – চন্দামিতা শৰ্মা\nকৰ্কশভাবে বাজি উঠা এৰ্লামৰ শব্দত, পৰম বিৰক্তিৰে বৰুৱানীয়ে চকু মেলিলে। গাৰুৰ কাষতে থোৱা মোবাইলটো এখন হাতেৰে খেপিয়াই আনি এৰ্লামটো বন্ধ কৰিলে। চকু লাগিছিল, হ’লেইনে ডেৰঘণ্টা? বিছনাত আহি ইউটিউব অন কৰি সন্ধিয়া সময়ত কেনেকুৱা মেকআপ বৰ্তমান ট্ৰেণ্ডত আছে তাৰে ভিডিঅ’ চাই থাকোঁতেনো কেতিয়া টোপনি আহিল, টলকিবই নোৱাৰিলে। কোনেবা মোবাইলডালত এৰ্লাম লগাই থৈছিল। নিশ্চয় ছোৱালীজনীয়ে। তাইৰ আকৌ সৱ কাম ঘড়ীৰ কাঁটাৰ লগত মিলাইহে! সাৰ পালেও অলপ সময় বিছনাতে চকু দুটা মুদি পৰি ৰ’ল। সন্ধিয়া প্ৰ’গ্ৰাম এটা আছে। যেনেকৈ তেনেকৈ যাব পাৰি নেকি!


বঙাইগাওঁৰ ১৬ বছৰীয়া কিশোৰীৰ দেহত ২৮ দিনৰ পৰিৱৰ্তে ৩৬ দিনত ধৰা পৰিল ক’ৰ’না ভাইৰাছৰ উপস্থিতি\nহোম কোৱাৰেন্টাইনত আক্ৰান্ত হোৱাৰ প্ৰথমটো ঘটনাৰ আঁৰত কি? ক’লে হিমন্তই\nApril 29, 2020 5:53 pm\nকালি বঙাইগাঁও জিলাৰ ১৬ বছৰীয়া কিশোৰীগৰাকী কোভিড-১৯ পভিটিভ ধৰা পৰাৰ লগতে গোৱালপাৰাৰ এজন বৃদ্ধ লোকৰ দেহতো এই ভাইৰাছৰ উপস্থিতি পোৱা গৈছিল।\nবঙাইগাঁও জিলাৰ শালমৰাৰ ১৬ বছৰীয়া কিশোৰীগৰাকীৰ শৰীৰত ৩৬ দিনৰ পাছত এই ভাইৰাছৰ উপস্থিতি ধৰা পৰাৰ পাছতে উদ্বিগ্ন হৈ পৰিছে মন্ত্ৰী হিমন্ত বিশ্ব শৰ্মা।\nআজি ৰাষ্ট্ৰীয় স্বাস্থ্য অভিযানৰ কাৰ্যালয়ত মন্ত্ৰীগৰাকীয়ে সম্বোধন কৰা এক সংবামেলত এই বিষয় লৈ সুক্ষ্মভাৱে অধ্যয়ন কৰাৰ প্ৰয়োজনীয়তা আছে বুলি মন্ত্ৰীগৰাকীয়ে কয়।\nতেওঁ কয় ‘বঙাইগাওঁৰ আফিয়া তবচুম (১৬) নামৰ কিশোৰী গৰাকী হ’ম কোৱাৰেন্টাইনত আছিল। কালিয়ে আক্ৰান্ত হোৱা মফিজুদ্দিন আহমেদ ফেচিলিটী কোৱাৰেন্টাইনত আছিল। যোৱা ২৩ মাৰ্চত জামালুদ্দিন হাজি নামৰ নিজামুদ্দিন মাৰ্কাজলৈ যোৱা ব্যক্তিজনৰ সংস্পৰ্শলৈ আহিছিল। তেওঁলোক দুগৰাকীৰ মাজত ককাক নাতিনীয়েকৰ সম্পৰ্ক আছিল।’\n‘সংস্পৰ্শলৈ অহা ৩৬ দিন পাছত এই ভাইৰাছৰ উপস্থিতি দেখা দিয়াটোৱে এইটোৱে সূচাইছে যে যদিও নাতিনীয়েক আৰু ককাক মাজত ২৩ মাৰ্চত দেখা-দেখি হৈছিল তথাপি এনে কিছু ব্যক্তি থাকিব পাৰে যাৰ জৰিয়তে দুয়োটা পৰিয়ালৰ মাজত সম্পৰ্ক আছিল।‘ সন্দেহ প্ৰকাশ কৰি মন্ত্ৰীগৰাকীয়ে এইদৰে কয়।\nইপিনে, হোম কোৱাৰেন্টাইন পৰ্যায়ত থকা অৱস্থাত পজিটিভ কেচ এইটোৱেই প্ৰথম বুলি উল্লেখ কৰি মন্ত্ৰীগৰাকীয়ে লগতে কয় ‘হোম কোৱাৰেন্টাইন হোৱা মানে অলপ হ’লেও সমাজৰ লগত সম্পৰ্ক থাকে। ৰোগটো ক’ৰ পৰা আহিল তাক লৈয়ো চোৱা-চিতা কৰাৰ প্ৰয়োজনীয়তা আছে।‘\nএই সন্দৰ্ভত বঙাইগাঁও জিলাৰ উপায়ুক্তক অতি সুক্ষ্মভাৱে তদন্ত কৰিবলৈ নিৰ্দেশ দিয়া হৈছে বুলি মন্ত্ৰীগৰাকীয়ে উল্লেখ কৰে।\nকাইলৈ স্বাস্থ্য মন্ত্ৰী হিমন্ত বিশ্ব শৰ্মা আৰু ৰাজ্যিক স্বাস্থ্য মন্ত্ৰী পিযুষ হাজৰিকা বঙাইগাঁওলৈ যাব বুলি তেওঁ সংবাদমেলত জানিবলৈ দিয়ে।\nআনহাতে, দুগৰাকী ৰোগী চিকিৎসালয়ৰ পৰা মুক্তি দিয়া হ’ব বুলি উল্লেখ কৰি মন্ত্ৰীগৰাকীয়ে কয় ‘ধুবুৰীৰ হজৰৎ আলি(৩৫) আৰু গোৱালপাৰাৰ চমিৰুল হকক(২২) আজি মুকলি কৰি দিয়া হ’ব। চাৰিবাৰকৈ তেওঁলোকক টেষ্ট কৰোৱা হৈছিল আৰু চাৰিওবাৰ টেষ্টতে নিগেটিভ পোৱা গৈছে।‘\nহিমন্তই জনোৱা অনুসৰি বৰ্তমান ৰাজ্যত পজিটিভ কেচ ৩৭টা, ২৯ গৰাকীক চিকিৎসালয়ৰ পৰা মুক্তি দিয়া হ’ল। অসমত মুঠ ৭ গৰাকী ৰোগী চিকিৎসালয়ত বৰ্তমানো চিকিৎসাধীন হৈ আছে বুলিও তেওঁ কয়।\nবেলুচ বিদ্ৰোহীৰ যুদ্ধ ঘোষণা! পাকিস্তানতে বিস্ফোৰণ ঘটাই ধ্বংস কৰিলে দেশখনৰ জনক জিন্নাৰ প্ৰতিমূৰ্তি\nCoronavirus India: দুশ দিনৰ পাছত দেশৰ কৰ’নাৰ দৈনিক সংক্ৰমণত বিৰাট সকাহ; সুস্থতাৰ হাৰতো স্বস্তি\nঅসমৰ উপ নিৰ্বাচনৰ দিন ঘোষণা; ৩০ অক্টোবৰত ৰাজ্যৰ ৫টা সমষ্টিৰ বাবে হ’ব ভোটগ্ৰহণ\nহাতী কিনি শিকলি যোগাৰ কৰাত ব্যৰ্থ! মকৰা জালে আৱৰিছে ৰাজ্যৰ দ্বিতীয়টো বিদ্যুতিক বাছ সেৱা


আদিপাঠ (নিপন নিয়ৰ শেনচোৱা ) - সাহিত্য ডট অৰ্গ\nনিপন নিয়ৰ শেনচোৱা\nনামনিমুৱা ৰে’লখনে এটা উকি মাৰি লাহে লাহে ষ্টেচনৰ পৰা ওলাই আহিল । সৰ্পিল গতিৰ ৰেলআলিটো সম্পূৰ্ণ সেউজীয়াৰে আৱৰা। দুয়োকাষে বিস্তীৰ্ণ পথাৰ আৰু পাতলীয়া হাবি। সুৰঞ্জনাৰ বাবে আজিৰ দিনটোৱে কেনে এক অনুভৱ কঢ়িয়াই লৈ আনিছে তাক তাইৰ অন্তৰে ঢুকি পোৱা নাই। বাট চাই আছিল নেকি এই দিনটোৰ বাবেই তাই অত দিনে ? তাইৰ অত দিনৰ আকাংক্ষাবোৰে আজি পাহি মেলিব পৰা হৈছে নেকি? ৰে’লৰ খিৰিকীৰে তাই বাহিৰলৈ চালে। নামৰূপ ষ্টেচন। ভাৱনাত বুৰ গৈ থাকোঁতে কেতিয়ানো তাই নাহৰকটীয়া পাৰহৈ আহিল গমকে নাপালে। সুৰঞ্জনাই ম’বাইলত এটা নম্বৰ ডাইল কৰিলে। এটা মিঠা মাতে সঁহাৰি জনাই ক’লে, -“আন্টি আমি নুমলিগড়ৰ পৰা ওলাইছোঁ। আপুনি ক’ত পালেহি? ” গভীৰ আত্মিয়তাৰে ভৰা শব্দকেইটাত তাই অলপো বিচলিত নহ’ল। বৰঞ্চ এক শীতল কণ্ঠেৰে তাই উচ্চাৰণ কৰিলে, -“নামৰূপ। আহি থাকা তোমালোক।” লাহেকৈ ফ’নটো দিচকানেক্ট কৰি দিলে। মনটো বিভিন্ন ভাৱনাই ঢৌৱাই গ’ল। সঁচাই কি পালে কি হেৰুৱালে তাই এই কেইদিনত…। কিমাননো দিন হৈছে বাৰু?\nসকলো সেউজীয়া পথাৰ-পাহাৰ এৰি এৰি ৰে’লখনে গতি কৰিছে। বিকট শব্দ এটা কৰি চফ্ৰাই নে ভজো কোনোবা এটা ষ্টেচনত ট্ৰেইনখন ৰৈছে। ষ্টেচনৰ পকী চকীত বহি মানুহ এজনীয়ে অকণমান কেঁচুৱা এটাক গাখীৰ খোৱাই আছে। মানুহজনীৰ প্ৰতি তাইৰ এক গভীৰ কৰুণা জাগিল। কি পাব তাই এইদৰে, ইমান আদৰেৰে লালন পালন কৰি এই সন্তানৰ পৰা। কি আশা কৰে তাই? কৰেনে এই সন্তান এদিন ডাক্তৰ হ’ব- ইঞ্জিনিয়াৰ হ’ব? যিদৰে কৰিছিল তাই? জীৱনৰ প্ৰতিটো মুহূৰ্ত ফটোগ্ৰাফ কৰি ধৰি ৰাখিব নোৱাৰি। কিছুমান থাকে আমাৰ মনৰ মণিকোঠত আৰু কিছুমান তেনেই চকুৰ সমুখত। তাই দূৰলৈ চাই পঠিয়ালে। পথাৰত বনুৱাবোৰে কাম কৰিবলৈ আৰম্ভ কৰিছে।\nসিহঁতৰ একমাত্ৰ পুত্ৰ নিয়ৰ বৰ আলাসত ডাঙৰ হৈছিল। যেনেদৰে নিয়ৰৰ টোপালটো দুবৰী বনত আলফুলকৈ ওলমি থাকে তেনেকৈ ৰাখিছিল তাক, আলফুলে। কোনো ধৰণৰ দুখ-ক্ষোভ বতাহৰ হেন্দোলনিয়ে চুব নোৱাৰিছিল তাক। প্ৰত্যেকৰ দৰেই তায়ো যিকোনো বস্তু তাৰবাবে সাঁচি থৈছিল আৰু পিছত দিওঁতে তাৰ চকুত যি আনন্দ দেখা পাইছিল সেয়া অতুলনীয় আছিল। এনে লাগে যেন আৰু বহুত বস্তু তাই তাৰ বাবে লুকুৱাই থ’ব আৰু পাছত দি তাৰ আনন্দ উপভোগ কৰিব। নিয়ৰক স্কুলৰ গেটৰ মুখত এৰি দি তাইৰ মনত দুই ধৰণৰ প্ৰতিক্ৰিয়া হয়- তাৰ পৰা বিচ্ছিন্ন হৈ পৰাৰ দুখ, আৰু সি যে ডাঙৰ হৈ অকলে যাব পৰা হৈছে তাৰ আনন্দ। লাহে লাহে সিও ডাঙৰ হ’ল….।\nকোম্পানীৰ কোৱাটাৰৰ কাষত থকা সৰু ঠাইখনতে ৰঞ্জনে এখন বাগিচা পাতিছিল। দেওবাৰে পুৱাৰে পৰা বাগিচাখনত লাগি থাকি বৰ ভাল পায় সি। বিয়াৰ আগৰ পৰাই ৰঞ্জনে বৰকৈ চিগাৰেট হুপে। এদিন দেওবাৰে ঘৰৰ সকলো কামত ব্যস্ত হৈ আছিল। নিয়ৰ তেতিয়া তৃতীয় শ্ৰেণীৰ ছাত্ৰ। ৰঞ্জনক পুৱাৰ চাহকাপ দিবলৈ আহি সুৰঞ্জনাই দেখিলে যে নিয়ৰে গেটৰ ওচৰত গৈ চিগাৰেটৰ টুকুৰা এটা একান্তমনে হুঁপি আছে। কাৰো ফালে খবৰ নাই কেৱল চিগাৰেটটোতে সমস্ত ধ্যান । চিগাৰেটৰ ৰঙা জুই টুকুৰাৰ ফালে একান্তমনে চাই ধোৱা উৰুৱাইছে। পুৱাই এনে এটা দৃশ্য দেখি তাইৰ মূৰ ঘূৰাই গ’ল। তাইৰ পৰা চাহৰ কাপটো ল’বলৈ লৈ তাইৰ দৃষ্টি অনুসৰণ কৰি নিয়ৰক দেখি ৰঞ্জনৰো চকু কপালত উঠিল। কিন্তু সুৰঞ্জনাক কিবা কোৱাৰ সুবিধা নিদি তাইক টানি নি চিধাই ভিতৰ পোৱালেগৈ। ক’লে- “চোৱা মুন সি এতিয়া সৰু হৈ আছে, একো বুজিব পৰা হোৱাই নাই। মোৰেই ভুল। মই পেলাই দিয়া টুকুৰাটোহে হুঁপিছে৷ তুমি এতিয়া তাক একো নক’বা। মই বুজাম তাক।” খঙত ফাটি পৰিব খোজা সুৰঞ্জনাই আচৰিত হৈ ৰঞ্জনৰ মুখলৈ চালে। ৰঞ্জনৰ শান্ত হৈ থকা চকুকেইটালৈ চাই তাই তভক মাৰি ৰ’ল। তাই আচৰিত হৈ পৰিল কেনেকৈ ইমান সহজ ভালে ল’ব পাৰে ৰঞ্জনে এনে এটা ঘটনা। একমাত্ৰ পুত্ৰ নিয়ৰৰ জন্মৰ সময়তে ডাক্তৰে যেতিয়া ঘোষণা কৰিছিল যে তাই আৰু মাক হ’ব নোৱাৰে তেতিয়া সুৰঞ্জনাই হুক-হুকাই কান্দি পেলাইছিল। কিন্তু খুব শান্ত হাঁহিৰে ৰঞ্জনে তাইক বুজাইছিল –“আৰু সন্তান কিয় লাগে মুন। এই এটা সন্তানকে আমি এনে ভাৱে ডাঙৰ কৰিম চাবাচোন, সকলোৱে আমাক হিংসা কৰিব।… ” আৰু সেই সন্তানৰ আজিৰ ব্যৱহাৰত সি ইমান শান্ত হৈ আছে। অদ্ভুত মানুহ এই ৰণটো। সি কি কৰিব খুজিছে। কি হ’ব এই সন্তানৰ। ইমান সৰুতেই এনে কামৰ প্ৰতি আকৃষ্ট ? ৰঞ্জনে তাইক একো কৰিবলৈ নিদি নিজেও একো নকৰিলে। মাথো সিদিনাৰ পৰা নিজেই এৰি দিলে চিগাৰেট। সিদিনাৰপৰা তাক এদিনো চিগাৰেট স্পৰ্শ কৰা নেদেখিলে তাই। দুপৰীয়া ভাত খাই উঠি তিনিওটাই নতুনকৈ ৰিলিজ হোৱা ‘তাৰে জমিন পৰ’ নামৰ চিনেমাখন চাই থাকোঁতে গভীৰ মমতাৰে ৰঞ্জনে নিয়ৰক ওচৰ চপাই আনিলে। নিয়ৰে “আহ পাপা” বুলি চিঞৰি উঠিল।“কি হ’ল নিয়ৰ” বুলি চাই দেখে যে তাৰ মধ্যমা আঙুলিটোত পুৰাৰ দাগ। সুধিলত হেহু-নেহুকৈ সি ক’লে–“অথনি পুৰিলে।” কাৰো বুজিবলৈ বাকী নাথাকিল যে চিগাৰেটে তাৰ আঙুলি পুৰিছে। ৰঞ্জনে বৰলীনটো আনি তাৰ আঙুলিত লাহে লাহে লগাই লগাই ক’লে –“চোৱা বেটা। তুমি বৰ ভাল ল’ৰা। ভাল ল’ৰাই এনেবোৰ বেয়া কাম কৰে নেকী? আজি এইটো বেয়া কামে নিজৰ আঙুলিটো পুৰিলা, কিন্তু কাইলৈ তুমি কৰা এটা বেয়া কামে আমাক সকলোকে পুৰি নিব জানানে? আৰু শুনা জীৱনত যদি কেতিয়াবা কিবা কাম কৰিব মন যায় যিটো তুমি বেয়া বুলি জানা, মোক ক’বা আৰু তাৰ পাছত কৰিবা অকে’ ?”\nৰঞ্জনে নিয়ৰক বেয়া কাম কৰিবলৈও পূৰ্ণ স্বাধীনতা দিছিল। তেওঁ ভাবিছিল ইমান মৰমত তুলা ল’ৰাটোৱে বেয়া কাম কৰিবই নোৱাৰে। কিন্তু এটা যে বয়স আছে যেতিয়া বেয়া ভালৰ মাজত পাৰ্থক্য নিৰ্ণয় কৰিব নোৱাৰে। আৰু এইটো বয়সৰ ওপৰত যে ভাল মাক-দেউতাকৰো কোনো নিয়ন্ত্ৰণ নাথাকে সেয়া ৰণে কল্পনাও কৰিব পৰা নাছিল।\nমেট্ৰিক পৰীক্ষা দি উঠি নিয়ৰৰ জেদ বাঢ়িল যে এখন মটৰ চাইকেল লাগে। নিতৌ ন ন বাহানা তাৰ বাইক খনৰ সপক্ষে- মাকে কাটি থকা পাচলিৰ খৰাহিটো আৰু কটাৰীখন কাঢ়ি নিজে কাটি কাটি কৈ যায়- “জানা মা, আজি বিকিৰ এফ জেদ আৰ খন চলালোঁ কি যে মজা…একেবাৰে নাইনটি-হান্দ্ৰেদত গ’লেও গমেই পোৱা নাযায় বে..কোৱানা মা কোৱানা পাপাক মোকো এখন দিবলৈ…প্লিজ কোৱানা”। কথাৰ মাজতে আলুখিনি বিভিন্ন ভাজত কাটি কাটি যায় সি। ফুলৰ টাবত মাটি খুচৰি থকা মাকক সাৱটি ধৰি কয়- “চোৱা মা, তুমি ক’লে পাপাই কিবা কথা পেলাই নেকি…কোৱা না মোৰ প্ৰতি তোমাৰ অলপো বেয়া নালাগেনে, লগৰ সকলোৰে বাইক আছে মোৰহে নাই…চাবা তোমালোকে বাইক নিদিলে মই কেতিয়াবা গুচি যাম কিন্তু ঘৰৰ পৰা..তেতিয়া কান্দি নেদেখাবা কিন্তু মোক.. ।” কথা শেষেই নহ’ব যেন তাৰ। মাকে তধা লাগি তালৈ চাই থাকিবহে পাৰে। নিয়ৰ সঁচাকৈ ডাঙৰ হৈছে তাৰমানে? কিন্তু ইমান ডাঙৰ হৈছেনে সি, গুচি যাম ঘৰ এৰি বুলি ক’ব পৰাকৈ? এয়াইনে তাইৰ মৰমৰ আলফুলীয়া নিয়ৰৰ টোপালটো? ক’ব নোৱাৰাকৈয়ে বৈ আহে চকুপানী। ৰঞ্জনে তাইক এই কথাটোৰ বাবেই বকি থাকে। এই যে হোৱাই নোহোৱাই চকুপানী বৈ যায়।\nকি কৰিব তাই? ক’বই নোৱাৰে কেতিয়া বৈ আহে। অলপ উত্তেজনাতে দুগালত অনুভৱ কৰে এই লোটক। বহুত অশান্তি, যুঁজ বাগৰ, কথা কটা-কটি, ভাত নোখোৱা, জেদ-আব্দাৰৰ মাজত এদিন পালচাৰ টু-টুৱেন্তি এখন ঘৰ পালেহি। উহঃ সিদিনা কিমানযে সুখী হ’ল নিয়ৰ। সি যেন লাচিত আৰু এইমাত্ৰ যেন শেষ হ’ল শৰাইঘাট। লিৰিকি বিদাৰি সি কেনেকে যে মৰম কৰিছিল মটৰচাইকেলখনক। তাই ভাবিবলৈ বাধ্য হৈ গ’ল -আহঃ ইমান সুখ যদি এখন মটৰচাইকেলৰ মাজত সোমাই আছিল তেন্তে কিয় বঞ্চিত কৰি থৈছিল তাই তাইৰ সন্তানক। আৰুনো কি লাগে সিহঁতক? সন্তানৰ সুখেই জানো সুখ নহয় সিহঁতৰ?\nসিহঁতি ক’ব নোৱাৰাকৈয়ে নতুন নতুন সমস্যা লৈ মটৰচাইকেলখনে সলাই থাকিল নিজৰ সাজ। আৰু নিয়ৰক প্ৰতিদিনাই প্ৰয়োজন হ’ল শ-শ টকাৰ। আজি গ্ৰাফিক্স সলাইছে, কাইলৈ মদিফাই কৰিছে, পৰহিলৈ নম্বৰপ্লেট সলাইছে…এদিন দেখিলে পাছফালৰ নম্বৰ প্লেটত নম্বৰবোৰৰ সমান্তৰালকৈ এশাৰী বাক্য লিখা আছে-দিচ ইজ মাই ফাদাৰচ্ ৰোদ। তাই একো কৰিব নোৱাৰে, ক’ব নোৱাৰে-মাথো সৰ সৰকৈ বৈ আহে চকুলো।\nমেট্ৰিক পৰীক্ষাৰ ৰিজাল্ট খুব ভাল হ’ল তাৰ। কিন্তু ৰিজাল্টৰ সুখ্যাতি তল পেলাই মানুহ এজনে লৈ আহিল এটা গোচৰ- বোলে তোমাৰ ল’ৰাক ভাল শিক্ষা নিদিয়া কিয়? ল’ৰাক কেৱল দামী বাইক কিনি দিলেই নহয়, ট্ৰেফিক ৰোল মানি চলাবলৈ শিকোৱাটোও তোমাৰ দায়িত্ব নহয় জানো? ল’ৰাই যে ওভোতাফালে মটৰচাইকেল চলাই মোক খুন্দিয়াই গৈছে খবৰ লৈছানে?\n: মানে সোঁ-বাওঁ নজনাকে বাহন চলোৱাটো ক’ৰ নিয়ম?\n: কি মানে মানে কৰি আছে? আজি সি ৰাষ্টাৰ সোঁফালেৰে বাইক চলাই মোক খুন্দিয়াই মাৰিছিলেই। কথমপি বাচিছোঁ।\n: বেয়া নাপাব দাদা। ই দিনে দিনে বৰ উদণ্ড হৈ গৈছে। আপুনি তাতে তাক চৰ এটা মাৰিব লাগিছিল।\n: চৰ মৰাৰ কথা কৈছা? তাক মই ৰখাই সুধিলো- বোলো অ’ বোপাই বাওঁফালেহে যাব লাগে বাপেৰে মাৰে সৰুতে নিশিকালে নি? সি কি ক’লে জানে- বোলে ককা, মই সদাই সোঁফালেই যাওঁ- বাওঁফালে গ’লে মোৰ সদায় কাৰোবাৰ পাছে পাছে যোৱাৰ দৰে লাগে- নহ’লে কোনোবা মোৰ পাছে পাছে আহি থকাৰ দৰে লাগে। দুয়োটা কথাই মই বেয়া পাও। বুজিলে? এই বুলি সি ফু-ফুৱাই গুচি গ’ল। এনেদৰে হ’লে কোনোবা এদিনা কোনোবাই মাৰ মাৰি ল’ৰা মাৰি পেলাব গমেই নাপাব আপোনালোকে। সময় থাকোঁতেই বুজাওক তাক।\nএনেকুৱা ভাষণৰ পাছত পাৰিনে ল’ৰাক ভাল ৰিজাল্টৰ বাবে এসাঁজ ৰান্ধি খোৱাব, নিজ হাতেৰে? সকলোৰে মাজত চকুপানী মাথো চকুপানী।\nযেতিয়া নিয়ৰক নাৰ্চাৰিত নাম লগাই দিয়ে তেতিয়া সুৰঞ্জনাই শিকোৱা মতেই তাৰ প্ৰিয় ৰং হৈ পৰিছিল সেউজীয়া। কোনোবাই তাক সুধিলে সি মাকক নকল কৰি কয়-“ইট ইজ দা কালাৰ অৱ লাইভলিনেচ।” কিন্তু সেই ল’ৰাটোৰ প্ৰিয় ৰং কেতিয়ানো ক’লা হৈ পৰিল তাই ততকে ধৰিব নোৱাৰিলে। কলা চাৰ্ট, কলা জেকেট, ক’লা জিনচ্- উহঃ। ৰঞ্জনৰ প্ৰিয় ৰং গাঢ় নীলা ৰঙৰ পালচাৰখনো এদিন সি ক’লা কৰি আনিলে।\nতাই শনিবাৰে শনিবাৰে সভক্তিৰে শনি মন্দিৰলৈ যোৱা কৰিলে। প্ৰভু মোৰ ল’ৰাটোক তুমি সুমতি দিয়া। ক’লা ৰং শনিৰ প্ৰতীক। কেজিয়ে কেজিয়ে তাই মন্দিৰত তিল, কলা কাপোৰ দান দিয়া কৰিলে। তথাপি সুমতি নাহিল তাৰ। তাইৰ সপোনতো খহি পৰা হ’ল চপৰা চপৰ ক’লা ৰং। দিঠকতো ক’লা কাপোৰ পিন্ধি শনিয়ে খেদি ফুৰে তাইক।\nনিয়ৰক মাহেকে-পষেকে চেলুনলৈ নি চুলিখিনি চুটিকৈ কটোৱাই অনাটো ৰঞ্জনৰ এটা দিউটিয়েই আছিল। চুলি চুটিকৈ নাকাটিলে তাৰ স্কুলখনত দুটা পিৰিয়দৰ বাবে কাণত ধৰাই থয়। কিন্তু বিজ্ঞানৰ ছাত্ৰ হৈয়ো সি নতুন চখ পুৰাবলৈ ললে। চল্লিশ টকা দি সি পাৰ্লাৰত চুলি কটাব। জপৰাকৈ চুলি থ’ব। চুলি কটাবলৈ সি অকলে যায়। উহঃ কিমানযে অশান্তি প্ৰত্যেক চুলি কটাৰ দিনটোত। চুলি কাটি অহাৰ পাছত তাক ঘূৰাই পকাই চাব লগা হয়- কোন খিনিনো কটালে সি? সিটো চুলি কটাই অহাৰ দৰে লগা নাই। কত বুজায় তাক- বাবা কিয় নুবুজা তুমি, ধুনীয়াকৈ- চিকুণকৈ চুলিখিনি কটালে কিমান ধুনীয়া দেখি তোমাক। কিমান মৰম লগা ল’ৰা তুমি। কিন্তু তাৰ মুখৰ পৰা অদ্ভুদ ধৰণে উচ্চাৰিত হয়- ‘মাঠা নাখাবা না।’\nএদিন গধূলি চুলি কটাই অহাৰ পাছত ঘৰখনত হুলস্থুল লাগিল। সুৰঞ্জনাৰ এটাই জেদ- ‘কিয় সি এনেকৈ চুলি কটাব ? কিয় থ’ব সি পাছফালে দীঘল চুলি ? ছোৱালী নেকী? তাক কটাবলে পঠাইছিলোঁ নে দীঘল কৰিবলৈ পঠাইছিলোঁ? ধৰা ৰণ কাটি দিওঁ তাৰ পাছফালৰ চুলিখিনি। প্লিজ নিয়ৰ, তোমাক মই কেতিয়াও এনেকৈ দীঘল চুলিৰে মানুহৰ মাজত টিঘিল-ঘিলাই থাকিবলৈ নিদিও। আমাৰ ইমান মৰমৰ ল’ৰাটো কিয় নষ্ট হৈছ দিনে দিনে?’ কেচি লৈ সুৰঞ্জনা তাৰ ওচৰ চাপিল। কম্পিউটাৰৰ গেম খেলি থকা নিয়ৰে ‘যোৱা আঁতৰাচোন’ বুলি ঠেলা মাৰি দিলে মাকক৷ সোতৰ বছৰীয়া চফল ডেকা নিয়ৰৰ সামান্য ঠেলাতে উফাল খাই পৰিল সুৰঞ্জনা। নিয়ৰৰ কাণ্ড-কাৰখানাই এনেও দুদিনমানৰ পৰা ৰঞ্জনৰ সহ্যৰ সীমা চুই গৈছিল। আজি হাতত এচাৰি লৈ খেদি আহিল-\n:তোৰ ইমান ডেমাকী? মাৰলৈ হাত দাঙ। কি লাগে তোক? তেজ খাবলৈ আহিলি আমাৰ। যত চব তোৰ কাৰণেই ঘৰখনত অশান্তি। মাৰিবি নেকি আমাক? কিয় মাৰলৈ হাত দাঙিছ?\n:মোৰ পাছত কিয় লাগি থাকে?\n:কিয় নালাগিব। আমি তোৰ শত্ৰু নেকি? মাৰে বাপেৰে আমি?\n:মাৰে-বাপেৰে হ’লে চব নেকি? মোৰ নিজৰ চইচ নাই নি?\nআৰু ৰ’ব নোৱাৰিলে ৰঞ্জন। মৰমৰ সন্তানৰ পিঠিয়ে বুকুয়ে ফুল বাচি গ’ল সাৰোপ সাৰোপ কৈ। সুৰঞ্জনাই হেৰুৱাই পেলালে সমষ্ট শক্তি। কাক ধৰিব? ৰঞ্জনক ৰখাবনে- ‘নামাৰিবা নামাৰিবা, সি যে মোৰ মৰমৰ সন্তান’ বুলি। নে উচিত্ শিক্ষা পাওক সি বুলি চাই থাকিব? সুৰঞ্জনাই একোৱেই কৰিব নোৱাৰিলে। মাথো আন্ধাৰ হৈ পৰিল তাইৰ সমুখৰ পৃথিৱীখন। চকুপানী- মাথো চকুপানী….। ক’লা ক’লা চপৰা চপৰ এন্ধাৰ…।যেতিয়া তাই চকু মেলিছে-তাইৰ সমুখত অধোবদনে বহি আছে নিয়ৰ আৰু এজনী নাৰ্ছ।\nলাহে লাহে চকু মেলি সুৰঞ্জনাই অনুমান কৰিলে তাই অইল হস্পিটেলৰ বিচনাত পৰি আছে। সমুখত অধোবদনে বহি আছে নিয়ৰ। আৰু এজনী নাৰ্ছ। নিয়ৰৰ মুখত এক নিৰ্লিপ্ত চাৱনী সানি লাহে লাহে খিৰিকীৰ ফালে মুখ ঘুৰালে। নাচায় তাই এনে সন্তানৰ মুখ, যি চিঞৰি চিঞৰি দেউতাকক ক’ব পাৰে – মাৰা মাৰা মাৰি পেলোৱা মোক। নহ’লে মোৰ মোৰ মতে থাকিবলৈ দিয়া। অলপো হেৱ নহয় আজিৰ যুগৰ সন্তান। এক গভীৰ শুকে খুন্দা মাৰি ধৰিলে তাইক। দুচকুৰে বাগৰি আহিল তপত চকুপানী। এয়াইনে অমৃতৰ সন্তান, যাক লৈ তাই এদিন অলেখ সপোন দেখিছিল। তাই শব্দ কৰিয়েই হুক-হুকাই কান্দি উঠিল। অকস্মাত নিয়ৰে অদ্ভুত কাম এটা কৰি পেলালে। তাইৰ দুভৰি সাৱটি ধৰি চিঞৰি উঠিল-\n: চৰি মা। প্লিজ ভৰিত ধৰিছোঁ, নাকান্দিবা না। চৰি চৰি চৰি। আৰু কেতিয়াও মই তেনে বিহেভ নকৰোঁ। প্লিজ নাকান্দিবা। প্লিজ চৰি….।\nনিয়ৰৰ চকুপানীৰ স্পষ্ট-চেঁচা পৰশ তাই দুভৰিত অনুভৱ কৰিলে। মমতাৰে ভৰি পৰিল তাইৰ মন। নিয়ৰক ভৰিৰ পৰা বুকুৰ মাজলৈ টানি আনিলে তাই। সচাঁই খং কৰি থাকিব পাৰিনে এনে আত্মজক, যি মৰ্মে মৰ্মে সোমাই আছে প্ৰতিটোপাল তেজত। বৈ আছে চাৰিওকাষৰ প্ৰতিটো অম্লজান কণিকাত।\n: পাপা ক’ত সোণ? একমাত্ৰ সন্তান তুমি আমাৰ, কিয় কৰা তেনে কাম যি চুহি চুহি খাই আমাৰ প্ৰতিটোপাল তেজ?\n: নকৰোঁ। আৰু কেতিয়াও নকৰোঁ। কিন্তু তোমালোকেও মোক তেনে বিহেভ্ নকৰিবা।\n: তেনে বিহেভ নকৰিবা মানে?\n: অলপ স্বাধীনতা দিয়া মোক, মোৰ মতে থাকিবলৈ। লগৰ সকলোৱে কয় তোমালোক ইমান কামোৰ বুলি। সিহঁতি নিজৰ চোলা-টি চাৰ্ট বোৰ শ্লিম ফিটিং কৰি পিন্ধে। মই কৈছোঁনে তোমালোকক? সকলোৱে জিনচ্ বোৰ চুইচ কৰি লৈছে, কৈছোঁনে ময়ো কৰো বুলি? জানো- এইবোৰ কৰাটোতো বাদেই ক’লেও এখন ডাঙৰ ঝেং হ’ব। কিন্তু অলপো ফ্ৰিদম নিদিবা নেকী মোক?\nতাই কি ক’ব এই সন্তানক? এইমাত্ৰ তাইৰ বুকুৰ ঢপ-ঢপনি অনুভৱ কৰি উচুপি উঠা সন্তানটো ইয়েইনে? উঃ ভগবান- কিহৰ বাবে এই অনুকৰণপ্ৰিয়তা? কি বিচাৰি ফুৰে এই অশান্ত চকুহালে? মাক দেউতাকৰ সতে পাঁচমিনিট ভগাই ল’ব নোৱাৰা কিহৰ এই ব্যস্ততা? নিয়ৰক বুকুৰ মাজত লৈয়েই তাই লাহে লাহে উচ্চাৰিলে-\n:পাপক মাফ খুজিবি বেটা, তেওঁক কবি এইবোৰ কথা। তেওঁহে তোক খোৱাইছে-পিন্ধাইছে আৰু গঢ় দিছে নিজৰ ম’তে।\nজপিয়াই উঠিল নিয়ৰ-\n:অ’কে মা। এতিয়াই মই পাপাৰ ভৰি চুই চৰি ক‘ম। তুমি খালি মোক এটা পাৰমিচন উলিয়াই দিবা।\nবোবা-প্ৰশ্নবোধক-অবাক অবাক চাৱনিৰে তাই নিয়ৰৰ ফালে চাই থাকিল। সি হেহো নেহোকৈ ক’লে-\n:চোৱা মা। মাৰ্চত যে এনুৱেল এক্সাম আছে তাৰ বাবে কষ্ট কৰি পঢ়িম। ৰিজাল্ট ভাল নহ’লে তুমিয়েতো বকিবা।\n:হয় হয়, সোণ- এতিয়াৰ পৰাই পঢ়িবৰ হ’ল তোৰ। তেতিয়াহে…\nতাইৰ কথা শেষ হ’বলৈ নিদিলে নিয়ৰে-\n:এ ৰ’বাচোন। চাঞ্চ পালেই খালি পঢ়াৰ কথা। পঢ়িমতো। এতিয়া অক্টোবৰ সোমাইছেহে। কিন্তু নৱেম্বৰৰ টুৱেন্টি-ফিফথত স্কুলৰ পৰা এটা এস্কাৰচন ওলাইছে, হিল্ ষ্টেচন- শ্বিলং-গেংটক আৰু চিমলা। তুমি প্লিজ পাৰমিচনটো দিয়াই দিয়া পাপাৰ পৰা। আহি পুৰা পঢ়িম। প্ৰমিচ।\nনিয়ৰে আনদিনাৰ দৰেই মাকলৈ হাতখন আগবঢ়াই দিলে। প্ৰমিচ কৰিবলৈ। কি ক’ব সুৰঞ্জনাই? এৰি দিবনে সময়ৰ স’তে খাপ খাই সময়ৰ সোঁতত উটি যাবলৈ তাক? নে গেলা পুখুৰীৰ পানীৰ দৰেই, জপাৰ সাঁচতীয়া কাপোৰৰ দৰেই আবদ্ধ কৰি ৰাখিব? ক’ব নেকি তাক- নোৱাৰ যাব তই কলৈকো আনৰ লগত। আমাৰ স’তে যাবি। আমি লৈ যাম তোক।\nনাই নাই একো নক‘লে তাই। মাথো ক‘ব নোৱাৰাকৈয়ে হাতখন পাতি দিলে- তাৰ প্ৰমিচৰ হাতখনত। মনে মনে ভাবিলে – এইবাৰ গাঁৱলৈ গ‘লে সৰুআইৰ ওচৰত চোৱাই চাব লাগিব, কোনোবাই দৰব যাদু-মন্ত্ৰই কৰিছে নেকি মোৰ সোণটোক।\n← নাৰী নিৰ্য্যাতন বনাম পুৰুষ………কিছু অনুভুতি (দীপাংকৰ ভাগৱতী )\nনৱ প্ৰজন্মৰ মোবাইল (অজয় লাল দত্ত ) →


admin – News4assam\nজনীয়াত তিতা কেৰেলাৰ খেতিয়কৰ মাজত হাহাকাৰঃ পাচলি নিয়াৰ ব্যৱস্থা গ্ৰহণৰ আহ্বান খেতিয়কৰঃ\nপাতিলাদহা দাস পাৰাত মদৰ ঘাটি উচ্ছেদ কৰে আৱকাৰী বিভাগ আৰু মাণিকপুৰ আৰক্ষীয়ে।\nকৰ’ণা ভাইৰাছ প্ৰতিৰোধৰ বাবে সজাগতা সভাঃ ৰাইজৰ মাজত মাস্ক বিতৰণঃ\nEditor\t Mar 29, 2020 0\nকলগাছিয়াত বাহনিত অগ্নিকাণ্ডঃ কথমপি ৰক্ষা বহু পৰিয়ালৰ ঘৰ…\nজনীয়াত তিতা কেৰেলাৰ খেতিয়কৰ মাজত হাহাকাৰঃ পাচলি নিয়াৰ…\nপাতিলাদহা দাস পাৰাত মদৰ ঘাটি উচ্ছেদ কৰে আৱকাৰী বিভাগ আৰু…\nকৰ’না ভাইৰাছৰ ভয়াবহতা ৰোধৰ বাবে জনতাৰ কাৰ্ফিউৰ প্ৰভাৱ সৰ্বাত্মকঃ\nসমগ্ৰ অসমৰ লগতে বৃহত্তৰ মাণিকপুৰ অঞ্চলত জনতা কাৰফিউ সৰ্বাত্মকঃ\nমাণিকপুৰ মহকুমাধিপতি কাৰ্যালয়ত কৰ’ণা ভাইৰাছ…\nজৰাজীৰ্ণ গড়কাপ্তানি পথে জলাকলা খোৱাইছে পথচাৰীকঃকানসাৰ…\nনিউজ ডেস্ক ৰিপৰ্ট নিউজ4আসাম, যি সময়ত সমগ্ৰ বিশ্বক কৰ'ণা ভাইৰাচৰ আতংকই কঁপনি তুলিছে আৰু সাধাৰণ ৰাইজৰ নিদ্ৰা হৰণ হৈছে। তেনে সময়তে কলগাছিয়াৰ একাংশ ঔষধৰ দোকানীয়ে ভুতৰ ওপৰত দানহ পৰাদি সাধাৰণ ৰাইজক চলাইছে লুন্ঠনৰাজ। কলগাছিয়াৰ এম/এচ নাছিফ ড্ৰাগচ্ ডিচট্ৰিবিটৰচৰ সত্বাধিকাৰ হান্নান আলীয়ে কোনো কম্পজিচনৰ…\nষ্টাফ ৰিপ'ৰ্টাৰ, নিউজ4আসামঃ বৰপেটা জিলাৰ জনীয়া গাওঁ পঞ্চায়তৰ এলেকাধীন বাংলীপাৰা গাঁৱৰ ওচমান গনি কৰ' ণা ভাইৰাছত…\nমাণিকপুৰ, নিউজ4আসামঃ মাণিকপুৰ মহকুমাধিপতি কাৰ্যালয়ত কৰ'ণা ভাইৰাছ প্ৰতিৰোধৰ বাবে বিশেষ সজাগতা সভা। মাণিকপুৰ…\n- কাইলৈ ২৪ মাৰ্চৰ পৰা অসমত লকডাউনৰ সিদ্ধান্ত। - প্ৰথম পৰ্যায়ত ৫ দিনৰ বাবে হ’ব লকডাউন। - সকলোধৰণৰ দোকান-পোহাৰ,…\nষ্টাফ ৰিপ'ৰ্টাৰ, নিউজ4আসাম, ২ ডিচেম্বৰঃ বৰপেটা জিলাৰ হাউলী আৰক্ষী থানাৰ অন্তৰ্গত বৰবালা গাঁওৰ চাৰি সন্তানসহ…\nৰঙিয়াৰ পৰা মইদুল চৌধুৰী, নিউজ4আসামঃ কৰ'ণা ভাইৰাছৰ ভয়াবহতাৰ বাবে সমগ্ৰ দেশত ল'ক ডাউন কৰিছে | লকডাউনৰ সময়ত ৰঙিয়াৰ চহৰৰ বাটে-পথে অঘৰী জীৱন কটোৱা একাংশ লোকক দেখিলে হয়তো আপোনাৰো চকু পানী মচিবলগীয়া হয় । খাদ্যৰ অভাৱত কোনোবা যদি ৰাষ্টাৰ ওপৰত জিৰণি লৈছে আন কোনোবা আকৌ অনাই বনাই ঘুৰি ফুৰিছে এটা খোৱা বস্তুৰ…\nEditor\t Mar 21, 2020 0\nনিউজ ডেস্ক ৰিপৰ্ট নিউজ4আসাম :বিশ্বত মহামাৰী ৰূপ ধাৰণ কৰা কৰণা ভাইৰাছৰ পৰা কেনেকৈ হাত হাৰিব পাৰি সেই বিষয়ে…\nমাণিকপুৰত কোৰোনাত আক্ৰান্তৰ সন্দেহ তিনি যুৱকক। বেংগালুৰুৰ পৰা অহা যুৱক তিনি জনৰ…\nনিউজ ডেস্ক ৰিপৰ্ট নিউজ4আসাম :বঙাইগাঁও জিলাৰ মাণিকপুৰত কোৰোনা ভাইৰাছত আক্ৰান্ত হোৱাৰ সন্দেহত তিনিজনকৈ যুবকৰ তেজৰ…\nজনীয়াত তিতা কেৰেলাৰ খেতিয়কৰ মাজত হাহাকাৰঃ পাচলি নিয়াৰ ব্যৱস্থা গ্ৰহণৰ আহ্বান…\nষ্টাফ ৰিপ'ৰ্টাৰ, নিউজ4আসামঃ পানীত হাঁহ নচৰা অৱস্থাৰ দৰে হৈছে পাচলি খেতিয়ক সকলৰ মাজত। কৰ'ণা ভাইৰাচ প্ৰতিৰোধৰ বাবে…\nমাণিকপুৰ মহকুমাৰ ৰাজহ বিষয়াৰ নিৰ্দেশ মৰ্মে পাতিলাদহা অৰ্দ্ধ সাপ্তাহিক বজাৰ বন্ধ…\nনিউজ ডেস্ক, নিউজ4আসামঃ বিশ্বত ত্ৰাসৰ সৃষ্টি কৰা এই দূৰাৰোগ্য মাৰাত্মক কৰ'ণা ভাইৰাছক প্ৰতিহত কৰাৰ বাবে অসম চৰকাৰে…\nনিউজ ডেস্ক, নিউজ4আসামঃ দেশজুৰি কৰ'ণা ভাইৰাছৰ আতংক চলি থকাৰ সময়তে উত্তৰ অভয়াপুৰী সমষ্টিৰ যুৱ কংগ্ৰেছৰ সভাপতি ৰমেজ…\nষ্টাফ ৰিপ'ৰ্টাৰ, নিউজ4আসামঃ চাৰিওফালে লক ডাউন চলি থকাৰ সময়তে হঠাৎ কলগাছিয়াৰ এটি বাহনিৰ বাগানত জুই জ্বলি উঠে। খবৰ…\nপাতিলাদহা দাস পাৰাত মদৰ ঘাটি উচ্ছেদ কৰে আৱকাৰী বিভাগ আৰু মাণিকপুৰ…\nনিউজ ডেস্ক ৰিপৰ্ট নিউজ4আসাম, দেশত কৰণা ভাইৰাছৰ আতংক চলি থকা সময়তে পাতিলাদহা দাস মদৰ ঘাটি উচ্ছেদ কৰে। বঙাইগাওঁ…\nৰঙিয়াৰ পৰা মইদুল চৌধুৰী, নিউজ4আসামঃ কৰ'ণা ভাইৰাছৰ ভয়াবহতাৰ বাবে সমগ্ৰ দেশত ল'ক ডাউন কৰিছে | লকডাউনৰ সময়ত ৰঙিয়াৰ…\nচৰকাৰৰ নিৰ্দেশনাক অঙ্গুষ্ঠ প্ৰদৰ্শন একাংশ ঔষধ দোকানীৰ। কলগাছিয়াত…\nনিউজ ডেস্ক ৰিপৰ্ট নিউজ4আসাম, যি সময়ত সমগ্ৰ বিশ্বক কৰ'ণা ভাইৰাচৰ আতংকই কঁপনি তুলিছে আৰু সাধাৰণ ৰাইজৰ নিদ্ৰা হৰণ…\nমাণিকপুৰ মহকুমাৰ ৰাজহ বিষয়াৰ নিৰ্দেশ মৰ্মে পাতিলাদহা অৰ্দ্ধ সাপ্তাহিক…\nজনীয়াৰ বাংলীপাৰাত কৰ’ণাৰ আতংকঃ বিভাগীয় কৰ্তৃপক্ষই গুৰুত্ব…\nমাণিকপুৰ মহকুমাধিপতি কাৰ্যালয়ত কৰ’ণা ভাইৰাছ প্ৰতিৰোধৰ বাবে বিশেষ…\nজৰাজীৰ্ণ গড়কাপ্তানি পথে জলাকলা খোৱাইছে পথচাৰীকঃকানসাৰ নাই চৰকাৰ আৰু…\nচৰকাৰে অখিল গগৈলৈ ভয় কৰি ষড়যন্ত্ৰ মূলকভাৱে পুনৰ গ্ৰেপ্তাৰ কৰিছে…\nকলগাছিয়াৰ ৰুভি গাঁৱত বোৱাৰীৰ ৰহস্যজনক মৃত্যুঃ হত্যা কৰি আম গছত…\nৰঙিয়া বৈদ্যুতিক উপঃ সংমণ্ডল কাৰ্যলয়ত সদৌ অসম অস্থায়ী বিল ক্লাৰ্ক,…\nবিধায়ক শিলাদিত্যক মহাপাগল আৰু হিমন্ত বিশ্ব শৰ্মাক ধুৰন্ধৰ মন্ত্ৰী…\nষ্টাফ ৰিপ'ৰ্টাৰ, নিউজ4আসামঃ বৰপেটা জিলাৰ জনীয়া গাওঁ পঞ্চায়তৰ এলেকাধীন বাংলীপাৰা গাঁৱৰ ওচমান গনি কৰ' ণা ভাইৰাছত আক্ৰান্ত হোৱাৰ সন্দেহত সমগ্ৰ জনীয়া অঞ্চলব্যাপী আতঙ্কৰ সৃষ্টি হৈছে। ওচমান গনি…\nমাণিকপুৰ, নিউজ4আসামঃ মাণিকপুৰ মহকুমাধিপতি কাৰ্যালয়ত কৰ'ণা ভাইৰাছ প্ৰতিৰোধৰ বাবে বিশেষ সজাগতা সভা। মাণিকপুৰ মহকুমাধিপতি ৰিতুপৰ্ণ দাসৰ উদ্যোগত অনুষ্ঠিত হোৱা সজাগতা সভাত মাণিকপুৰ অঞ্চলৰ…\n- কাইলৈ ২৪ মাৰ্চৰ পৰা অসমত লকডাউনৰ সিদ্ধান্ত। - প্ৰথম পৰ্যায়ত ৫ দিনৰ বাবে হ’ব লকডাউন। - সকলোধৰণৰ দোকান-পোহাৰ, সাপ্তাহিক বজাৰ বন্ধ ৰাখিব লাগিব। - ৰাজহুৱা পৰিবহণ ব্যৱস্থা সম্পূৰ্ণৰূপে…\nষ্টাফ ৰিপ'ৰ্টাৰ, নিউজ4আসামঃ ব্ৰইলাৰ মুৰ্গী খালে ক'ৰণা ভাইৰাচে আক্ৰান্ত কৰাৰ আতংকত খাবলৈ এৰিছে অনেকেই ব্ৰইলাৰ মুৰ্গী। এই ক্ষেত্ৰত দুখীয়া মানুহে হেঁপাহ পলুৱাই এসাজ খাবলৈ সুযোগ পাই হেতাওপৰা…\nষ্টাফ ৰিপ'ৰ্টাৰ, নিউজ4আসামঃ কলগাছিয়াৰ কৰাৰকুৰৰ পৰা কলগাছিয়া চহৰলৈ যোৱা গড়কাপ্তানি পথৰ জৰাজীৰ্ণ অৱস্থাই জলাক'লা খোৱাইছে পথচাৰী আৰু ছাত্ৰ-ছাত্ৰীক। যোৱা বাৰিষাত পথটোৰ কেইবা ঠাইত খহি যোৱাৰ…\nচৰকাৰে অখিল গগৈলৈ ভয় কৰি ষড়যন্ত্ৰ মূলকভাৱে পুনৰ গ্ৰেপ্তাৰ কৰিছে – আশ্ৰাফুল…\nষ্টাফ ৰিপ'ৰ্টাৰ, নিউজ4আসামঃ কৃষক নেতা অখিল গগৈক ৰাজনৈতিকভাৱে ভয় কৰে চৰকাৰে। যাৰবাবে ২০২১ চনৰ ৰাজ্যৰ বিধানসভা নিৰ্বাচনৰ পূৰ্বে কৃষক নেতা অখিল গগৈক মুকলি আকাশৰ তললৈ আহিব দিব খোজা নাই চৰকাৰে।…\nষ্টাফ ৰিপ'ৰ্টাৰ, নিউজ4আসাম, ৪ ডিচেম্বৰঃ বৰপেটা জিলাৰ কলগাছিয়া আৰক্ষী থানাৰ অন্তৰ্গত টাপাজুলি পাথাৰ গাঁওৰ আব্দুছ ছামাদৰ মাতৃ ছাবিৰণ নেছা (৫১) যোৱা ২৭ নবেম্বৰৰ দিনা ঘৰৰ পৰা নিৰুদ্দেশ হৈছে।…\nষ্টাফ ৰিপ'ৰ্টাৰ, নিউজ4আসাম, ৩ ডিচেম্বৰঃ কলগাছিয়াৰ ৰুভি গাঁৱত বোৱাৰীৰ ৰহস্যজনকভাৱে মৃত্যু। হত্যা কৰি আম গছত ওলোমাই ৰখাৰ সন্দেহ আত্মীয়ৰ। উল্লেখযোগ্য যে, সাত বছৰ পূৰ্বে ছাপৰা গাৱৰ…\nৰঙিয়াৰ পৰা মইদুল চৌধুৰী, নিউজ4আসাম, ৩ ডিচেম্বৰঃ আজি ৰাতিপুৱা ৰঙিয়াত এটি অচিনাক্ত মৃতদেহ উদ্ধাৰ হয় । নুৰুদ্দিন পথৰ টেম্পো ষ্টেণ্ডৰ সমীপৰ পিটনী এটাত উদ্ধাৰ হৈছে মৃতদেহটো । চিকিউৰিটি…\nষ্টাফ ৰিপ'ৰ্টাৰ, নিউজ4আসাম, ২ ডিচেম্বৰঃ বৰপেটা জিলাৰ হাউলী আৰক্ষী থানাৰ অন্তৰ্গত বৰবালা গাঁওৰ চাৰি সন্তানসহ এগৰাকী মহিলা নিৰুদ্দেশ হৈ আছে। জানিব পৰা মতে বৰবালা গাঁওৰ আব্দুল কাদেৰৰ পুত্ৰ…\n© 2020 -News4assam. All Rights Reserved.\nWebsite Design:Forex Digitec


দিল্লীলৈ কি নেদেখিলে অসমৰ মুখ্যমন্ত্ৰীয়ে, যি দেখিলে পঞ্জাৱৰ মুখ্যমন্ত্ৰীয়ে? - The Cross Current\nহিমন্ত বিশ্ব শর্মাই দোকানৰ দৰে পাতি থোৱা বাকচ বুলি কোৱা দিল্লীৰ মহল্লা ক্লিনিক সমূহত আচলতে কি কি আছে?\nhttps://rzp.io/l/ZrpLsROos Visit: https://thecrosscurrent.in/ Follow Us Facebook: https://www.facebook.com/TheCrossCurrent YouTube: https://www.youtube.com/c/TheCrossCurrentYoutube Instagram: https://www.instagram.com/crosscu Twitter: https://twitter.com/CurrentCross #AssamCM #PunjabCM #HimantaBiswaSarma #BhagwantMann #delhi @The CrossCurrent


Vitaresp Fx in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nउत्पादक: Alembic Pharmaceuticals Ltd\n121 लोगों ने इसको हाल ही में खरीदा\nVitaresp FX के प्रकार चुनें\nVitaresp FX Kid Tablet Vitaresp FX Tablet\nVitaresp Fx 180 Tablet\nmember can buy this for ₹84.23\nVitaresp Fx की जानकारी\nVitaresp Fx ৰ লাভ আৰু ব্যৱহাৰসমূহ- Vitaresp FX Benefits & Uses in Assamese- Vitaresp Fx ar laabh aaru byavaharsamuh\nVitaresp Fx ৰ পালি আৰু সেয়া কেনেদৰে ল'ব- Vitaresp FX Dosage & How to Take in Assamese - Vitaresp Fx ar paali aaru xeya kenedore lobo\nVitaresp Fx ৰ পাৰ্শ্চক্ৰিয়াসমূহ- Vitaresp FX Side Effects in Assamese- Vitaresp Fx ar parshwakriyasamuh\nVitaresp Fx সংক্ৰান্ত সতৰ্কতাবাণীসমূহ- Vitaresp FX Related Warnings in Assamese- Vitaresp Fx xonkranta xatarkatabanisamuh\nঅইন দৰৱৰ সৈতে Vitaresp Fxৰ গুৰুতৰ ক্ৰিয়া-প্ৰতিক্ৰিয়া- Severe Interaction of Vitaresp FX with Other Drugs in Assamese- Oinor xoite Vitaresp Fx ar gurutor kriya-pratikriya\nVitaresp Fx মতভেদসমূহ- Vitaresp FX Contraindications in Assamese- Vitaresp Fx nishedhsamuh\nVitaresp Fx ৰ বিষয়ে সততে সোধা প্ৰশ্নসমূহ- Frequently asked Questions about Vitaresp FX in Assamese- Vitaresp Fx ar bikhoye satate xodha prashnasamuh\nখাদ্য আৰু মদৰ সৈতে Vitaresp Fx ক্ৰিয়া-প্ৰতিক্ৰিয়া- Vitaresp FX Interactions with Food and Alcohol in Assamese- khadya aaru modor xoite Vitaresp Fx kriya-pratikriya\nVitaresp Fx ৰ লাভ আৰু ব্যৱহাৰসমূহ - Vitaresp FX Benefits & Uses in Assamese - Vitaresp Fx ar laabh aaru byavaharsamuh\nVitaresp Fx তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nVitaresp Fx ৰ পালি আৰু সেয়া কেনেদৰে ল'ব - Vitaresp FX Dosage & How to Take in Assamese - Vitaresp Fx ar paali aaru xeya kenedore lobo\nVitaresp Fx-ৰ উপাদানসমূহ - Vitaresp FX Active Ingredients in Assamese - Vitaresp Fx-ar upadaansamuh\nVitaresp Fx ৰ পাৰ্শ্চক্ৰিয়াসমূহ - Vitaresp FX Side Effects in Assamese - Vitaresp Fx ar parshwakriyasamuh\nগৱেষণাৰ ভিত্তিত, Vitaresp Fx ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nVitaresp Fx সংক্ৰান্ত সতৰ্কতাবাণীসমূহ - Vitaresp FX Related Warnings in Assamese - Vitaresp Fx xonkranta xatarkatabanisamuh\nVitaresp Fx-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nVitaresp FX এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Vitaresp FX খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nVitaresp Fx-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nVitaresp FX এ স্তনপান কৰোৱাৰ সময়ত কোনো ক্ষতিকৰ প্ৰভাব নেপেলায়।\nবৃক্কত Vitaresp Fx কি প্ৰভাৱ দেখা গৈছে?\nVitaresp FXএ বৃক্কত ক্ষতিকাৰক প্ৰভাৱ পেলাব পাৰে। আপুনি যদি তেনেকুৱা প্ৰভাৱ অনুভৱ কৰে তেন্তে এই ঔষধটো গ্ৰহণ কৰা বন্ধ কৰক আৰু চিকিতসকৰ পৰামৰ্শৰ পিছতহে পুনৰ আৰম্ভ কৰক।\nযকৃতত Vitaresp Fx কি প্ৰভাৱ দেখা গৈছে?\nকলিজা ৰ বাবে Vitaresp FX সম্পূৰ্ণৰূপে সুৰক্ষিত।\nহৃদযন্ত্ৰৰ ক্ষেত্ৰত Vitaresp Fx ৰ কি প্ৰভাৱ দেখা গৈছে?\nVitaresp FXৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Vitaresp Fxৰ গুৰুতৰ ক্ৰিয়া-প্ৰতিক্ৰিয়া - Severe Interaction of Vitaresp FX with Other Drugs in Assamese - Oinor xoite Vitaresp Fx ar gurutor kriya-pratikriya\nVitaresp Fx তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nVitaresp Fx মতভেদসমূহ - Vitaresp FX Contraindications in Assamese - Vitaresp Fx nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Vitaresp Fx লোৱা অনুচিত যাতে -\nVitaresp Fx ৰ বিষয়ে সততে সোধা প্ৰশ্নসমূহ - Frequently asked Questions about Vitaresp FX in Assamese - Vitaresp Fx ar bikhoye satate xodha prashnasamuh\nএই Vitaresp Fx-এ অভ্য়াস বা নিচাৰ সৃষ্টি কৰে নেকি?\nVitaresp FXৰে অভ্যাস গঠনৰ কোনো কথাৰ প্ৰতিবেদন পোৱা নাই।\nVitaresp FX লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Vitaresp FXয়ে আপোনাক তন্দ্ৰাচ্চন্ন কৰিব পাৰে।\nহয়, আপুনি ডাক্তৰৰ পৰামৰ্শৰ পিছতহ Vitaresp FX লোৱাটো নিৰাপদ।\nVitaresp FX য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Vitaresp Fx ক্ৰিয়া-প্ৰতিক্ৰিয়া - Vitaresp FX Interactions with Food and Alcohol in Assamese - khadya aaru modor xoite Vitaresp Fx kriya-pratikriya\nখাদ্য আৰু Vitaresp Fxৰ ক্ৰিয়া-প্ৰতিক্ৰিয়া\nখাদ্যৰ সৈতে Vitaresp FX লোৱাট নিৰাপদ।\nমদ আৰু Vitaresp Fxৰ মাজৰ প্ৰতিক্ৰিয়া\nVitaresp FX আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nVitaresp Fx ৰ অনুকল্প - Substitutes for Vitaresp FX in Assamese\nVitaresp Fx ৰ মূল্য আৰু পেকৰ চাইজ - Vitaresp Fx Price and Pack Size in Assamese - Vitaresp Fx ar mulya aaru pakor size\nVitaresp FX Kid Tablet ₹88.7 खरीदें\nVitaresp FX Tablet ₹203.7 खरीदें


ইবন বটুতা - অসমীয়া ৱিকিপিডিয়া\nইজিপ্টত ইবন বটুতা, ১৮৭৮ চনত প্ৰকাশিত জুল ভাৰ্ণ গ্ৰন্থত লিয়ন বেনেটৰ দ্বাৰা অংকিত এখন চিত্ৰ\n২৫ ফেব্ৰুৱাৰী, ১৩০৪\n১৩৬৯ (বয়স ৬৪–৬৫)\nভূগোলবিদ, আইনজ্ঞ (কাজী), অভিযাত্ৰী\nইবন বটুতা (ইংৰাজী: Ibn Battuta) এজন চুন্নী মুছলিম পৰ্যটক, চিন্তাবিদ আৰু ধৰ্মতাত্ত্বিক। তেখেতক সৰ্বকালৰ এজন মহান পৰিব্ৰাজক হিচাপে জনা যায়। তেখেত মূলতঃ পৃথিৱী ভ্ৰমণৰ বাবেই বিখ্যাত। একৈশ বছৰ বয়সৰ পৰা আৰম্ভ কৰি জীৱনৰ পৰৱৰ্তী ত্ৰিশ বছৰ ৭৫০০০ মাইল (১২০০০০ কিঃমিঃ) ভ্ৰমণ কৰিছিল। তেৱেই একমাত্ৰ পৰিব্ৰাজক যিয়ে তেওঁৰ সময়ৰ সমগ্ৰ মুছলিম বিশ্ব ভ্ৰমণ কৰিছিল আৰু চুলতান সকলক সাক্ষাৎ কৰিছিল। তেখেতে বৰ্তমানৰ পশ্চিম আফ্ৰিকাৰ পৰা আৰম্ভ কৰি মিচৰ, চৌদি আৰৱ, চিৰিয়া, ইৰাণ, ইৰাক, কাজাখাস্তান, আফগানিস্তান, পাকিস্তান, মালদ্বীপ, ভাৰত, বাংলাদেশ, শ্ৰীলংকা, দক্ষিণ পূব এছিয়া আৰু চীন ভ্ৰমণ কৰিছিল। নিজৰ ভ্ৰমণ সম্পূৰ্ণ কৰি তেখেতে ৰিহলা নামৰ এখন গ্ৰন্থত এই কাহিনীবোৰ লিপিবদ্ধ কৰে।\n2 মক্কালৈ যাত্ৰা\n5 ছোমালিয়া আৰু স্বাহিলি\n6 মধ্য এছিয়া\n12 স্বদেশলৈ প্ৰত্যাৱৰ্তন আৰু ক’লাজ্বৰ\n13 আল-আন্দুলাছিয়া আৰু স্পেইন\n14 চাহাৰা মৰুভূমি আৰু মালি\n15 ৰিহলা (Rihla)\n16 শেষ জীৱন\n17 তথ্য সংগ্ৰহ\nইবন বটুতাই নিজৰ সম্পৰ্কে যিমানখিনি লিখি গৈছে তাৰ পৰা বেছি কথা জনা নাযায়। তেখেতৰ ১৩০৪ চনৰ ২৪ ফেব্ৰুৱাৰীত মৰক্কোৰ তাঞ্জিয়াৰ নামৰ ঠাইত এখন সম্ভ্ৰান্ত মুছলিম পৰিয়ালৰ ঘৰত জন্ম হৈছিল। তেখেতৰ দেউতাক আছিল এজন কাজী। সৰু কালত তেখেতে চুন্নী মালিকি মাধহাৱ (Sunni Maliki Madh’hab) স্কুলত ইছলামিক আইন প্ৰণালী অধ্যয়ন কৰে যি আছিল সেই সময়ৰ শিক্ষাৰ মুখ্য বিষয়। ১৩২৫ চনত ২১ বছৰ বয়সত তেখেতে হজৰ উদ্দেশ্যে মক্কালৈ যাত্ৰা আৰম্ভ কৰিলে। সেই সময়ত মৰক্কোৰ পৰা হজ কৰি ঘূৰি আহোঁতে ১৫ৰ পৰা ১৬ মাহ লাগে যদিও এই মহান পৰিব্ৰাজকজনে অৰ্ধেক পৃথিৱী ভ্ৰমণ কৰি তিনিবাৰ হজ সম্পন্ন কৰি চল্লিশ বছৰৰ মূৰত ঘৰলৈ উভতিছিল।\nমক্কালৈ যাত্ৰা[সম্পাদনা কৰক]\n১৩২৫ চনৰ ১৪ জুনত ২১ বছৰ চাৰিমাহ বয়সত ইবন বটুটাই হজ পালনৰ বাবে জন্মভূমি ত্যাগ কৰিলে। উত্তৰ আমেৰিকাৰ উপকূল খোজ কাঢ়ি পাৰ হৈ আব্দ-আল-ওয়াদিদ, হাফছিদ সাম্ৰাজ্য, তিমসান, বিজাইয়া আৰু টিউনিছ অতিক্ৰম কৰি মক্কাত তেখেত উপস্থিত হৈছিল। যাত্ৰা পথত তেওঁ টিউনিছত দুমাহ ৰ’ব লগা হৈছিল। আৰবৰ বেদুইনৰ পৰা নিৰাপদে থাকিবলৈ আৰু অন্যান্য সুৰক্ষাৰ বাবে তেওঁ বিভিন্ন ভ্ৰমণকাৰী গোট (কাৰাভান)ৰ লগত এই পথছোৱা অতিক্ৰম কৰিছিল। ১৩২৫ চনৰ নৱেম্বৰ মাহত উপকূলীয় পথেৰে ছাফিক্স অতিক্ৰম কৰি কাবিছ চহৰত উপস্থিত হ’ল। এই কাবিছ চহৰতে তেওঁ এজন উকীলৰ জীয়েকক বিয়া কৰালে। কিন্তু তাৰ পৰা ত্ৰিপলীলৈ অহাৰ পিছত উকীলৰ লগত তেওঁৰ সম্পৰ্ক বেয়া হোৱাত সেই বিয়া বেছিদিন নিটিকিল। অৱশ্যে ত্ৰিপলীৰ পিছত আন এখন চহৰত তেওঁ নিজৰ এজন ছাত্ৰৰ জীয়েকক বিয়া কৰালে। ১৩২৬ চনৰ ৫ এপ্ৰিলত ইবন বটুটা আলেকজেন্দ্ৰিয়াত উপস্থিত হ’ল। আলেকজেন্দ্ৰিয়াত তেওঁ দুজন ধাৰ্মিক তপস্বীক দেখা কৰিলে। তাৰে এজন তপস্বী শেখ বোৰহানুদ্দিনে ইবন বটুটাক ভৱিষ্যৎবাণী কৰি কলে যে, “মোৰ এনেকুৱা লাগিছে তুমি বিদেশ ভ্ৰমণ পছন্দ কৰা। তুমি ভাৰতত থকা মোৰ ভাই ফৰিদুদ্দিন, সিন্ধু প্ৰদেশৰ ৰুকনুদ্দিন আৰু চীনত থকা বুৰহানুদ্দিনক লগ কৰি মোৰ শুভেচ্ছা জনাবা।” ইয়াৰ আগতে ইবন বটুটাৰ দূৰ দেশ ভ্ৰমণৰ পৰিকল্পনা নাছিল। কিন্তু তপস্বীৰ অনুপ্ৰেৰণাত তেওঁ বিশ্ব ভ্ৰমণৰ কথা বহলকৈ ভাবিলে। ইয়াৰ পিছত তেওঁ কাইৰ’ হৈ মক্কা অভিমুখে যাত্ৰা কৰে। কাইৰ’ পাৰ হৈ তেওঁ নীল নদী পাৰ হৈ আইদাব বন্দৰ হৈ মক্কা যোৱাৰ কথা চিন্তা কৰে। কিন্তু বন্দৰৰ ওচৰৰ স্থানীয় অধিবাসী সকলে তেওঁক পুনৰ কাইৰ’লৈ ঘূৰাই পঠিয়ায়। কাইৰ’ত এজন চুফীয়ে ইবন বটুটাক ছিৰিয়া হৈ যাবলৈ উপদেশ দিয়ে। সেইমতে ছিৰিয়াৰ ডামাস্কাছ পাৰ হৈ তেওঁ মদিনা অভিমুখী এটা ভ্ৰমণকাৰী গোটত যোগ দিলে। মদিনা পোৱাৰ পিছত চাৰি দিন ৰৈ পুনৰ মক্কা অভিমুখী যাত্ৰা আৰম্ভ হ’ল। মক্কাত হজ পালন কৰাৰ পাছত তেখেতে তাঞ্জিয়াৰলৈ ঘূৰি নগৈ মধ্য এছিয়ালৈ যোৱাৰ সিদ্ধান্ত ললে।\nমক্কাত একমাহ কটাই ১৩২৬ চনৰ ১৭ নৱেম্বৰ তাৰিখে আৰব উপসাগৰ পাৰ হৈ ইবন বটুটাই ইৰাকমুখী এটা ভ্ৰমণকাৰী গোটত যোগ দিলে।কিন্তু আদবাটত তেওঁলোকৰ সংগ এৰি টাইগ্ৰিছ নদী পাৰ হৈ বছৰা চহৰলৈ গ’ল। তাৰ পৰা ইস্পাহান চহৰ হৈ ছিৰাজ চহৰলৈ গ’ল। এইবাৰ তেওঁ বাগদাদ অভিমুখে যাত্ৰা কৰিলে আৰু ১৩২৭ চনৰ জুন মাহত বাগদাদত উপস্থিত হ’ল। বাগদাদত তেওঁৰ শেষ মঙ্গোল সম্ৰাট আবু চাইদৰ লগত দেখা হ’ল। তেওঁৰ উপদেশমতে ইবন বটুটাই ৰাজকীয় ভ্ৰমণকাৰী গোটৰ লগত তাৰবিজ চহৰ ভ্ৰমণ কৰি পুনৰ বাগদাদলৈ ঘূৰি আহিল। ইয়াৰ পিছত তেওঁ মছুল (Mosul), মাৰদিন (Mardin), চিজৰা (Cizre) আদি ভ্ৰমণ কৰি পুনৰ আৰবলৈ ঘূৰি আহি দ্বিতীয়বাৰৰ কাৰণে হজ কৰিলে আৰু তাতেই তিনি বছৰ কটালে।\nহজৰ পিছত ১৩২৮ বা ১৩৩০ চনত (বিতৰ্কিত) ইবন বটুটাই লোহিত সাগৰৰ উপকূলৰ জেদ্দাহ বন্দৰলৈ যাত্ৰা কৰিলে। তাৰ পৰা এখন সৰু নাঁৱত উঠি য়েমেনলৈ আহিল। য়েমেনৰ তাইজ্জ (Ta`izz) চহৰত য়েমেনৰ চুলতান মুজাহিদ নূৰ আল-দিন আলীক লগ কৰি তাতেই চাৰিদিন কটালে। ১৩২৯ৰ পৰা ১৩৩১ চনৰ ভিতৰৰ কোনো এটা সময়ত তেওঁ তাইজ্জৰ পৰা আহি এডেন বন্দৰত উপস্থিত হ’ল।\nছোমালিয়া আৰু স্বাহিলি[সম্পাদনা কৰক]\nএডেন বন্দৰৰ পৰা জাহাজত চাৰিদিন যাত্ৰা কৰি ইবন বটুতা ছোমালিয়াৰ জেইলা (Zeila) চহৰত উপস্থিত হ’ল। তাৰ পৰা পোন্ধৰ দিনৰ যাত্ৰাৰ অন্তত মোগাদিছু (Mogadishu) চহৰ পালে। তেওঁৰ বৰ্ণনা মতে মোগাদিছু আছিল সেই সময়ৰ ব্যৱসায় বাণিজ্যৰ কেন্দ্ৰ। তাৰ পৰা উচ্চমানৰ কাপোৰ মিছৰ, ছিৰিয়া আদিলৈ ৰপ্তানি হৈছিল। মোগাদিছুৰ সেই সময়ৰ চুলতান আছিল আবু বকৰ। চলতানৰ আতিথ্যত চাৰিদিন কটাই ইবন বটুতা স্বাহিলি চহৰলৈ ৰাওনা হ’ল। স্বাহিলি ভ্ৰমণৰ মূল কাৰণ আছিল কিলৱা চহৰ প্ৰদৰ্শন কৰা যিখন চহৰক তেওঁ অত্যন্ত সুন্দৰ চহৰ হিচাপে আখ্যা দিছিল। সেই অঞ্চলটোত ভাল জাঁতৰ ঘোঁৰা পোৱা গৈছিল। তাৰ পৰা প্ৰশিক্ষিত ঘোঁৰা ভাৰতলৈ ৰপ্তানি হৈছিল। ১৩৩০ চনত তেখেতে ওমান আৰু হৰমুজ প্ৰণালী পাৰ হৈ পুনৰ হজ পালনৰ বাবে মক্কালৈ ৰাওনা হয়।\nমধ্য এছিয়া[সম্পাদনা কৰক]\nমক্কাত আৰু এবছৰ কটাই ইবন বটুটাই ভাৰতৰ সম্ৰাট মহম্মদ বিন টোঘলকৰ অধীনত চাকৰি কৰাৰ সিদ্ধান্ত লয়। ১৩৩০ (বা ১৩৩২) চনত তেওঁ ভাৰতলৈ যোৱাৰ স্থলপথ বিচাৰি আনাতোলিয়ালৈ গ’ল। তেওঁ লোহিত সাগৰ আৰু পূব মৰুভূমি পাৰ হৈ নীল (Nile) উপত্যকাত উপস্থিত হ’ল। আৰু তাৰ পৰা কাইৰ’ৰ উত্তৰ পিনে যাত্ৰা কৰিলে। এইদৰে তেওঁ চিনাই উপদ্বীপ অতিক্ৰমি পেলেষ্টাইন আৰু পুনৰ উত্তৰে গতি কৰিলে। তাৰ পিছত ছিৰিয়াৰ লাতাকিয়া (Latakia) বন্দৰৰ পৰা জাহাজত উঠি আলান্যালৈ (আধুনিক তুৰস্কৰ দক্ষিণে) আৰু পিছত আন্তাল্যা (Antalya)লৈ গ’ল। আনাতোলিয়াত পোৱা আতিথ্যি তেওঁক মুগ্ধ কৰিছিল।\nইবন বটুতাই ইয়াৰ পিছত মিলাছ (Milus), কোন্যা (Konya), আৰ্জুৰাম (Erzuram), বিৰ্গি (Birgi) আদি ঠাই ভ্ৰমণ কৰিলে। এইক্ষেত্ৰত তেওঁ দিয়া বৰ্ণনাৰ লগত আধুনিক ইতিহাসবিদৰ মতভেদ দেখা যায়।\nচিনোপ পাৰ হৈ আজভ (Azov) নামৰ চহৰখনত ইবন বটুতাই খানসকলৰ আমিৰক লগ কৰিলে। তাৰ পৰা ধনী আৰু বৃহৎ চহৰ মাজাৰ (Majar)লৈ গ’ল। তাৰ পিছত বেস্তউ (Beshtau) পৰ্বতৰ ওচৰত থকা আমিৰ উজবেক খানক তেওঁৰ ভ্ৰাম্যমাণ আদালতত লগ পোৱাৰ আশাৰে মাজাৰ ত্যাগ কৰিলে। উজবেক খানক লগ কৰি বোলঘাৰ নামৰ চহৰখন ভ্ৰমণ কৰিলে আৰু পিছত আমিৰ উজবেক খানৰ ভ্ৰাম্যমাণ আদালতৰ লগত অস্ত্ৰাখান (Astrakhan) চহৰলৈ ঘূৰি আহিল। সেই সময়ত উজবেক খানৰ তৃতীয় পত্নী বায়ালুন () আছিল ৰোমান সম্ৰাট আন্দ্ৰোনিকাছ তৃতীয়ৰ জীয়েক। সেই সময়ত বায়ালুন অন্তঃসত্ত্বা আছিল আৰু নিজৰ পিতৃগৃহত সন্তান প্ৰসৱ কৰাব বিচাৰিছিল। উজবেক খানৰ আদেশত ইবন বটুতাই বায়ালুনৰ লগত কনষ্টাণ্টিপ’ললৈ গ’ল। এইয়াই আছিল তেখেতৰ ইছলামিক সাম্ৰাজ্যৰ বাহিৰত প্ৰথম পদাৰ্পণ। Dunn 2005, pp. 169–171তাতে একমাহ থাকি তেওঁ পুনৰ অস্ত্ৰাখানলৈ ঘূৰি গ’ল। তাৰ পিছত ৰাজধানী চাৰাই-আল-জাডিদত উপস্থিত হৈ উজবেক খানক ভ্ৰমণ বৃত্তান্ত বিৱৰি ক’লে\nচাৰাই-আল-জাডিদৰ পৰা তিনিমাহ যাত্ৰা কৰি হিন্দুকুশ পাৰ হৈ ইবন বটুতা গজনীত উপস্থিত হ’ল। যাত্ৰাৰ মাজত তেওঁ চমৰখণ্ডতো কেইদিনমানৰ বাবে থাকি আহিছিল। ১৩৩৩ চনৰ ১২ ছেপ্তেম্বৰত তেওঁ পঞ্জাবত উপস্থিত হ’ল। তেতিয়া দিল্লীৰ চুলতান আছিল মহম্মদ বিন টোঘলক। সেই সময়ত বাহিৰৰ পৰা অহা বিদেশী ভ্ৰমণকাৰীক চুলতানৰ অনুমতি নোপোৱালৈকে ভাৰতত সোমাবলৈ দিয়া হোৱা নাছিল। ইবন বটুতাইয়ো চুলতানৰ অনুমতিৰ বাবে অপেক্ষা কৰিবলগীয়া হ’ল।\nকিছুদিন পিছত চুলতানৰ অনুমতি লাভ কৰি তেওঁ ভাৰতত প্ৰৱেশ কৰিলে। চুলতানে তেওঁক কাজী হিচাপে নিয়োগ কৰিলে। লগত দুখন সৰু গাওঁ প্ৰদান কৰিলে যাতে তাৰ পৰা পোৱা ৰাজহেৰে তেওঁ নিজৰ খৰচ চলাব পাৰে। কিন্তু ভাৰতত ইছলামিক প্ৰভাৱ কম হোৱা হেতুকে তেওঁ কঠোৰ ইছলামিক আইন প্ৰৱৰ্তন কৰিব নোৱাৰিলে। তেওঁ হান্সি চহৰ ভ্ৰমণ কৰি সুন্দৰ, সুগঠিত আৰু জনবহুল চহৰ বুলি বৰ্ণনা কৰি গৈছে। তেওঁ লগতে কৈছিল যে চহৰখনৰ কেউপিনে শক্তিশালী দেৱালেৰে আৱৰা। তেওঁ সিন্ধু নদীৰ পাৰৰ এটা খড়্গৰ গড়ৰ কথাও লিখি গৈছে।\nকিন্তু ইবন বটুতাই চৰকাৰী ধনেৰে বিলাসী জীৱন যাপন কৰাটো চুলতানৰ চকুত ধৰা পৰে। ইবন বটুতাইয়ো চুলতানে তেওঁক সন্দেহ কৰা বুলি জানি ভাৰত এৰি যোৱাৰ কথা চিন্তা কৰিলে। অৱশেষত ভাৰতত সাত বছৰ কটোৱাৰ পিছত চুলতানে তেওঁক চীনৰ মংগোল সম্ৰাট মহম্মদ ইবন টোঘলকৰ ওচৰলৈ দূত হিচাপে প্ৰেৰণ কৰিব বিচাৰিলে। চুলতানে তেওঁৰ ভ্ৰমণৰ বাবে দুখন জাহাজ, কৰ্মচাৰী আৰু ক্ৰীতদাসৰ ব্যৱস্থা কৰি দিলে।\nকিন্তু ভাৰত পাৰ হোৱাৰ আগতেই প্ৰথমে ডকাইতৰ হাতত আৰু পিছত সাগৰীয় ঢৌৰ দ্বাৰা আক্ৰান্ত হৈ নিজৰ বস্তুবাহানিৰ লগতে চুলতানে চীনলৈ পঠিওৱা উপঢৌকন সমূহো হেৰুৱালে। উপায়বিহীন হৈ তেওঁ দক্ষিণ ভাৰতৰ কিছু অংশৰ শাসনকৰ্তা জামাল-উদ-দিনৰ নিৰাপত্তাত কিছুদিন কটাই মালদ্বীপলৈ ৰাওনা হ’ল।\nইবন বটুতা অলপ দিনৰ বাবে মালদ্বীপলৈ অহা পৰিকল্পনা কৰিছিল। যদিও তেওঁ তাতে নমাহ কটালে। মালদ্বীপ এটা সময়ত বৌদ্ধধৰ্ম অধ্যুষিত এলেকা আছিল আৰু বহুতো মানুহ নতুনকৈ ইছলামলৈ ধৰ্মান্তৰিত হৈছিল। সেইবাবে তাতে দক্ষ কাজী নাছিল। গতিকে তেওঁক কাজী হিচাপে নিযুক্তি দিয়া হয়। মালদ্বীপত তেওঁ চাৰিবাৰ বিয়া কৰাইছিল আৰু এখন বিয়া ৰাজপৰিয়ালৰ লগত হৈছিল। তেওঁ বৰ্ণনা কৰা মতে তাৰে মানুহ বিলাকে খালী ভৰিৰে খোজ কাঢ়ে। ছোৱালীবোৰ নিম্নাংশত এডোখৰ সৰু কাপোৰ থাকে আৰু ঊৰ্ধাংশ অনাবৃত হৈ থাকে। ইয়াৰ বিৰুদ্ধে তেওঁ অভিযোগ আনিছিল যদিও কোনেও তেওঁৰ কথা কাণসাৰ কৰা নাছিল।\nইয়াৰ পিছত তেওঁ জাহাজত উঠি শ্ৰীলংকালৈ আহিল।\nশ্ৰীলংকাত তেওঁ শ্ৰীপাদ আৰু তেনাৱৰম (Tenavaram) মন্দিৰ দৰ্শন কৰিলে। মাদুৰাই উপকূল পোৱাৰ সময়ত সাগৰৰ ঢৌত জাহাজ প্ৰায় ডুবি গৈছিল। এদল হিন্দুৱে তেওঁক উদ্ধাৰ কৰি চুলতানৰ ওচৰলৈ যোৱাৰ সুবিধা কৰি দিলে। চুলতান গিয়াছ-উদ-দীন আছিল ভাৰতৰ চুলতানৰ দ্বাৰা নিয়োজিত মাদুৰাইৰ সাময়িক গৱৰ্ণৰ। চুলতানক দেখা কৰি তেওঁ চীনত যাবৰ বাবে এখন বাণিজ্য জাহাজত উঠি তিৰাল্লিশ দিনৰ যাত্ৰাৰ অন্তত বাংলাদেশৰ চট্টগামত উপস্থিত হ’ল।\nইবন বটুতাৰ বৰ্ণনামতে বাংলাদেশত সেই সময়ত বস্তু বাহানিৰ দাম খুব কম আছিল। এক দিৰহামত আঠটা মুৰ্গী বা পোন্ধৰটা পাৰ চৰাই, দুই দিৰহামত এটা ভেড়া, আৰু এক স্বৰ্ণমুদ্ৰাৰো কম দামত দাস-দাসী পোৱা গৈছিল। বাংলাদেশত অহাৰ মূল উদ্দেশ্য আছিল মহান শ্বেখ জালাল-উদ-দীন বা শ্বাহ জালালৰ লগত দেখা কৰে। বাংলাদেশত উপস্থিত হৈ তেওঁ দুজন শ্বাহ জালালৰ শিষ্যক লগ পালে। তেওঁলোকৰ সহযোগত ইবন বটুতাই শ্বাহ জালালক সাক্ষাৎ কৰিলে। শ্বাহ জালালে তেওঁক এটা ছাগলীৰ ছালৰ চোলা উপহাৰ দিলে। ইবন বটুতাৰ বৰ্ণনামতে শ্বাহ জালাল এটা পাহাৰৰ গুহাত বাস কৰে আৰু গাখীৰ-মাখনৰ বাবে ছাগলী পোহে। তেওঁৰ সহযোগীবোৰ সুঠাম দেহৰ অধিকাৰী আছিল। ইয়াৰ পিছত ইবন বটুতাই আৰু উত্তৰে গৈ অসমত উপস্থিত হ’ল আৰু যাত্ৰা অব্যাহত ৰাখিলে।\n১৩৪৫ চনত ইবন বটুতাই সুমাত্ৰালৈ ৰাওনা হ’ল। তাতে চুলতান আল-মালিক আজ জাহিৰৰ আতিথ্যত প্ৰায় দুই সপ্তাহ পিছত চুলতানে চীনত যাবলৈ প্ৰয়োজনীয় সা-সৰঞ্জামৰ সৈতে এখন সৰু চীনা জাহাজৰ ব্যৱস্থা কৰি দিলে। এইদৰে চল্লিশ দিনৰ যাত্ৰাৰ অন্তত সেই একে বছৰতে বৰ্তমান চীনৰ ফুজিয়ান প্ৰদেশৰ কুঁৱানঝৌ (Quanzhou) বন্দৰত উপস্থিত হ’ল। সেই চহৰত তেওঁক কাজী শ্বেখ আল-ইছলামৰ লগতে আন মুছলিম ব্যৱসায়ীৰ নেতা সকলে ঢোলে ডগৰে সম্ভাষণ জনালে। কুঁৱানঝৌ চহৰৰ বাসিন্দাসকল মানুহৰ প্ৰতিকৃতি অংকন কৰাত পাৰ্গত আছিল। চহৰলৈ কোনোবা নতুন মানুহ আহিলে তেওঁৰ প্ৰতিকৃতি অংকন কৰি কেউপিনে আঁৰি দিয়া হৈছিল। যাতে তেওঁ কোনো অপকৰ্ম কৰি পলাই যাব নোৱাৰে। ইয়াৰ পিছত তেওঁ চীনৰ বেইজিং, গ্ৰাণ্ড কেনেল (Grand Canal), য়াজুজ (Yajuj), মাজুজ (majuj) আদি থাই ভ্ৰমণ কৰিলে। চীনত তেওঁ শামস-উদ-দীন নামেৰে পৰিচিত হৈছিল।\nস্বদেশলৈ প্ৰত্যাৱৰ্তন আৰু ক’লাজ্বৰ[সম্পাদনা কৰক]\n১৩৪৬ চনত ইবন বটুতাই কুঁৱানঝৌৰ পৰা মৰক্কোলৈ যাত্ৰা আৰম্ভ কৰিলে। ১৩৪৬ চনৰ এপ্ৰিল মাহৰ শেষৰ পিনে তেওঁ ভাৰতত উপস্থিত হ’ল। ভাৰতৰ পৰা ঘূৰি যোৱাৰ পথত তেওঁ পুনৰ এবাৰ হজ কৰিবলৈ মক্কালৈ যোৱাৰ মন মেলিলে। ১৩৪৮ চনৰ শেষৰ পিনে তেওঁ ছিৰিয়াৰ ডামাস্কাছত উপস্থিত হ’ল। তাত তেওঁ মৰক্কোৰ তাঞ্জিয়াৰ পৰা অহা এজন শ্বেখৰ লগত সাক্ষাৎ হ’ল। শ্বেখজনৰ পৰা ইবন বটুতাই জানিব পাৰিলে যে তেওঁৰ দেউতাকৰ পোন্ধৰ বছৰ আগতেই মৃত্যু হৈছে। কিন্ত মাক জীয়াই আছে। সেই সময়ত ছিৰিয়া আৰ গাজাত ক’লাজ্বৰৰ মহামাৰীয়ে ছানি ধৰিছিল। ইবন বটুতাই স্থানীয় কাজীৰ পৰা জানিব পাৰিলে যে প্ৰতিদিনে ২৪০০ জনৰো অধিক লোকে মৃত্যুমুখত পৰিছে। তেওঁ কাইৰ’লৈ আহি দেখিলে যে ইতিমধ্যে মৃতকৰ সংখ্যাই ২১০০০ পাৰ হৈ গৈছে। কাইৰ’ৰ পৰা মিছৰ পাৰ হৈ ১৩৪৮ চনৰ ১৬ নৱেম্বৰত তেওঁ মক্কাত উপস্থিত হ’ল। হজ সম্পন্ন কৰি ১৩৪৯ চনৰ ফেজ চহৰ পাৰ হৈ গৃহভূমি তাঞ্জিয়াৰলৈ যাত্ৰা কৰিলে। গৈ দেখিলে যে কেইমাহমান আগতে মাকৰো মৃত্যু হৈছে।\nআল-আন্দুলাছিয়া আৰু স্পেইন[সম্পাদনা কৰক]\nইবন বটুতাই তাঞ্জিয়াৰত উপস্থিত হোৱাৰ পিছত তেওঁ অসুস্থ হৈ পৰিল। প্ৰায় তিনিমাহ শয্যাশায়ী হৈ থকাৰ অন্তত তেওঁ চুলতানৰ অনুৰোধত যুদ্ধত অংশগ্ৰহণ কৰিবলৈ সৈন্যবাহিনীত যোগ দিলে আৰু জাহাজত উঠি আল-আন্দুলাছিয়ালৈ গ’ল। স্পেইনৰ খ্ৰীষ্টান শাসক একাদশ আলফনছ’ই দহ মাহ ধৰি জিব্ৰাল্টৰ প্ৰণালী অৱৰোধ কৰি ৰাখিছিল। কিন্তু একাদশ আলফনছ’ নিজেই ক’লাজ্বৰত আক্ৰান্ত হৈ মৃত্যুমুখত পৰাত যুদ্ধৰ প্ৰয়োজনীয়তা নোহোৱা হৈ পৰিল। তেতিয়া ইবন বটুতাই স্পেইনৰ ভেলেন্সিয়া (Valencia), গ্ৰানাডা (Granada) আদি ঠাই ভ্ৰমণ কৰিলে।\nইয়াৰ পিছত তেওঁ গৃহ চহৰ তাঞ্জিয়াৰলৈ ওভতাৰ সিদ্ধান্ত লয়। ওভতনি যাত্ৰাত মাৰাকেচ্ছ চহৰখনো চাই যায় যিখন চহৰ মহামাৰীৰ ফলত জনশূন্য হৈ পৰিছিল আৰু তাৰ পৰা ফেজ চহৰলৈ ৰাজধানী স্থানান্তৰ কৰা হৈছিল।\nচাহাৰা মৰুভূমি আৰু মালি[সম্পাদনা কৰক]\n১৩৫১ চনৰ বসন্ত কালত ইবন বটুতাই চাহাৰা মৰুভূমিৰ উত্তৰে চিজিলছামা (Sijilmasa)ৰ উদ্দেশ্যে যাত্ৰা কৰিলে। তাতে কেইটামান উট কিনি প্ৰায় চাৰিমাহ কটালে। তাৰ পৰা ১৩৫২ চনৰ ১৮ ফেব্ৰুৱাৰীত লোণৰ খনিৰ চহৰ তাঘাজা (Taghaza)ৰ পিনে ৰাওনা হ’ল। প্ৰায় পঁচিশ দিনৰ মূৰত তেওঁ সেই ঠাইত উপস্থিত হ’ল। তাঘাজাত গছ-বন খুব কম আছিল আৰু পানীও বহুত লুণীয়া আছিল। ইতিমধ্যে ইবন বটুতাই এটা ভ্ৰমণকাৰীগোটৰ লগত যোগ দিছিল। তাঘাজাত ১০দিন কটাই তেওঁলোক তাছাৰাহ্লা (Tasharahla) মৰূদ্যানলৈ গ’ল। আৰু তাতে তিনিদিন ৰখি যাত্ৰাৰ বাবে সাজু হ’ল। লগতে ওৱালাতা (Oualata) নামৰ মৰূদ্যানত মৰুভূমি যাত্ৰাৰ বাবে প্ৰয়োজনীয় পানী আৰু ৰছদ সামগ্ৰী সংগ্ৰহ কৰিলে। ওৱালাতা বৰ্তমান মালি দেশৰ অন্তৰ্ভুক্ত। ভ্ৰমণকাৰীগোটটোৱে ১৬০০কিঃমিঃ দূৰত্ব অতিক্ৰম কৰি চাহাৰা মৰুভূমি পাৰ হ’ল। তাৰ পৰা তেওঁ নাইজাৰ নদীৰে উত্তৰা পশ্চিমাকৈ ভ্ৰমণ কৰি মালি সাম্ৰাজ্যৰ ৰাজধানীত উপস্থিত হ’ল। তাতে তেওঁ চুলতানক লগ কৰিলে। সেইসময়ত মালি দেশৰ চুলতান আছিল মাঞ্চা চুলেইমান (Mansa Suleyman)। নাইজাৰ নদীৰ পাৰৰ গাওঁ সমূহ ভ্ৰমণ কৰি থাকোঁতেই তেওঁ আব ইমান্ ফাৰিজৰ পৰা এখন পত্ৰ পালে য’ত তেওঁক মৰক্কোলৈ ঘূৰি যোৱাৰ আদেশ দিয়া হৈছিল। পত্ৰখন পোৱাৰ পিছত ১৩৫৩ চনৰ ছেপ্তেম্বৰ মাহত মৰক্কোৰ উদ্দেশ্যে যাত্ৰা কৰিলে আৰু ১৩৫৪ চনৰ আৰম্ভণিত নিজৰ জন্মভূমিত পদাৰ্পণ কৰিলে।\nৰিহলা (Rihla)[সম্পাদনা কৰক]\nমৰক্কোৰ ৰাজধানীত ইবন বটুতাই চুলতান আবু ইনান ফাৰিজ আৰু তেওঁৰ সভাসদসকলক নিজৰ সমস্ত ভ্ৰমণ বৃত্তান্ত বিৱৰি ক’লে। চুলতানৰ আদেশত ইবন জুযেই (Ibn Juzayy) নামৰ পণ্ডিতজনে সেই ভ্ৰমণ কাহিনী লিপিবদ্ধ কৰিলে। সেই ভ্ৰমণ কাহিনীৰ গ্ৰন্থখনেই হ’ল ৰিহলা।\nইবন বটুতাই নিজৰ ভ্ৰমণৰ সময়ত কথাবোৰ লিখি যোৱা নাছিল। তেওঁ ৰিহলা গ্ৰন্থখনত নিজৰ স্মৃতিৰ পৰাহে কথাবোৰ কৈছিল। মক্কা, মদিনা, ডামাস্কাছ আৰু মধ্য এছিয়াৰ ঠাইবোৰ বৰ্ণনা দিওঁতে আন্দালুছিয়ান ইবন জুবেইৰ নামৰ এজন পৰিব্ৰাজকৰ ১৫০ বছৰ আগৰ ভ্ৰমণ কাহিনী সাঙুৰি দিয়া হৈছিল। সেইদৰে পেলেষ্টাইনৰ ভ্ৰমণ কাহিনীও ত্ৰয়োদশ শতিকাৰ ভ্ৰমণকাৰী মহম্মদ আল-আবদাৰিৰ ভ্ৰমণ কাহিনীৰ পৰা নকল কৰা হৈছিল। এইবোৰ কাৰণত বিজ্ঞলোকসকলে ৰিহলা গ্ৰন্থখন নিৰ্ভৰযোগ্য নহয় বুলি কব খোজে\n১৩৫৫ চনত ৰিহলাখন সম্পূৰ্ণ হোৱাৰ পিছত ইবন বটুতাৰ শেষ জীৱনৰ বিষয়ে বহুত কম কথা জনা যায়। তেওঁক মৰক্কোত এজন কাজী হিচাপে নিযুক্তি দিয়া হৈছিল আৰু ১৩৬৮ চনৰ পৰা ১৩৬৯ চনৰ ভিতৰত তেখেতৰ মৃত্যু হৈছিল।\n↑ Versteegh, Kees (২০০৮)। Encyclopedia of Arabic language and linguistics, Volume 4। Brill। পৃ: ২৭৬। আইএসবিএন 9004144765।\n↑ Aiya 1906, p. 328.\n↑ পৃষ্টা নম্বৰঃ ২৫৪, ট্ৰাভেলস অব ইবন বতুতা। আৰবীৰ পৰা ইংৰাজীলৈ অনুবাদ এইচ.এ.আৰ. গিব, ইংৰাজীৰ পৰা বঙালীলৈ অনুবাদ ইফতেখাৰ আমিন। ISBN 948-776-287-2\n↑ পৃষ্টা নম্বৰঃ ২৫৫, ট্ৰাভেলস অব ইবন বতুতা। আৰবীৰ পৰা ইংৰাজীলৈ অনুবাদ এইচ.এ.আৰ. গিব, ইংৰাজীৰ পৰা বঙালীলৈ অনুবাদ ইফতেখাৰ আমিন। ISBN 948-776-287-2\n"https://as.wikipedia.org/w/index.php?title=ইবন_বটুতা&oldid=259180"ৰ পৰা অনা হৈছে\nএই পৃষ্ঠাখন ১৪ জানুৱাৰী, ২০২১ তাৰিখে ১৫:০০ বজাত অন্তিম সংশোধন কৰা হৈছিল।


দেৱদাস (ধ্ৰুৱজ্যোতি বাৰিক) - সাহিত্য ডট অৰ্গ\nসময় দুপৰীয়া৷ কিন্তুু আজিৰ দুপৰীয়াটো দুপৰীয়া যেন লগা নাই৷ মেঘাচ্ছন্ন আকাশ, কিন্তুু বৰষুণ নাই৷\nকিবা যেন গোমা গোমা৷ তথাপি ব্যস্ততাৰ অন্ত নাই৷ ব্যস্ততা মানে শাৰদীয় ব্যস্ততা৷ কেইদিনমানৰ পিছতে দুৰ্গা পূজা৷ মহানগৰীৰ সেই বিশেষ গলিটোতে এখন মূৰ্তি প্ৰস্তুত কৰা দোকান আছে৷ খনিকৰসকলে মূৰ্তি গঢ়িছে৷ কেইদিনমানৰ পিছতে সেই মূৰ্তিবোৰৰ কিছুমানৰ শেষ আশ্ৰয় হ’ব ব্ৰহ্মপুত্ৰ, আৰু কিছুমানৰ অন্য জলাশয়৷ সেই বিশেষ গলিটোতে এখন হোটেল আছে৷ ঠিক হোটেল বুলি ক’লে ভুল হ’ব৷ আচলতে হোটেল নামধাৰী সেইটো এটা দুইমহলীয়া ভগ্নাৱশেষ৷ 20 বছৰৰ আগতে হোটেলখনৰ মালিক হাৰাধন বসাকে হোটেলখনৰ নাম হোটেল মহামায়া ৰাখিছিল৷ এতিয়া পিছে ’মহামায়া’ ৰ ’মহা’ টো মচা গ’ল৷ ’হোটেল’ ৰো ’টে’ টো নাই৷ সকলোৱে হোটেলখনক মায়া হোটেল বুলিয়েই কয়৷ অযত্নপালিত হোটেলখনত গ্ৰাহক সাধাৰণতে কম হয়৷ পিছে হোটেলখন অপৰাধী, সুৰাসক্ত আদিৰ ৰম্যভূমি৷ তাৰ কাৰণো নথকা নহয়৷ মুখ্য মহানগৰীৰপৰা অলপ দূৰত অৱস্থিত বাবে অপৰাধীবোৰে হোটেলখনক সুৰক্ষিত গণ্য কৰে৷ তাতে দূৰৰপৰা লক্ষ্য কৰিলে হোটেলখনক গুডামঘৰৰ নিচিনা লাগে৷ আৰু এটা কাৰণ আছে৷ হাৰাধন বসাক এলেকাটোৰ এজন সন্মানীয় মানুহ আছিল৷ তেওঁৰ মৃত্যুৰ পিছত ঘৰখনৰ আৰ্থিক অৱস্থাৰ কিছু অৱনতি হ’ল যদিও তেওঁৰ পুত্ৰ সাধন বসাকক মানুহে এতিয়াও সমীহ কৰে৷ আচলতে ভয় কৰে৷ হাৰাধন বসাকৰ ঠিক ওলোটা গুণবোৰ তেওঁৰ মাজত বিদ্যমান৷ পুলিচেও এই গলিটোলৈ আহিবলৈ প্ৰায় ভয়েই কৰে৷\nতিনিমাহমানৰপৰা হোটেলখনত এজন নতুন গ্ৰাহকৰ আবিৰ্ভাৱ হৈছে৷ তেওঁ কোন কোনেও নাজানে৷ কেতিয়াবা ঘপহকৈ হোটেলখনলৈ আহে, এক দুদিন থাকি গুছি যায়৷ মানুহজন হোটেলৰপৰা বাহিৰলৈ নোলায়৷ ওলালেও অনৰবৰত কলা চচমা আৰু মুখত এখন ৰুমাল মেৰিয়াই থাকে৷ তেওঁৰ বাবে হোটেলৰ ওপৰ মহলাৰ এটা কোঠা সদায় সাজু থাকে৷ সাজ পোচাকত যথেষ্ট সম্ভ্ৰান্ত ঘৰৰ মানুহ যেনই লাগে৷\nআৰু সঁচাকৈয়ে তেওঁ সম্ভ্ৰান্ত ঘৰৰেই৷ তেওঁৰ দেউতাক গুৱাহাটীৰে নহয় অসমৰেই বিশিষ্ট উদ্যোগপতি ৰণদেৱ গোস্বামী৷ আৰু মানুহজন মানে যুবকজন দেৱদ্বীপ গোস্বামী৷ তেওঁ কোন এইবিষয়ে হোটেলৰ কোনো জ্ঞাত নহয়৷\n“তৌবা তেৰা জলৱা/তৌবা তেৰা প্যাৰ/তেৰা ইমোচনেল অত্যাচাৰ“ ভাইব্ৰেচন কৰি ম’বাইলটো বাজি উঠিল৷ দেৱদ্বীপ চক খাই উঠিল৷ স্ক্ৰীণত চাই দেখিলে ’চুন্নীলাল’ৰ ফোন৷ চুন্নীলাল মানে সুৰঞ্জয় বিশ্বাস৷ দেৱদাসৰ ’ভক্ত’ দেৱদ্বীপে তাক চুন্নীলাল বুলি মাতে৷\n“আই এম ইন এ চেল্ফ ডেষ্ট্ৰাকচন ম’ড৷ আজি বস্তুটো হ’বনে? “\n“ ট্ৰাই কৰিম৷ আবে শুন্ না তোলৈ বেলেগ কথা এটাৰ কাৰণেহে ফ’ন কৰিছিলোঁ৷ লগ কৰ মোক৷ কথা আছে৷ অনিচ্ছাস্বত্বেও দেৱদ্বীপ বিছনাৰপৰা উঠিল৷ গন্তব্যস্থান মহানগৰীৰ চিনাকি এখন ৰেঁস্তোৰা৷\n“কি কামত মাতিছিলি ক’৷“\n“পেপাৰ দুখনমানত তোৰ চাইন লাগে৷“ সুৰঞ্জয়ৰ মুখত গাম্ভীৰ্যতা দেখা গ’ল৷\n“অফিচতো দিব পাৰিলিহেঁতেন এইবোৰ! !“\nসুৰঞ্জয়ে অলপ সময় মনে মনে ৰৈ ক’লে\n“চা দোস্ত৷ এই কাগজকেইখনৰ কাৰণেই তোক ইয়ালৈ মাতি অনা নাই৷ তই মোৰ বাল্যবন্ধু, এতিয়া বিজিনেছ পাৰ্টনাৰ৷ তহঁতৰ ঘৰখনৰ লগতো ঘৰুৱা সম্পৰ্ক৷ কিছুমান কথা আছে যিবোৰ তোক অৱগত কৰোৱাতো মই দ্বায়িত্ব বুলি ভাবোঁ৷\n“কি ক’ব বিচাৰিছ খোলাখোলিকৈ ক’ বে৷“\n“চা দেৱ, আজি কিছুদিনৰপৰা তোৰ ব্যৱহাৰত অস্বাভাৱিকতা আহি পৰিছে যিটো অফিচৰ সকলোৱে মন কৰিছে৷ ময়ো মন কৰিছোঁ৷ আজি আংকলৰ লগত কথা হৈছিলো৷ নিজৰ ৰাজঅট্টালিকাৰ দৰে এটা ঘৰ থাকিও তই প্ৰায়ে ঘৰত নাথাক, কোম্পানীৰ কামত মন নিদিয়৷ আজি এমাহৰপৰা কোম্পানীয়ে কিমান লোকচান ভৰি আছে জান? “\n“চা ভাই চুন্নী৷ তইচোন সকলো জানই৷ এইকেইদিন তই অলপমান কষ্ট কৰনা প্লিজ৷ তই জানই পাৰুলক কিমান ভাল পাইছিলোঁ মই৷ অলপ সময়তো ল’ব তাইক পাহৰিবলৈ!\n“কি হ’ল চুন্নী হঠাতে চুপ হৈ গ’লি যে৷ কিবা এটা ক’৷ আজি তোৰ কি হৈছে বে?“\n“কেনেকে কওঁ ভাবি আছোঁ৷“\nএইবাৰ দেৱদ্বীপে সুৰঞ্জয়ৰ চকুৰ ফালে চাই ক’লে “কি কথা খুলি ক’৷ “\n“অফিচৰ মানুহবোৰৰ মাজত বু বু বা বা উলাইছে যে তই হেনো আজিকালি অকলে অকলে কথা পাতি থাক৷ তোৰ ব্যৱহাৰো অদ্ভুত হৈ গৈছে৷ অকলে অকলে হাঁহ’, অকলে অকলে কান্দ’৷ সেইদিনা একাউণ্টেণ্ট্ তালুকদাৰে তোক নেহেৰু পাৰ্কত দেখিছিল৷ তই হেনো অকলে অকলেই কথা পাতি আছিলি৷\n“তাৰ মানে তই ক’বলৈ বিচাৰিছ….“\n“য়েছ দেৱ৷ তোক মই বহুত বুজাইছিলো ড্ৰাগছসোপা নল’বলৈ৷ মানিছোঁ ময়েই তোক এইবোৰ শিকাইছিলো৷ কিন্তুু চা মই ড্ৰাগছ লওঁ কৰ্মশক্তি বঢ়াবলৈ৷ তোৰ দৰে জ** এজনীৰ দুখ পাহৰিবলৈ নহয়৷ “\nদেৱদ্বীপৰ মুখ ৰঙা হৈ গৈছিল৷ দেখিলেই গম পায় তাৰ খং উঠিছে৷ কিন্তুু ক্ষন্তেকৰ বাবেহে৷ কিছু সময়ৰ পিছতে তাৰ মুখমণ্ডল আচৰিতভাৱে সৌম্য আৰু গম্ভীৰ হৈ পৰিল৷\n“চা ভাই৷ তইটো জানই দেউতাৰ বিৰুদ্ধেও কোনোবাই ষড়যন্ত্ৰ কৰিছিল৷ এবাৰ দেউতাৰ চহী জাল কৰি অফিচৰে কোনোবা এজনে ভূৱা কোম্পানীৰ নামত লাখ টকা সৰকাইছিল৷ দেউতাই পিছে বহুত সোধাৰ পিছতো মোক তেওঁৰ নামটো নক’লে৷ মাই পইণ্ট ইজ মোৰ বিৰুদ্ধেওটো এনেকৈয়ে কোনোবাই ষড়যন্ত্ৰ কৰিব পাৰে৷ আৰু মই তোক চন্দনাৰ কথা কৈছোঁ৷ পাৰু গুছি যোৱাৰ পিছত চন্দনাই মোৰ সকলো হৈ নপৰিলেও কমচেকম সান্ত্বনা দিব পাৰিছে৷ আৰু…..\n“ চন্দনা তোৰ মনৰ ভ্ৰম বে“ দেৱদ্বীপৰ কথাটো শেষ হ’বলৈ নিদিয়াকৈয়ে সুৰঞ্জয়ে ক’লে৷\n“চন্দনা সঁচা বে৷ “ দেবদ্বীপে প্ৰায় চিঞৰিয়েই ক’লে৷ “বিশ্বাস হোৱা নাই? ৰ’ তাইৰ লগত তোক কথা পতাই দিয়াইছোঁ৷“ এইবুলি দেবদ্বীপে তাৰ ম’বাইল কন্টেক্ট লিষ্ট খুঁচৰিবলৈ ধৰিলে৷ তাৰ মুখত চিন্তাৰ ৰেখা৷\n“কি হ’ল চন্দনাৰ নম্বৰ নাই? “ সুৰঞ্জয়ে এটা বিদ্ৰূপাত্মক হাঁহি মাৰি দেৱদ্বীপক সুধিলে৷\n“ৰাতিপুৱালৈকে আছিল বে৷ “\n“ব’ল ইয়াৰপৰা যাওঁ তোক অলপ ৰেষ্টৰ দৰকাৰ “\nতেনেতে দেৱদ্বীপে দেখিলে শুভ্ৰ সাজেৰে চন্দনা আহি সি বহা চকীখনৰ কাষৰ চকীখনত বহিলে৷ তাইৰ মুখখন পিছে আচৰিতভাৱে ভাৱলেশহীন৷\n“চা চুন্নী এয়া চন্দনা৷ তই ভ্ৰম বুলি ভবা চন্দনা এতিয়া তোৰ চকুৰ সমুখত৷ এতিয়া তই কি ক’বি? “\nসুৰঞ্জয়ে এক আচৰিত দৃষ্টিৰে তালৈ চালে৷\n“ চন্দা আজি অনুভৱ কৰিব পাৰিছোঁ মই পাৰুক ভালেই নাপাইছিলোঁ৷ ব’লা আমি নতুনকৈ আৰম্ভ কৰোঁ৷ মই দেউতাক বুজাম দেউতাই তোমাক গ্ৰহণ কৰিব৷ ই চালা চুন্নীয়ে তুমি ভ্ৰম বুলি কয়৷ তুমি……“\nবাক্যটো সম্পূৰ্ণ নকৰাকৈয়ে দেৱদ্বীপে ৰেষ্টুৰেণ্টখনৰ চাৰিওফালে চালে৷ সকলোৱে একদৃষ্টিৰে তালৈকেয়ে চাই আছে৷ সুৰঞ্জয়েও৷ চন্দনাৰ মুখখন তেতিয়াও ভাৱলেশহীন৷ যেন চন্দনা কোনো মানৱী নহয়, এক প্ৰস্তৰ মূৰ্তি৷ যুগ যুগান্তৰৰ পৰা যেন তাই চকীখনতে তেনেদৰেই বহি আছে৷ দেৱদ্বীপৰ মূৰটো আচন্দ্ৰাই কৰিবলৈ ধৰিলে৷ সি টেবুলত মূৰ গুজি একেস্থানতে বহি থাকিল৷\n“ব’ল দেৱ৷ ইয়াৰপৰা যাওঁ৷ কালিলৈ তোক মই ড° কাশ্যপৰ ওচৰলৈ লৈ যাম৷ ড° কাশ্যপকতো চিনি পাওঁৱেই৷ “\nস্থান: মহামায়া হোটেল\n“ পিছদিনা ড° কাশ্যপৰ চেম্বাৰত কি হ’ল ’চুন্নী’? “ সুৰঞ্জয়ৰ ৰোমশ বুকুত চুমা এটা আঁকি চন্দনাই সুধিলে৷\n“ চুন্নী বুলি নামাতিবা ৰে৷ সি মাতিলে মোৰ বিছাই ডঁকাদি ডাঁকিছিল৷ সেইদিনা কাশ্যপৰ চেম্বাৰত সি ‘চন্দনা’ ‘চন্দনা’ চিঞৰি হাহাকাৰ৷ এমাহৰ ট্ৰিটমেণ্টৰ বাবে তাক আগ্ৰালৈ লৈ যোৱাৰ বাবে সিমানেই যথেষ্ট আছিল৷ আগ্ৰাৰ ডাক্টৰ এটাৰ লগত মোৰ কথা হৈছেই৷ তাৰ কেতিয়াও ভাল নহ’ব যে মই চিউৰ হৈ আহিলোঁ৷ “ এইবুলি সুৰঞ্জয়ে চন্দনাৰ ওঁঠত জোৰেৰে এটা চুমা খালে৷\n“ কিন্তুু মইতো তাত নাছিলোঁ৷ সি মোক কেনেকৈ দেখিলে? ৷ “ সুৰঞ্জয়ে বাহুবন্ধনৰপৰা নিজকে জোৰেৰে আঁতৰাই চন্দনাই প্ৰশ্ন কৰিলে৷\n“হেলুচিনেচন জানেমন৷ তাৰ চ্যুপত মই এবিধ ড্ৰাগছ মিহলাই দিছিলো৷ সেইটো ড্ৰাগছে কিছু সময়ৰ বাবে মানুহক স্ক্ৰিজ্ৰোফ্ৰেনিক কৰি তোলে৷ তাৰ মনত তুমি আছিলা৷ গতিকে সি তাৰ ’দিবাস্বপ্ন’বোৰত তোমাকে দেখিলে৷ “\n“যদি তাৰ মনত সেই বিশেষ মুহূৰ্তটোত বেলেগৰ ছবি থকাহেঁতেন? “\n“সিমানকণ ৰিস্কটো ল’বই লাগিব জানেমন৷ সি চালাই পাৰুলক মোৰ ওচৰৰপৰা কাঢ়ি লৈ গ’ল৷ চালা হি** নিজেও একো কৰিব নোৱাৰিলে৷ সিহঁতৰ শ্বিলং ট্ৰিপবোৰৰ এৰেঞ্জমেণ্ট কৰিবলৈ মোক কৈছিল৷ চালা চু****৷ বাই দ্য ৱে তোমাৰ একটিং মজ্জা হৈছিল ডাৰ্লিং৷ বগা কাপোৰত ভুতুনী লাগিছিল একদম৷ চালা চহীকিতাও কৰি দিলে বুৰ্বকটোৱে৷ বুঢ়া মৰাৰ পিছত কম্পেনী মোৰ “\n“হোটেলৰ মানুহবিলাকেও তুমি কোৱামতেই কৰিলে ন’৷ টকাৰ জোৰ! ! ’চুন্নী’ ডাৰ্লিং আমাৰ এই চাকচেছ চেলিব্ৰেট কৰিব লাগিছিল নহয়৷ “\n“যোৱা কেবিনেটত জেক ডেনীয়েল এটা আছে৷ 25 য়েৰছ্ অ’ল্ড৷ লাৰ্জ দুটা বনাই আনা গৈ৷ “\n“ ম্যে বচ য়ু গয়ী য়ু আয়ী৷ “ চন্দনাই হাঁহি ক’লে৷ নাৰীৰ হাঁহিবোৰ সদায় ৰহস্যময়৷\n“তাৰ কিবা সন্দেহ হৈছিল নেকি দেব? “ খালি বটলটো টেবুলত থৈ ড° কাশ্যপে প্ৰশ্ন কৰিলে৷\n“সকলোতো সি বিচৰামতেই কৰিছিলোঁ৷ চন্দনাৰ নম্বৰটো সি ডিলিট কৰক বুলিয়েই ইচ্ছা কৰি ফোনটো তাৰ ওচৰত থৈ টয়লেট গৈছিলোঁ, সিদিনা আপোনাৰ ওচৰতো ভাল একটিং কৰিছিলোঁ৷“ দেৱদ্বীপে হাঁহি ক’লে৷ “আপোনাৰ পিছে এণ্টিড’টটোৱে কাম দিলে ড° কাশ্যপ৷ সি দিয়া চ্যুপখিনিৰ পিছত যে মই আপুনি দিয়া মালভোগ কলটোও খাইছিলোঁ; বেচেৰাই মনেই নকৰিলে৷ “\n“চন্দনাই তাক কেনেকৈ এপ্ৰ’চ কৰিলে সেইটো বুজি নাপালোঁ৷ “ ড° কাশ্যপৰ চকুত প্ৰশ্নবোধক চিন৷\n“ মোৰ কলেজীয়া দিনৰ বান্ধৱী আছিল চন্দনা৷ মোৰ আৰু পাৰুলৰ প্ৰেমৰ সাক্ষী চন্দনা৷ পাৰুল আঁতৰি যোৱাৰ পৰা মোৰ মনত এক আত্মধ্বংসী প্ৰৱণতাই গঢ় লৈ উঠিছিল৷ মদ, ভাঙৰ আসক্তিয়ে মানুহটোক ভিতৰৰপৰা শেষ কৰি পেলাইছিল৷ ভাবিছিলোঁ পাৰুলে মোক প্ৰতাৰণা কৰিলে৷ পিছে কাহিনী বেলেগহে আছিল৷“\nকথাখিনি কৈ দেৱদ্বীপ অলপ ৰ’ল৷\n“এই চিঠিখন পঢ়ি চাওঁক ড° কাশ্যপ৷ পাৰুলে লিখা, আমাৰ সম্পৰ্কৰ অন্তৰ পাছত৷ “\n“ মৰমৰ দেব,\nআশা কৰোঁ তুমি ভালেই আছা৷ মই জানো তোমাৰ ওচৰত মোক সুধিবলৈ বহুত প্ৰশ্নই আছে৷ জানো তোমাৰ ওচৰত মই দোষী৷ তোমাৰ লগত মুখামুখিকৈ কথা পতাৰ সাহস মোৰ নহ’ল৷ গতিকে চিঠি৷\nএতিয়া মূল কথালৈ আহোঁ৷ তোমাক মই এতিয়া যিটো কথা ক’বলৈ যাম সেইটো হয়তো তুমি হজম কৰিব নোৱাৰিবা সোনকালে৷ তোমাৰটো মনত আছে আমাৰ একান্ত ব্যক্তিগত ট্ৰিপবোৰলৈ তোমাৰ ’একান্ত বিশ্বাসী’ বন্ধু সুৰঞ্জয়কো লৈ গৈছিলা কেতিয়াবা তুমি৷ তেনে কোনোবা এটা ট্ৰিপতে সি আমাৰ একান্ত ব্যক্তিগত মুহূৰ্তবোৰৰ ভিডিঅ’ কৰি ৰাখিছিল৷ তাৰ পিছত …… তাৰ জালত কিদৰে সোমাই পেলালোঁ নিজেই নাজানো৷ আৰু মই মোৰ সৰ্বস্ব হেৰুৱালোঁ৷ আৰু এটা কথা, তোমাৰ দেউতাৰ চহী জাল কৰাজন আন কোনো নাছিল সুৰঞ্জয়ৰ বাপেক আছিল৷ এনেকুৱা বন্ধু আৰু বন্ধুপৰিয়ালৰ পৰা সাৱধানে থাকিবা৷ বাকী মোক বিচাৰিবলৈ চেষ্টা নকৰিবা৷ তোমাক মিছা কৈছিলোঁ অজানা ঠাইত কোনো পুৰুষৰ লগত সংসাৰ কৰি থাকা নাই মই৷ তোমাক এতিয়াওঁ ভাল পাওঁ, কেৱল তোমাৰ সন্মুখীন হ’ব নোৱাৰিম আৰু কেতিয়াওঁ৷\nড° কাশ্যপে একো নক’লে৷ কেৱল হুমুনিয়াহ এটা কাঢ়িলে৷\n““চন্দনা সুৰঞ্জয়ৰো বান্ধৱী আছিল কাশ্যপ৷ কেৱল এই বন্ধুত্ব অলপ নতুন৷ ৰূপহী চন্দনাৰ কাৰণে সুৰঞ্জয়ক হাত কৰাটো একদম সহজ আছিল৷ চন্দনাই মোক এই চিঠিখন দিছিল৷ আৰু সেইদিনাই এই গোটেই প্লেনটো মগজত খেলাইছিল৷ সুৰঞ্জয় এতিয়া নৰকত বহুত শান্তিৰে আছে চাগে৷ “ দেৱদ্বীপে শব্দ কৰি হাঁহিলে৷ হাঁহিটোৰ মাজত কিবা অলপ বিষাদ লুকাই আছিল চাগে’৷ পাৰুলক হেৰুওৱাৰ বিষাদ৷\nহোটেল মহামায়াত পূৰ্ণগতিৰে কাম চলিছে৷ সাধন বসাকৰ ব্যস্ততাৰ অন্ত নাই৷ চহৰখনৰ এজন বিখ্যাত ব্যৱসায়ী দেৱদ্বীপ গোস্বামীয়ে তেখেতৰ হোটেলত ইনভেষ্ট্ কৰিছে৷ হোটেলখনৰ ৰান্ধনিশালটো নতুনকৈ সজা হৈছে৷ পিছে সেই ৰান্ধনিশালত কি এটা ৰহস্য লুকাই আছে দুই এজনৰ বাহিৰেনো কোনে জানে? সাধন বসাকে এটা ৰহস্যময়ী হাঁহি মাৰিলে৷ ’সুৰঞ্জয় বিশ্বাস’ ক সাধনে ব্যক্তিগতভাৱে চিনি পাইছিল৷ ’বৰ ঘাটিয়া মানুহ আছিল বে’ সাধনে ভাবিলে৷\n← মোৰ ইটালী ভ্ৰমণ (ধৃতি মহন্ত)\nফুলেশ্বৰীৰ বিয়া (পৰাগ কুমাৰ দাস) →


লোকেল গুজৱ.কম - অসমীয়াৰ সুখ-দুখ\nxukhdukh.com :: Asomiyar xukhdukh - অসমীয়াৰ সুখ-দুখ :: অসমীয়া অনলাইন দৈনিক :: প্ৰতিদিন আপডেট | Content Rich Assamese online Daily / portal: প্ৰৱন্ধ, বাতৰি, কিতাপ...\n_ নিৰ্বাচিত ই-কিতাপ\nHome Unlabelled লোকেল গুজৱ.কম\nxukhdukh.com July 27, 2013\n১. নীলমণিৰ হাতপুথিয়ে খলকনি তুলিছে পানবজাৰত, অভিলেখ সংখ্যক বিক্ৰীৰে উদৰ পূৰাই খাবলৈ পালে কিতাপৰ দোকানীয়ে৷ অসমীয়া কিতাপ মানুহে নপঢ়ে বুলি উঠা অভিযোগো হ’ল মষিমূৰ৷ "বিশ টকাত আঠ জনে উদৰ পূৰাই খাওক" নামৰ পুথিখনে এদিনতে ভংগ কৰিলে সকলো বিক্ৰীৰ অভিলেখ৷\n"উদৰ পূৰোৱাৰ বিশটকীয়া কিটিপ" বুলি এইবাৰ ৰাষ্ট্ৰসংঘৰ তৰফৰ পৰা দুৰ্দশাগ্ৰস্ত সকলো তৃতীয় বিশ্বৰ দেশৰ গৃহিনীৰ বাবে অনুবাদ কৰি প্ৰকাশ কৰি বিতৰণ কৰিবলৈ ওলোৱাৰ সুখবৰে চুই গ’ল অসমক৷ বিশ্বৰ আটাইবোৰ ভাষালৈ অনুদিত হব লগা এই গ্ৰন্থৰে নীলমণিয়ে মহাপুৰুষৰ স্থান পালে জগত সভাত, এইবাৰ নামৰ আগত লিখিব শ্ৰীশ্ৰী৷\nতেখেতলৈ ইমান সুলভ খাদ্য যোগানৰ আৱিস্কাৰী অৱদানৰ বাবে "সুলভ শৌচালয়" সমাজৰ পৰা বিশ্ব ৰত্ন উপাধি প্ৰদানৰ চলিছে যো-জা৷\n২. বাংলাদেশ সীমান্ত ন-অসমীয়া হোৱাৰ লক্ষ্যৰে উপনীত হৈছেহি লাখ লাখ ক্ষুধাতুৰ জনতা৷ সোনকালে নোসোমালে খাদ্য নিৰাপত্তা আইনত নাম নোসোমাব বুলি শংকাত ভূগিছে ভোকাতুৰ ৰাইজ৷\nবিএছএফৰ সতে বিশ টকীয়া গল্ডেন হেন্ডচেক ভিচাৰে পৰ্যটকৰ ৰূপত প্ৰথমে ৰাইজে ভুমুকি মাৰিব বুলি বিচিএফ কেণ্টিনৰ ৰান্ধনীয়ে জনাইছে৷ দুটকীয়া চাউল নাপালেও বিশ টকাত ছয়জনীয়া সন্তান থকা পৰিয়ালৰ সকলো দম্পত্তিয়ে অন্ততঃ খাই বৈ জীৱন ধাৰণ কৰিব পাৰিব বুলি দৃঢ়তা প্ৰকাশ কৰিছে৷ অসম বিনে এই চৰা দামৰ দুনীয়াত গতি নাই বুলি “ভাটিয়ালী গীতে” ধুবুৰীত ইপাৰ সিপাৰ কৰা নাঁৱবোৰ কঁপাই তুলিছে বুলিও জানিব পৰা গৈছে ৷\n৩. নাক কাটি সতিনীৰ যাত্ৰা ভংগ কৰিবলৈ গৈ শ্ৰমিক সিং ঘাটোৱাৰ বিপদত পৰাৰ বাতৰি আহিছে৷ ছানিয়া-আইৰ বৰঘৰলৈ কইনাধৰাৰ চৰাঘৰৰ পৰা অভিযোগ পত্ৰ লৈ এজাক জ্যেষ্ঠ মন্ত্ৰীত্ব প্ৰয়াসী লোক দিল্লীত বাহৰ পাতি থকাৰ খবৰ আহিছে৷\nস্বাস্থ্য বিভাগৰ ফঁটা বেৰৰ চিকিৎসালয় উন্মোচন কৰিবলৈ গৈ কি কথা পাতিলে, সেই কথা ফটা বেৰেদি লিক কৰাৰ পাছৰে পৰাই শ্ৰমিক সিংলৈ বিপদ অহাৰ খবৰ৷ বিপদৰ উমান পাই জ্যোতিষি হিৰো ইয়ংৰ পৰা ক’লা তাবিজ ককালত পৰিধান কৰা বুলিও কামকৰা ছোৱালী চামেলীয়ে আমাক জনাইছে৷\n৪. একেলগে ১৫জনকৈ খণ্ড উন্নয়ন বিষয়াৰ বদলিৰ নিৰ্দেশে সলাই পেলাইছে উন্নয়নৰ অংক৷ উন্নয়নলৈ পিঠি দি ষ্টে-অৰ্ডাৰৰ বাবে টোপোলাসহ গুৱাহাটীত বাহৰ পাতি থকাৰ খবৰ আহিছে৷\nটোপোলা দেখিলেহে টুপুলি নাচে বুলি অসমীয়া ফঁকৰা যোজনাটো মানি খণ্ড উন্নয়ন বিষয়া সন্থাই একলগে ষ্টে-অৰ্ডাৰ কিনিলে কম-খৰচ পৰিব বুলি গুণা-গঁথা কৰি আছে৷ হল’-চেল ৰেটটো ঠিক কৰিবৰ বাবে বিশ্বস্ত কাৰ্যকুশলী নেতাই দিছপুৰত দৰ-দাম চলাই পুৱতি নিশালৈকে আলোচনা চলোৱা বুলিও বিধায়ক আবাসৰ চকীদাৰে খবৰ পঠাইছে৷\n৫. আমগুৰিত ৭০বিঘা চাহ বাগিচা কাটি ভোজ ভাত খাই নগা দুৰ্বৃত্তৰ উল্লাস, অসম আৰক্ষীয়ে জুৰিলে সমন্বয়ৰ গীত৷ শান্ত সম্প্ৰীতিৰ মাজেৰে অসমীয়াই ৰবৰৰ গছ কাটক, নগাই আহি চাহ গছ কাটক৷ এইদৰেই উৰহৰ খঙ ভগা ঢাৰিত জাৰি, মানুহে উত্তেজনা মৰিষণ কৰাটো অতিশয় শলাগ লব লগা কথা বুলি পুলিচ অধীক্ষকে আনন্দ প্ৰকাশ কৰিলে৷ মানুহে কোনো কাৰণতে তেজৰ নদী বোৱাব নালাগে, এইয়া গান্ধীৰ দেশৰ এক আদৰ্শ আৰু সকলো দেশতেই এই আদৰ্শ লবৰ বাবেই অধীক্ষকে আহ্বান জনায়৷\n৬. বঙাইগাঁৱত বৃহৎ পৰিমানৰ নিচা জাতীয় টেবলেট উদ্ধাৰ৷ সেইবোৰ মিড-ডে মিলৰ দৰে কলেজত কেণ্টিনত বিতৰণ কৰাৰ ব্যৱস্থা কৰিব লাগে বুলি অচেতন যুৱ সংঘই দাবী তুলিছে৷ জীৱনৰ নিচাত মগন নহ’লে জীয়াই থকাৰ কি লাভ বুলি সংঘৰ সভাপতিয়ে কয় যে- এই টেবলেট খায় যদি মানুহে মত্যতে স্বৰ্গৰ দৰে সুখ পাব পাৰে, তেন্তে ইয়াত বাধা প্ৰদান এক অমানৱীয় কাম আৰু এই বিষয়ে মানৱ অধিকাৰ আয়োগৰ ফেচবুক পেজত আপত্তি জনাব বুলিও আৰক্ষীক সকিঁয়াই দিয়ে৷ আৰু স্বৰ্গৰ দৰে এই পৃথিৱীকে সুখময় কৰাৰ পথত সহযোগ কৰিবলৈ সকলোৱে হাত উজান দি টেবলেটত ধৰিব লাগিব বুলিও সজাগ কৰি দিয়ে৷\n৭. অবাধ ড্ৰাগছ-মৰণাস্ত্ৰৰ বেহাৰ ক্ষএত্ৰত মুম্বাইৰ এন্ধাৰ জগতকো পিচ পেলাইছে গুৱাহাটীয়ে৷ দেশৰ ৬৪ শতাংশ গোচৰেই উত্তৰ-পূৰ্বাঞ্চলৰ৷ সেয়ে ডাউদ ভাইয়ে লুক ইষ্ট পলিচিৰ গ্ৰহণ কৰিবলৈ ওলোৱা বুলি গোপন সূত্ৰত প্ৰকাশ৷ মৰিয়নিক ৰাজধানী ৰূপে লৈ নিজৰ সাম্ৰাজ্য গঢ়ি তুলিবৈল ব্লু-প্ৰিণ্ট বনোৱা বুলিও কৰাছীৰ পৰা খবৰ আহিছে৷ উত্তৰ-পূৱত বিনিয়োগৰ বাবে আগবাঢ়ি অহা ডাউদ ভাইক আমাৰ বন্দুক দঙা ভাই-ককাই সন্থাই সহযোগ কৰাৰো খবৰ আহিছে৷\n৮. তিনি মাহত খাই শেষ কৰিব নোৱাৰিলে পৰিকল্পনা শিতানৰ ধন৷ অহা দুমাহতে ৫হাজাৰ কোটি টকা খাই উদং কৰিব লাগিব বুলি ৰাজ্য চৰকাৰলৈ হেঁচা৷ মন্ত্ৰী-বিষয়া-আমোলা সন্থাৰ পত্নী সকলে কি কি কিনি সেই টকা খৰছ কৰিব তাকে লৈ মিলাব পৰা নাই হিচাব৷ পইচা খাই তহিলং কৰাৰ বাবে ভাড়াতীয়া একাউণ্টেণ্ট সন্থাৰ পৰামৰ্শকে লৈ আগবাঢ়িবলৈ সিদ্ধান্ত৷\nলগতে বাথৰুম, টেংকি আদি নতুনকৈ বনাই ধন-মজুতকৰণৰ আৰ.এইচ খান আৰ্হিৰ সঁফুৰা বনাবৰ বাবেও খৰধৰকৈ ইটা, বালি, চিমেণ্ট অনোৱাৰ খবৰ!\nশেহতীয়া আন লোকেল গুজৱ পঢ়িবৰ বাবে ইয়াতে ক্লিক কৰক\nBy xukhdukh.com on July 27, 2013\nঅসমীয়াৰ সুখ-দুখঃ অনলাইন দৈনিক xukhdukh.com : ২০১২ বৰ্ষৰ পৰা প্ৰকাশিত অসমীয়া ভাষাৰ ইউনিকড' মাধ্যমত প্ৰকাশিত প্ৰথমখন অনলাইন-দৈনিক। অসমীয়া ভাষাৰ অধ্যয়নৰ বাবে UGC ৰ প্ৰসংগ বেৱচাইটৰূপে ২০১৫ বৰ্ষত স্বীকৃত। বিজ্ঞাপনৰহিত, নট-ফৰ প্ৰফিট এই প্ৰচেষ্টা।\nআমাৰ ইমেইলঃ xukhdukh@gmail.com হোৱাটচএপঃ 7002107450 ৱেব-ষ্ট্ৰিমিঙৰ বাবেঃ\nফেচবুক পেজঃ www.fb.com/xukhdukhLIVE টুইটাৰঃ https://twitter.com/xukhdukh\nভাল খবৰ, ভাল সমল...পঢ়ি লভক আনন্দ বিমল..\nxukhdukh.com ৰ ৱেব ষ্ট্ৰীমিং\nYouTube চেনেলৰ লিংক\nআমাজানত 'ডাঃ ভূপেন শইকীয়া'ৰ গ্ৰন্থ সম্ভাৰ\nসুখ-দুখৰ Android App\nপ্ৰৱন্ধঃ ক’ভিডৰ তৃতীয় ঢৌ আৰু ভেকচিন :: ডাঃ নির্মল চাহেৱালা\nআনপ্লাগডঃ ধনী হোৱাৰ সাধনা আৰু ব্যক্তিগত বিত্তীয় অনুশাসন :: আশ্বিক জামান\nমনৰ কথাঃ অসমত "মাৰৱাড়ী" হোৱাটো অপৰাধ নেকি? :: উমেশ খাণ্ডেলীয়া\nভাল খবৰঃ ২০০০ গৰাকী মেধা সম্পন্ন শিক্ষাৰ্থীলৈ ONGC ৰ জলপানিঃ অনলাইন আবেদন ৬ আগষ্ট পৰ্যন্ত\nবিশ্লেষণঃ অসমৰ আচল বিত্তীয় অৱস্থা 'শ্বেত-পত্ৰ'ৰে ৰাইজক জনাবনে চৰকাৰে? :: কিশোৰ কুমাৰ কলিতা\nবিশ্লেষণঃ মিৰি-জীয়ৰীৰ 'ঘূনাসুঁতি'ত দলঙঃ আকৌ 'নতুন ঘোষণা' কিয়? :: শৈলেন বৰুৱা\nপ্ৰৱন্ধঃ ‘ৰাষ্ট্ৰপতিৰ নিচান’ আৰু অসমৰ দুৰ্জেয় চিপাহী :: ভাস্কৰজ্যোতি মহন্ত\n‘ৰাষ্ট্ৰপতিৰ নিচান’ আৰু অসমৰ দুৰ্জেয় চিপাহী ভাস্কৰজ্যোতি মহন্ত ১০ মে’ ২০২২। অসম আৰক্ষীৰ বাবে এই দিনটো এক ঐতিহাসিক দিন হিচাপে পৰিগণিত হৈ ৰ’ল।...\nঅজয় লাল দত্তৰ জনপ্ৰিয় উপন্যাস 'স্বাধীনতাৰ স্বপ্নগাঁথা'\n'স্বাধীনতাৰ স্বপ্নগাঁথা'ৰ ফ্ৰী PDF পাবৰ বাবে ক্লিক কৰক\nঅসমীয়াৰ সুখ-দুখৰ ভাগ লোৱা পাঠকৰ সংখ্যা\nৰূপালী পৰ্দাঃ লোকেল উৎপাত আৰু লোকেল ফ্লেইভাৰ :: কিশোৰ কুমাৰ কলিতা\nলোকেল উৎপাত আৰু লোকেল ফ্লেইভাৰ কিশোৰ কুমাৰ কলিতা বিগত শতিকাৰ শেহৰ দশকটোত তেজপুৰ বিশ্ববিদ্যালয়ত যেতিয়া পৰম্পৰাগত সংস্কৃতি আৰু কলা ৰীতি (Dep...\nকেৰিয়াৰঃ ৰসায়ন বিজ্ঞানৰ কেৰিয়াৰ :: বিকাশ শইকীয়া\nৰসায়ন বিজ্ঞানৰ কেৰিয়াৰ বিকাশ শইকীয়া মেডিকেল-ইঞ্জিনাৰিং বা তেনেধৰণৰ এন্ত্ৰেন্সত ফলাফল সন্তোষজনক নোহোৱাৰ পাছত বেছিসংখ্যক বিজ্ঞান শাখাৰ লৰাছোৱা...\nচিন্তনঃ সঁচাই পৰেশ বৰুৱা এতিয়াও ফেক্টৰ নে? :: সঞ্জীত কুমাৰ বৰদলৈ\nসঁচাই পৰেশ বৰুৱা এতিয়াও ফেক্টৰ নে? সঞ্জীত কুমাৰ বৰদলৈ শেহতীয়াকৈ এই কেইদিন পৰেশ বৰুৱা তথা আলফাৰ প্ৰসংগ বেচ সঘনাই চৰ্চিত হোৱা দেখা গৈছে। টিভি...\nপ্ৰৱন্ধঃ গুগল অনুবাদক, ইণ্টাৰনেটত অসমীয়া আৰু ভাষা-প্ৰযুক্তি বিকাশ পৰিষদ :: ড° গুণদীপ চেতিয়া, ড° ভাস্কৰজ্যোতি শৰ্মা\nগুগল অনুবাদক, ইণ্টাৰনেটত অসমীয়া আৰু ভাষা-প্ৰযুক্তি বিকাশ পৰিষদ ড° গুণদীপ চেতিয়া, ড° ভাস্কৰজ্যোতি শৰ্মা অসমীয়া ভাষাক গুগল অনুবাদকত অন্তৰ্ভুক...\nমনৰ কথাঃ অসমত বৃদ্ধি পাইছে প্ৰকৃতিৰ ধ্বংস লীলাঃ শ্ল'গানতে সীমাবদ্ধ পৰিবেশ সংৰক্ষণ, প্ৰদূষণমুক্ত, বহনক্ষম উন্নয়ন :: ৰয়েল পেগু\nঅসমত বৃদ্ধি পাইছে প্ৰকৃতিৰ ধ্বংস লীলাঃ শ্ল'গানতে সীমাবদ্ধ পৰিবেশ সংৰক্ষণ, প্ৰদূষণমুক্ত, বহনক্ষম উন্নয়ন ৰয়েল পেগু অসমক পৰিবেশ ৰাজ্য বোলা...\nমনৰ কথাঃ অসমীয়া ভাষাৰ ভৱিষ্যত কি? আশ্বিক জামান\nঅসমীয়া ভাষাৰ ভৱিষ্যত কি? আশ্বিক জামান শেহতীয়াকৈ গুগোল কোম্পানীয়ে Google Translate ত সংযোজন কৰা ২৪টা নতুন ভাষাৰ ভিতৰত অসমীয়া ভাষাও সংযোজিত হৈ...\nচিন্তনঃ হোমেন বৰগোহাঞি আৰু 'জীৱন আৰু প্ৰজ্ঞা'ৰ শিক্ষা :: দিলীপ শইকীয়া\nহোমেন বৰগোহাঞি আৰু 'জীৱন আৰু প্ৰজ্ঞা'ৰ শিক্ষা দিলীপ শইকীয়া শিক্ষক হ’ল এনে এজন মানুহ যাৰ পৰা ছাত্ৰ-ছাত্ৰীয়ে শিক্ষা আৰু জ্ঞান আহৰণ কৰি...\nনৱ্য গণমাধ্যম আৰু অসমীয়া বেৱচাইট ড° বুলজিৎ বুঢ়াগোহাঁই বৰ্তমান দ্রুত পৰিবৰ্তনশীল তথ্য প্রযুক্তিৰ যুগ । নিতৌ বিভিন্ন ক্ষেত্রৰ পৰ...\nচিন্তনঃ অসমীয়াক আৰু এজন পৰাগ দাস সঁচাকৈয়ে লাগেনে? :: টুনুজ্যোতি গগৈ\nঅসমীয়াক আৰু এজন পৰাগ দাস সঁচাকৈয়ে লাগেনে? টুনুজ্যোতি গগৈ শিৰোনামতেই যেতিয়া প্ৰশ্নবোধক থাকে, তেতিয়াই প্ৰয়োজন হয় উত্তৰ সন্ধান কৰাৰ। আমি সকলো...\nচিন্তনঃ বৈকল্পিক ৰাজনীতি, বিৰোধিতা আৰু বিৰোধীৰ বিকল্প :: ইন্দ্ৰজিত বৰা\nবৈকল্পিক ৰাজনীতি, বিৰোধিতা আৰু বিৰোধীৰ বিকল্প ইন্দ্ৰজিত বৰা (১) ৰাজনীতিয়ে তেতিয়াহে উত্তৰণৰ ভাষা বিচাৰি পায়, যেতিয়া মানুহে নিজস্ব মানৱীয় সত্...\nবিগত সংখ্যাৰ সমলবোৰ\n▼ 2013 (764)\nপলকতে সুখ দুখৰ বতৰা\nঅসমীয়াৰ সুখ দুখঃ ৩০ জুলাই ২০১৩\nঅসমীয়াৰ সুখ দুখঃ ২৮জুলাই ২০১৩\nঅসমীয়াৰ সুখ দুখঃ ২৭জুলাই ২০১৩ সংখ্যা\nপলকতে আজিৰ সুখৰ খবৰ\nমিচা ক’লে কি ডাল হব?\nকথা-বাৰ্তাঃ চিন্তাবিদ যতীন্দ্ৰ কুমাৰ বৰগোহাঞিৰ সতে...\nঅসমীয়াৰ সুখ দুখঃ ২৫ জুলাই সংখ্যা ২০১৩\nজুতি লগা আখল\nৰেডিঅ’ সুখ দুখৰ পাতৰ পৰা সম্পাদকৰ নিৰ্বাচন\nমিচা ক’লে কি ডাল হব (হাস্য ব্যংগৰ শিতান)\nঅসমীয়াৰ সুখ দুখ\nজুতি লগা আখলত\nসম্পাদকলৈ ৰাইজৰ চিঠি\nমহৎলোকৰ ৰসাল অনুভৱ\nঅসমীয়াৰ সুখ দুখ ২১ জুলাই ২০১৩ সংখ্যা\nযি কথা নহয় সঁচাঃ ফেচবুকৰ খাটি-অসমীয়া পৃষ্ঠাৰ সৌজ...\nমিচা কথা ক’লে কি ডাল হব?\nসুখ দুখ ভিডিঅ’জ (সংগীত)\nজীৱন যৌৱন (সম্পৰ্ক)\nসুখ দুখ ভিডিঅ’\nসম্পাদকলৈ ৰাইজৰ চিঠিঃ\nসুখ দুখ ভিডিঅ’ (সংগীত)\nমহৎ লোকৰ ৰসাল অনুভৱ\nঅসমীয়াৰ সুখ দুখঃ ১৫জুলাই সংখ্যা\nপ্ৰৱন্ধঃ বোলছবি শিতানত\nসুখ দুখ ভিডিঅ’জ (সম্পাদকৰ নিৰ্বাচন)\nঅসমীয়াৰ সুখ দুখঃ ১২ জুলাই ২০১৩\nযি কথা নহয় সঁচা\nমহৎ লোকৰ বাণী\nপ্ৰৱন্ধঃ (গ্ৰন্থ সমালোচনা)\nঅসমীয়াৰ সুখ দুখঃ ১১জুলাই সংখ্যা\nঅসমীয়াৰ সুখ দুখঃ ১০জুলাই সংখ্যা\nজীৱন যৌৱন (অৰ্থনীতি)\nঅসমীয়াৰ সুখ দুখঃ ৯জুলাই সংখ্যা\nমিচা ক’লে কি ডাল হব\nঅসমীয়াৰ সুখ দুখঃ ৮ জুলাই সংখ্যা\nপলকতে সুখ দুখৰ খবৰ\nঅসমীয়াৰ সুখ দুখঃ ৭ জুলাই সংখ্যা\nবিভিন্ন শিতানৰ লেখা\nশিল্পী আৰু শিল্প\nসন্মানীয় লেখক সকল\nঅজয় লাল দত্ত\nআব্দুল ওৱাদুদ সেখ\nকিশোৰ কুমাৰ কলিতা\nকৌস্তুভমণি শইকীয়া দত্ত\nডঃ অৰবিন্দ ৰাজখোৱা\nডঃ দীনেশ বৈশ্য\nড° অনিমা গুহ\nড° নগেন শইকীয়া\nড° বুলজিৎ বুঢ়াগোহাঁই\nড° হাফিজ আহমেদ\nডঃবিজয় কৃষ্ণ চেতিয়া\nডাঃ অজিত কুমাৰ পটংগীয়া\nডাঃ গায়ত্ৰী গগৈ\nডাঃ নভনীল বৰুৱা\nডাঃ বিৰাজ কুমাৰ শৰ্মা\nডাঃ ভূপেন শইকীয়া\nডাঃ ৰুনা বিশ্বাস\nডা° ৰিদিপ বড়া\nদীপাংকৰ মল্ল বৰুৱা\nপ্ৰতিম প্ৰতাপ বৰুৱা\nভগৎ লাল দত্ত\nমানস প্ৰতিম দত্ত\nমৃগাংক শেখৰ চলিহা\nৰুদ্ৰ সিংহ মটক\nশোণিত কুমাৰ গোস্বামী\nসঞ্জীত কুমাৰ বৰদলৈ\nবিনামূলীয়া অসমীয়া ই-কিতাপ\nঅসমৰ সমাজ-জীৱনৰ এক কেঁচা দলিলস্বৰূপ\nঅজয় লাল দত্তৰ উপন্যাস\nৰ ফ্ৰী-পিডিএফৰ বাবে ইয়াত ক্লিক কৰক ৷\nআন অসমীয়া ই-কিতাপৰ বাবে ইয়াত ৷\nশিখৰত মূল্যবৃদ্ধি, মুদ্ৰাস্ফীতিঃ নতুন চৰকাৰৰ বাবে নতুন প্ৰত্যাহ্বান\n"প্ৰৱাসী অসমীয়াৰ পৰা অসমবাসীৰ আশা-প্ৰত্যাশা"\nচ’চিয়েল মেডিয়াত লেখা আৰু মত প্ৰকাশৰ প্ৰসংগত\nএশ বেপাৰীৰ বেপাৰ আৰু গণতন্ত্রৰ যুগসন্ধি\nআন আন সম্পাদকীয় লেখাৰ বাবে ইয়াত ক্লিক কৰক\nঅসমীয়া ব্লগ সমূহৰ ঠিকনা\nঅসমীয়া ই-কিতাপৰ পুথিভঁৰাল\nডঃ বুলজিৎৰ "তথ্য ভাণ্ডাৰ"\nঅসমীয়া ব্লগৰ সূত্ৰ\nপ্ৰৱন্ধ ভাল খবৰ চিন্তন মনৰ কথা সাম্প্ৰতিক প্ৰসংগ ইতিবাচক খবৰ পৰ্যবেক্ষণ জীৱনৰ অনুভৱ স্বাস্থ্য কেৰিয়াৰ হাস্য ব্যংগ ইতিবাচক পদক্ষেপ ইতিবাচক-চিন্তা জুতি লগা আখল জীৱনৰ-অৰ্থনীতি জীৱন যৌৱন প্ৰযুক্তি জোনাকী কথা-বাৰ্তা ইতিবাচক কিতাপ ৰসাল-হিতোপদেশ অৰ্থনীতি প্ৰৱাসৰ চিঠি দূৰবীণ নিৰৱধি ভিডিঅ' পৰ্যটন ৰস ৰচনা কৃষি জুবিন নাৰী সৃষ্টিশীল স্বাৱলম্বন ৰসাল ডায়েৰী\nArchive May (11) March (16) February (31) January (5) December (1) November (3) October (3) September (4) August (11) July (39) June (16) May (32) April (2) March (36) February (4) January (5) December (10) November (18) October (15) August (20) July (52) June (68) May (11) April (2) March (3) February (36) January (62) December (25) November (21) October (20) September (24) August (29) July (15) May (2) April (2) March (23) February (28) January (30) December (18) November (2) September (10) May (1) April (17) March (23) February (14) January (19) December (16) November (16) September (26) March (2) February (13) January (4) December (18) November (87) October (17) September (65) August (94) July (70) June (91) May (28) April (31) March (78) February (85) January (33) December (71) November (46) October (21) September (45) August (94) July (84) June (59) May (61) April (11) March (78) February (84) January (89) December (80) November (66) October (37) September (112) August (109) July (126) June (126) May (60) April (15) March (11) February (18) January (4) December (24) November (26) October (25) September (30) August (31) July (11)\nঅন-লাইন আইতাৰ সাধুকথা BETA\nঅনলাইন আইতাৰ সাধু-৩:\nস্বৰ্ণ ৰেখা স্পৰ্শৰ কাহিনীঃ আপলোড-২৮ মাৰ্চ২০১৩\nআইতাঃ শশীমাই শইকীয়া দত্ত, নাতিঃ অস্মিত ভগৎ\nআনবোৰ সাধু শুনিবৰ বাবে ইয়াত ক্লিক কৰকঃ\nCrafted with by BTemplates & Templatesyard


বাটে-ঘাটে - অসমীয়াৰ সুখ-দুখ\nHome Unlabelled বাটে-ঘাটে\nমাত্ৰ প্ৰেম হলেভি নহব চাহেব,\nপ্ৰেমত বাহাদুৰো হব লাগিব!\n-অজয় লাল দত্ত\nবাহাদুৰ চাচা, সঁচাই প্ৰেমিকো আছিল, বাহাদুৰো।\nআমি পাহাৰ টিঙৰ ঘৰত থাকোতে সদায়েই নিজৰাৰ পৰা পানীৰ বাল্টি আনি দিয়ে, আমাৰ ঘৰতো সকলোৰে তৃষ্ণা নিবাৰণ কৰা ব্যৱস্থা কৰে। তেতিয়া দেউতাৰ সতে মই থাকো, গীতামন্দিৰৰ বিপৰীতে থকা পাহাৰত।\nঅলপ ডাঙৰ হ'লো, প্ৰেম ভালপোৱা কি বুজিলো।\nবাহাদুৰ চাচাক তেওঁৰ নাম লৈ জোকাবলৈ ধৰিলো।\nতেওঁৱো লাহে লাহে সোঁৱৰণিৰ সফুঁৰা খুলিবলৈ ধৰিলে...\nএদিন কাহিনীৰ সংলাপত ক'লে "মাত্ৰ প্ৰেম হলেভি নহব চাহেব, প্ৰেমত বাহাদুৰো হব লাগিব!"\nমই তেতিয়া কেচবোৰ ভালকৈ নবুজিলো। পাছত লাহে লাহে খুড়ীও যেতিয়া আমাৰ তলৰ প্লটটোত তৰ্জাৰ ঘৰ এটাত ঘৰ সলাই মাটি ৰখীয়া হৈ থাকিবলৈ আহিল, তেতিয়াহে পূৰা কাহিনীটো গম পালো।\nআমাৰা বাহাদুৰে আচলতে বৰ্তমান আগৰ মালিকৰ পত্নীৰ সৈতে সুখৰ সংসাৰ কৰি আছে। মালিকৰ বৰপেটাৰ চৰৰ ফালে গাখীৰৰ ব্যৱসায় আছিল, চাচা তদাৰকী। তদাৰক কৰি কৰিয়েই মৰম উপজিল, সাহসেই লক্ষ্মী। সাহস কৰাত গৃহ লক্ষ্মীয়েই খোদ কাষ চাপি আহিল। বাহাদুৰ, পুনৰ প্ৰেম বাহাদুৰ হৈ উঠিল। গোপনে গোপনে কিমান খেলিম..গানটো ৰেডিঅ'ত শুনাৰ পাছতে দুয়ো মন বান্ধিয়ে উৰিবলৈ... এইদৰেই আহি গুৱাহাটীৰ পাহাৰত আশ্ৰয় ললেহি.. নতুন সেউজ সপোন দেখা সংসাৰো কৰিলেহি...।\nপিছে ঘটনা তাতেই শেষ নহয়। সময়, সলনি, দৃশ্য সলনি। মাজে মাজে দেখুন আগৰ মালিকৰ ফালৰ সন্তানো (ছোৱালী দুজনী, বিয়া দিয়া) গুৱাহাটীৰ পাহাৰৰ ঘৰত স্বামীগৃহৰ পৰা আহি থাকে মাজে মাজে। এওঁলোকৰ ফালৰ একমাত্ৰ ল'ৰা বনজিতেও বিএচএফত চাকৰি পালে। মাজে মধ্যে আহে..... টকা সিকাও পঠায়...মুঠতে এতিয়া প্ৰেমৰ সুখৰ সংসাৰ।\nআগৰ মালিকে বোলে দুইবছৰ আগতে ইহলীলা সামৰিলে। (দুখতে পুনঃ বিবাহ নকৰালে দেই তেওঁ!) সেয়ে খুড়ীও এতিয়া বৰপেটাৰ ঘৰৰ তদাৰক কৰিবলৈ মাজে মধ্যে যাব লাগে। মালিকৰ ভতিজা এটাইহে সেই মাটি-ভেটি ধৰি আছে! সেয়ে দ্বায়িত্ব বুলিওটো এটা কথা আছে, মাত্ৰ প্ৰেমত মজি থাকিলেই জানো হব! চাচাই কয়...\nসত্তৰৰ ঘৰত ভৰি দিয়া বাহাদুৰ চাচা, তজবজীয়া আৰু এতিয়াও ভিতৰি চফল ডেকা, একেই প্ৰেমিক...\nখুড়ী নাথাকিলে ওপৰৰ ফালে ঘৰ থকা চুলাই বেপাৰীয়ে যদিও বিনামূলীয়াকৈ আপ্যায়ন কৰা এগৰাকীৰ ঘৰলৈ সঘন আহযাহ। ভিজিটিঙ প্ৰফেচাৰ ৰূপেই তেওঁ তাত দেখা দিয়ে বুলি খুড়ীয়ে অভিযোগ তোলাৰো গুজৱ আছে।\nসঁচাই চৌপাশ প্ৰেম প্ৰেম, প্ৰেমময়।\nসকলোৰে আশা, আশা, সাহস, সাহস, প্ৰেম, প্ৰেম....\nৰাম ৰাম.... ৰামো ৰামো...একেবাৰে কেচ আশাৰাম!


মুখৰ কথা ৰাখিব নোৱাৰিলে অক্ষয়ে! কিন্তু কোটি টকা পাইয়ো গুটখাৰ বিজ্ঞাপন নকৰিলে আল্লু অৰ্জুনে... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nমুখৰ কথা ৰাখিব নোৱাৰিলে অক্ষয়ে! কিন্তু কোটি টকা পাইয়ো গুটখাৰ বিজ্ঞাপন নকৰিলে আল্লু অৰ্জুনে…\nঅসমীয়া প্ৰতিদিন ৰ দ্বাৰা\t Apr 20, 2022 ত শেষ সম্পাদনা কৰা হৈছে\nডিজিটেল ডেস্কঃ ছচিয়েল মিডিয়াত ব্যাপক সমালোচনাৰ সন্মুখীন হৈছে অভিনেতা অক্ষয় কুমাৰ। ইয়াৰ কাৰন হৈছে দুদিনৰ পূৰ্বে সাংবাদিকসকলৰ সৈতে হোৱা এক মত বিনিময় অনুষ্ঠানত অক্ষয়ে কৈছিল যে, মোলৈ কেইবাটাও গুটখা কোম্পানীৰ অফাৰ আহিছে। মোৰ কাণেৰে শুনাতকৈ বেছি টকা দিম বুলি অফাৰো দিছে। কিন্তু মই সেই কাম কৰিব নোৱাৰো কাৰণ ভাৰতখনক সুস্থ-সবল কৰি ৰখাত মোৰো দায়িত্ব আছে।\nএই কথা কোৱা কেইটামান দিনৰ পাছতে অক্ষয়ক দেখা গল বিমল নামৰ গুটখা কোম্পানীৰ এটা বিশেষ এডত। এই বিমলৰ বিজ্ঞাপনত পূৰ্বে অভিনেতা অজয় আৰু শ্বাহৰুখ খানে অভিনয় কৰিছিল আৰু শেহতীয়াকৈ সংযুক্ত হৈছে অক্ষয় কুমাৰ।\nবিমলৰ সৈতে অক্ষয়\nনিজৰ মুখ কথা ৰাখিব নোৱাৰি গুটখা কোম্পানীৰ হৈ বিজ্ঞাপনত ভাগ লোৱা অক্ষয়ক সেয়েহে এতিয়া নেটিজেন সকলে ব্যাপক সমালোচনা কৰা দেখা গৈছে। ইফালে অক্ষয়ক সমালোচনা কৰি থকাৰ সময়তে দক্ষিণৰ জনপ্ৰিয় অভিনেতা আল্লু অৰ্জুনে প্ৰত্যাখ্যান কৰিলে এটা গুটখা কোম্পানীৰ বিজ্ঞাপনৰ অফাৰ।\nউল্লেখ কৰা প্ৰয়োজন যে, আল্লু অৰ্জুনক বহু কোটিটকীয়া এক বিজ্ঞাপন অফাৰ কৰিছিল এটা পাণ মচলা কোম্পানীয়ে। কিন্তু সমাজৰ প্ৰতি থকা দায়ৱদ্ধতাৰ বাবে তেওঁ নকৰিলে এই বিজ্ঞাপন। কিন্তু ইয়াৰ বিপৰীতে পদ্ম বিভূষণ অমিতাভ বচ্চনে কমলা পচন্দ আৰু পদ্মশ্ৰী শ্বাহৰুখ, অজয়, অক্ষয়ে গুটখা কোম্পানীৰ হৈ বিজ্ঞাপনত ভাগ লোৱা কাৰ্যই অনুৰাগীসকলক দুখিত কৰিছে।\nডিমাপুৰৰ কেম্প হেব্ৰনত থুইংগালেং মুইভাৰ সৈতে কেন্দ্ৰৰ মধ্যস্ততাকাৰী এ কে মিশ্ৰ গুৰুত্বপূৰ্ণ বৈঠক…\nগোলকগঞ্জৰ প্ৰাক্তন আলফা নেতা গুলীৱিদ্ধ…


১. কঠিয়াতলীত ছটাকৈ ঘোঁৰা চৰি থকা দেখি ৰাইজে আৰক্ষীক খবৰ দিয়ে। পিছে ঘোঁৰা কেইটাৰ মালিক নোলোৱাত সকলো বিপাঙত পৰিছে। কোনোবাই এই ঘোঁৰা বাংলাদেশী আৰু অনুপ্ৰৱেশকাৰী ঘোঁৰা হবও পাৰে বুলিও আঙুলিয়াই দিছে। পিছে এইকেইটা ঘোঁৰা জালুকবাৰীৰ ৰজা হব খোজা শৰ্মাদাৰ অশ্বমেধৰ ঘোঁৰাও হব পাৰে, এতিয়া মেডামৰ সিদ্ধান্ত নোপাৱা বাবেহে এইদৰে ৰাজহুৱা স্থানত চৰি আৰাম কৰি আছে চাগৈ বুলিও সচেতন মহলে সন্দেহ প্ৰকাশ কৰিছে।\n২. কবিতা লিখা মানুহৰ সৈতে বন্ধুত্ব কৰোতে সাৱধান হব। নহ'লে আপোনাৰ নাম কবিতাৰ সৈতে টেগ কৰি কৰি আপোনাক বিৰক্ত কৰাৰ সম্ভাৱনা প্ৰৱল। কবিৰ সৈতে বন্ধুত্ব কৰিলে কবিতাৰ সঘন প্ৰসৱ-বাৰ্তাৰ বিৰক্তি সহ্য কৰিবলৈকো সাজু হব লাগিব। তাতে সঘন লাইক মাৰি নাথাকিলে যে আপোনাৰ বন্ধুত্বও দীৰ্ঘম্যাদি নহব সেয়া স্বাভাৱিক বুলিও খ্যাতনামা জ্যোতিষ হিৰো ইয়ঙে ভৱিষ্যতবাণী কৰিছে।\n৩. দিগবিদিক সিঙ চাহাবে মধ্যপ্ৰদেশত কৃষকক ক্ষতিপূৰণ দিয়া বিষয়ত সাত দিনৰ অনশন কৰিব বুলি ঘোষণা কৰিছে। পিছে এই বয়সতো দুৰ্দান্ত প্ৰেমিক ৰূপে দেশত খ্যাতিমান হোৱা দিগি চাহাবক আচলতে পেট কমাবলৈ বুলি প্ৰেমিকাই কৰা জেদ আৰু অভিমানৰ ফলতহে আচলতে এই কাৰ্যসূচী হাতত লৈছে বুলি গুজৱ ওলাইছে।\n৪. সৰুপথাৰত ডাঙৰ ডাঙৰ গাড়ী চোৰ চক্ৰ সক্ৰিয় হৈ থকাৰ খবৰ প্ৰকাশ পোৱাত বিভিন্ন ওচৰ-চুবুৰীয়া পথাৰ সমূহৰো নিবনুৱা সকলে সন্তোষ প্ৰকাশ কৰিছে। স্থানীয় নিবনুৱা সকলকো এনে ব্যৱসায়ীক চক্ৰত নিযুক্তি দিলে ব্যৱসায়টো আন্তৰ্জাতিক পৰ্যায়লৈ নিয়াৰ লগতে দেশৰ চুৰি গাড়ী ৰপ্তানিৰে অসমৰ নাম উজলাব পৰা যাব বুলিও আশা প্ৰকাশ কৰিছে।\n৫. বিৰোধী দলপতিৰ আসনখনো হাতোৰা পাৰ্টিৰ হাতত দিবলৈ নাৰাজ চৰকাৰক এইবাৰ মহাভাৰতৰ উদাহৰণেৰে ইমোচনেল অত্যাচাৰ কৰাৰ খবৰ পোৱা গৈছে। এখন আসনো পাণ্ডৱক দিবলৈ ৰাজী নহৈছিল কৌৰৱ, কিন্তু তাৰ পাছত হোৱা কুৰুক্ষেত্ৰই কিন্তু ইতাহাস বুলিও হাতোৰা পাৰ্টিয়ে প্ৰচাৰ চলোৱা বুলিও এতিয়া খবৰ ওলাইছে।\n৬. আজিৰ দেশৰ শ্বেয়াৰ মাৰ্কেটত ছেনছেক্স ২৬হাজাৰৰ সীমা পাৰ হৈ যোৱাৰ বাতৰি। দালাল ষ্ট্ৰীটৰ পৰা পোৱা খবৰ মতে আলু, পিয়াঁজ, চেনি, দালিৰ মূল্যবৃদ্ধিৰ সৈতে ফেৰ মাৰিবলৈ আঁকোৰগোজ হোৱা ছেনছেক্স অকঁৰা মৈত উঠাৰ স্থিতি গ্ৰহণ কৰিছে। ইয়াৰ ফলত ভাৰতৰ ধনী পুঁজিপতিয়ে অচিৰেই বিশ্ব ৰ ভিতৰতে ধনী হোৱাৰ গৌৰৱৰ অধিকাৰী হবই বুলি অৰ্থনীতিবিদসকলে শংকা প্ৰকাশ কৰিছে।\n৭. দেশৰ ভিতৰতে নাৰীৰ বাবে অসুৰক্ষিত অঞ্চল ৰূপে অসম চিহ্নিত হোৱাৰ খবৰ প্ৰকাশ পাইছে। সেইবাবেই কালি সদৌ অসম হকীষ্টিক সন্থাৰ দ্বায়িত্বভাৰো মহিলাৰ হাতত গতাই অসমীয়া নাৰীক সুৰক্ষিত কৰিব খোজা বুলি নঁগাৱৰ পৰা খবৰ আহিছে। জানিব পৰা মতে হাবি-বন মন্ত্ৰীৰ শ্ৰীমতীয়ে নিজৰ স্বামীয়ে গঁড়ক নিৰাপত্তা দিব নোৱাৰা কথাত দুখ পায়েই প্ৰত্যাহ্বান গ্ৰহণ কৰি এইবাৰ হকীষ্টিক সন্থাৰ সভানেত্ৰী হৈ নাৰীসকলক সৱলীকৰণ কৰিবলৈ আগবাঢ়ি আহিছে।\n৮. বাংলাদেশক ভূমি হস্তান্তৰ কৰিবলৈ বিতৰ্কিত সীমাত দুয়ো দেশৰ ৰাজহ আৰু ভূমি ছাৰ্ভে বিষয়াসকলে গোপন বৈঠকত মিলিত হোৱাৰ খবৰ পোহৰলৈ অহাত সদৌ অসমীয়া প্ৰতিবাদী যুৱ সংঘই কোনো মূল্যতে এই হস্তান্তৰ হবলৈ দিয়া নহব স্পষ্ট কৰি দিছে। পিছে কেন্দ্ৰৰ এই ততপৰতাৰ কেচটো ফাদিল হোৱাৰ পাছতো এতিয়াও অসম পদুম পাৰ্টিয়ে পুনৰ তেওঁলোকৰ দলে "অসমৰ কোনো ক্ষতিকৰ কাম নকৰে" বুলিও পুনৰবাৰ বিজ্ঞপ্তি প্ৰকাশ কৰাত পৰিস্থিতি গুৰুতৰভাৱে হাস্যকৰ হৈ উঠা বুলি জানিব পৰা গৈছে।\n৯. এতিয়াৰ পৰা বেছি ধুনীয়া ছোৱালীৰ প্ৰদৰ্শনমূলক ফটো থকা প্ৰফাইলৰ পৰা বন্ধুত্বৰ প্ৰস্তাৱ পালে তাক গ্ৰহণ কৰাৰ আগতে সাতবাৰ ভাবি চাবলৈ সদৌ অসম নিৰ্যাতিত যুৱক সংঘই ফেচবুক ব্যৱহাৰকাৰীলৈ আহ্বান জনাইছে। সেই প্ৰস্তাৱ পোৱাৰ পাছতে ইনবক্সত অলপ ধেমালি কৰি চাইহে সিদ্ধান্ত লোৱা ভাল বুলিও প্ৰকাশ কৰিছে । "ইনবক্সতহে পাব চৰিত্ৰৰ আচল পৰিচয়" বুলিও এটি সতৰ্কমূলক বাণী সন্থাই প্ৰচাৰ কৰি সজাগতাৰ সৃষ্টি কৰিব বুলিও মত প্ৰকাশ কৰিছে।\n১০. "বৃদ্ধ বয়সত সুন্দৰী প্ৰেমিকা পোৱাৰ সহজ উপায়" নামৰ হাতপুথি এখন দিগবিজিত সিঙে লিখি উলিয়াইছে। পেঞ্চনাৰ সন্থাই এই পুথিখনে ৰিটায়াৰ হোৱা সকলো লোককে পুনৰজীৱন দিব পাৰিব বুলি আশা প্ৰকাশ কৰিছে। আৰু সকলো সদস্যকে হাতপুথিখন হাতত লৈ এই জীৱনৰ নতুন প্ৰত্যাহ্বান গ্ৰহণ কৰিবলৈ আহ্বান জনাইছে।